CERCETĂRI DE 
LOGICĂ JURIDICĂ 


Revistă de cercetări, comentarii și eseuri 


Editată de Asociaţia de Filosofie a Dreptului 


Anul |, Nr. 1, 2018 


Apare sub egida Asociaţiei de Filosofie a Dreptului 


Tel/Fax: 0368420033 
avocat ardeleanu(Qyahoo.com 


Președinte de Onoare 
Academician Alexandru Surdu 


Director 


Prof. Univ. Dr. loan Alexandru 


Consiliul științific 
Prof. Univ. Dr. Mihai Gheorghe; Prof. Univ. Dr. Sofia Popescu; Prof. Univ. Dr. lon Craiovan; 
Prof. Univ. Dr. lon Huma; Av. Dr. losif Friedmann Nicolescu; Dr. Geo Stroe; 


Redactor-șef 
Av. Drd. Sorin Ardelean 
Tel/Fax: 0368420033 
avocat _ardeleanu(Qyahoo.com 


Redactor-șef adjunct 
Dr. Nicușor Dulgheru 


Tel: 0745687597 
denicusor@yahoo.com 


Secretar general de redactie 
Dr. Ing. Claudiu Oteleanu 


Tel: 0725454009 
claudiuoteleanu@yahoo.com 


Cercetări de logică juridică e An |, Nr. 1, 2018 


CUPRINS 


EDITORIAL: CERCETARE și LOGICA aw cs a da il i i a POE ee ela sata d 5 
Av. drd. SORIN ARDELEAN 


CARENTELE FILOSOFIEI DISCIPLINARE...........s:cccssssesssesssssessesecseeseeseesesssecsesseeceesessssssessecseesensessesssseseseeeseesensess 7 
Academician ALEXANDRU SURDU 


ISTORIA LOGICII JURIDICE ROMÂNEȘTI EEE EA AEAN 0 aia oa Ca ia iau A du tau Dot d aaa ali 11 
Av. drd. SORIN ARDELEAN 


ARTA DEA COMUNICA nania a a 00 dt lat a a n a at 070 d 21 
SONIA IOANA COMANESCU 
EDUCAŢIA TINERILOR ÎN CONCEPȚIA SF. VASILE CEL MARE.....ccsscscsssscscsssesscessecessssececsececsssececossecssanescnsees 36 


Preot Dr. LAURENŢIU NISTOR 


DREPTUL UNIUNII EUROPENE: TEME IDENTITARE ȘI EXISTENTIALE.......ccsscssscccsseseseseccseccseccneecsseeesseesneees 43 
Dr. VALENTIN-STELIAN BĂDESCU 


PRINCIPIULABST RACTIZARU excuse scapa sa Pa atacati ae acad n iata art tt a 67 
drd CRISTIAN KRUGER 


CONSIDERAȚII EUROPENE ALE DREPTURILOR PROFESIONISTILOR .....cssscssssesssesssesseceseecseeeeseeeeseeeseeeneees 78 
ALINA MARIA DASCĂL 


MARI LEGIUITORI Al LUMII: ZEUTAS — PRECURSOR, ZAMOLSE - FONDATOR și DECENEU — 

CONTINUATOR, ILUSTRE FIGURI ALE FILOSOFIEI DREPTULUI EUROPEAN ȘI FILOSOFIEI SOCIALE 

EUROPENE nacsae cca sc oaia celt 0 etala coala NE bacau a oala boa daca ut tata a d 80 da acolade du DB a 83 
dr. GEO STROE 


Cercetări de logică juridică ¢ An |, Nr. 1, 2018 


EDITORIAL 


CERCETARE și LOGICĂ 


răim haotic, fără a avea un sens definit și scop. Se inventează tot felul de teorii în sfera logicii 
juridice, tratându-se problematica dreptului prin prisma unor interese. 
Parcă ne-am rupt de trunchiul evoluției conceptelor și conceptualizării. 

Conceptele nu le-am inventat noi, ele se regăsesc în evoluția umană, plecând de la niște norme/ 
principii/ reguli, care s-au dezvoltat din anii de aur ai antichității și până în modernism sau 
postmodernism, numit uneori și actualitate. 

Dar, teoriile fundamentale au rămas de bază... și atât. 

Filosofia era numită cândva „regina stiintelor'. Actualmente, nimeni nu mai vorbește de ea. Cel 
mult, logica, ramură a filosofiei e amintită în diferite contexte, dar fără semnificația proprie a 
termenului. 

Parca am trăi într-o logică a ilogicii. 

Paradoxul e întărit de controversele normelor de drept a căror configurare e supusă la 
nenumărate modificări și adăugiri. Această stare de incertitudine normativă creează efecte atât cu 
privire la relaţiile sociale, cât și cu privire la psihicul uman, biciuit mereu de echivoc și necunoaștere. 

Scopul acestei reviste, intitulata „Cercetări de logică juridică", este de a analiza și comenta logica 
normelor, filosofia acestora, prin prisma cercetărilor efectuate de personalități din lumea filosofiei, dar 
și a dreptului. Astfel, consiliul științific al revistei, precum si conducerea onorifica va da girul articolelor 
științifice publicate in aceasta revista . 

Vom încerca să acoperim o nișă în domeniul logicii normelor cu cercetări și studii pertinente. 

Având în vedere că momentul lansării primului număr coincide cu aniversarea celor 100 de ani de 
la înființarea Statului Român, vom spune „La multi ani”, atât revistei, cât și momentului festiv pe care 


îl aniversam anul acesta. 


Av. drd. SORIN ARDELEAN 

CARENTELE FILOSOFIEI DISCIPLINARE 


Academician ALEXANDRU SURDU 


ilosofia pentadică este un sistem categorial filosofic de tip dialectico-speculativ, care se 

deosebește în multe privințe de celelalte sisteme filosofice și care necesită consideratiuni 

preliminare: generale, referitoare la sistemele filosofice, și speciale, cu privire la particularitatile 
acestui sistem. 

Din punct de vedere istoric, filosofia disciplinară este un rezultat târziu, care se face vădit abia la 
Aristotel și care va deveni, până în zilele noastre, modalitatea tradițională de expunere a filosofiei. 

Disciplinele aristotelice, dintre care unele s-au despărțit de filosofie, erau considerate deopotrivă 
științe: fizică și poetică, de exemplu. Această, datorită modalității în care erau edificate de către 
Aristotel. Instrumentul (numit ulterior organon) era teoria formelor raționale (logos): noțiunea, 
judecată și raționamentul și a operaţiilor cu acestea: definiții, clasificări, diviziuni (pentru noțiune); 
enunturi afirmative, negative, universale și particulare, adevărate sau false (pentru judecată); inferente 
deductive sau inductive, argumentări, respingeri și demonstrații (pentru raționament). Construcția 
unei discipline aristotelice presupunea circumscrierea unui anumit domeniu (fizic, vegetal, animal, 
cosmic, meteorologic, etic, poetic ș.a.m.d.), găsirea noţiunilor referitoare la părțile componente ale 
domeniului, definirea lor, clasificarea etc., stabilirea raporturilor dintre acestea (dintre spațiu, timp și 
viteză, să zicem, în fizică) și demonstraţia (adică obținerea unor enunturi adevărate) pe baza unor 
principii considerate universal valabile. Din această perspectivă nu se putea distinge, în cadrul filosofiei, 
între disciplinele devenite ulterior științe și cele filosofice propriu-zise. 

Exista la început un fel de echilibru disciplinar și, chiar dacă se acordă mai multă importantă uneia 
dintre discipline (teologiei, de exemplu) sau unora (eticii și politicii, să zicem), altele fiind ignorate, logicii 
(aristotelice, stoice sau scolastice) i se recunoștea valoarea instrumental-stiintifica. Într-o formă sau 
alta, logica era disciplina fundamentală, iar toate celelalte erau aplicații ale logicii. Și, deoarece era 
predominantă logica raţiunii (ratio = logos), celelalte discipline, construite logic, deveneau raționale. 
Până în vremea lui Kant erau la modă ontologia (cosmologia) rațională, psihologia rațională și teologia 
rațională. Pe care Kant le și combate din acest motiv. Dar cade și el în ispita de a concepe religia numai 
în limitele raţiunii. Mai periculoase însă decât încercările de a trata rațional (demonstra, argumenta) 
ceva preexistent sunt încercările de a prezența ceva doar rational, respectiv inteligibil, ca având 
existență efectivă. Kant numește „amfibolie” identificarea (confundarea) conceptelor pure ale 


intelectului (de fapt ale rațiunii), noumenelor cu fenomenele, independent de orice experiență și, în 

religie, de orice credință. Este vorba despre construcţia de lumi inteligibile (mundus intelligibilis), de 
divinități ale rațiunii pure (Gott der reinen Vernunft), dar și de entități în genere, mai ales matematice, 
care pot fi definite corect sau demonstrate, fără să avem vreo dovadă concretă a existenţei lor. 

Acestea sunt câteva dintre caracteristicile pe baza cărora perioada îndelungată de predominare 
a logicii între disciplinele filosofice, în care logica a fost considerabil extinsă, perfecționată și aplicată, 
dar, în mod evident și absolutizată, poate fi considerată logicistă. 

Din aceeași perspectivă disciplinară, cu toate că înainte de Aristotel nu se poate vorbi despre 
discipline filosofice ca atare, preocupările pentru natură ale filosofilor (physiologoi), indreptatesc, cel 
putin pentru resocratici, considerarea perioadei ca ontologistd. Toate principiile, elementele, entitățile, 
divinitatile aveau semnificație ontică, existențială, finită sau infinită, pieritoare sau eternă. Ideile, mai 
mult sau mai putin localizate, la Platon, amintesc de încărcătura ontică a numerelor pitagoreice, 
devenite intermediare, după relatările lui Aristotel, între lumea Ideilor și lumea lucrurilor sensibile. 
Gândirea care se gândește pe sine, prezentată ca Divinitate și cauza primă, amintește și la Aristotel de 
nous-ul originar, substanţial al naturaliștilor. 

Onticul este zona perceptibilă sau inteligibilă care scapă canoanelor raționale, care încalcă 
adesea legile logicii, nu numai pentru faptul că acestea nu fuseseră încă teoretizate, ci, principal, 
deoarece se referă la ceea ce precede logicul, la domeniul mișcării, schimbării și transformării, care 
toate se nasc din opoziție, din lipsa de identitate. Sofiștii erau un fel de ontologizatori ai logicului. Lovind 
în sofisti, care stergeau diferenţa dintre adevăr și fals, platonicienii socratici îi atacau si pe naturaliștii 
care, într-un fel sau altul, acceptaseră unitatea opușilor și fluxiunea de tip heraclitic, absolutizand-o însă. 

Asistăm la o primă dispută fundamentală disciplinară între ontologisti și logiciști. Epoca 
medievală și scolastică europeană a fost logistică și teologistă, până după Renaștere, când se 
conturează în filosofie perioada metodologistă. 

Specificul acestor perioade îl constituie, în afară absolutizării câte unei discipline filosofice 
(ontologie, logică, metodologie), tendința de a reduce întreagă filosofie la una dintre acestea, în 
virtutea unui principiu care ar putea fi numit pars pro toto. Această „reducere” a luat diferite forme în 
funcție de etapă de elaborare a noii discipline: (1) critică predecesorilor; (2) expunerea doctrinei; (3) 
absolutizarea doctrinei; (4) impunerea și extinderea ei asupra întregii filosofii; (5) apariția reacţiilor 
adverse din partea unei noi discipline. 

Principiul pars pro toto n-a acționat numai la nivelul disciplinelor filosofice în ansamblul lor, ci și în 
cadrul acestora. Cel mai evident este cazul logicii. Aici, modernii, cei noi (hoi neoteroi), pentru a-și pune 
în evidență descoperirile, trec, fără voia lor, prin cele trei faze inițiale. 

Acestea sunt motivele pentru care filosofia a fost și va fi bântuită mereu de dispute. În perioada 
metodologică, Francis Bacon a fost primul neoteros care atacă frontal logica în genere, în forma ei 
rationalscolastica, deductivistă, care nu mai convenea științelor experimentale din vremea sa. Inductia 
modernă nu mai este un raționament, ci este o metodă. Rens Descartes este cel care expune doctrina 
metodei și o ridică la rangul filosofic de adevăr absolut, făcând și primele extinderi reușite ale acesteia 


în domeniile științelor și al întregii filosofii (mathesis universalis), ceea ce va încerca și Baruch Spinoza și 

G.W. Leibniz (Monadologia), după care perioada gnoseologistă se face vădit prin atacurile empiriștilor 
englezi. În fine, Immanuel Kant este inițiatorul perioadei epistemologiste care se întinde până în zilele 
noastre. 

Teoria cunoașterii științifice (epistemologia) nu este numai disciplină filosofică cea mai nouă, ci și 
cea mai importantă, care, din mai multe motive, a fost agreată de către savanții contemporani. Este 
vorba despre etapa de fundamentare a matematicii și a fizicii, asemănătoare perioadelor de construcție 
ale științelor, când se punea problema stabilirii conceptelor științifice. Științele, după perioade dificile 
(de „crize”), se reîntorc la filosofie, în speță la logică, pentru restabilirea conceptelor și a principiilor, 
dar și pentru elucidarea raportului dintre obiectul și subiectul științei în condiţiile fără precedent ale 
confluenței acestora în procesul tehnologizării, mecanizării și automatizării, iar mai recent al 
informatizării experimentului științific. 

Redusă la epistemologie, filosofia înregistrează curând, după edificarea fundamentelor 
științifice, atât lipsa de interes a scientiștilor, antrenați în aplicații majore, de regulă secrete, ale 
științelor, cat și lipsa de interes a oamenilor de cultură, prin înstrăinarea de viata efectivă a acestora, de 
idealurile umane, etice și estetice, de nazuintele si de credințele oamenilor. Este și motivul pentru care 
se vorbește despre „sfârșitul filosofiei”. 

Fără să prevadă un asemenea deznodământ, chiar înainte de începuturile epistemologiei, după 
criticile distructive ale gnoseologiștilor, filosofii germani, începând cu Christian Wolff, au simţit nevoia 
reabilitării disciplinelor filosofice. Așa s-au născut sistemele filosofice disciplinare, ele cunoscând 
numeroase variante de clasificare a disciplinelor: teoretice sau speculative și practice, logică fiind 
considerată, in spirit oarecum aristotelic, ca propedeutică a filosofiei. Psihologia, sociologia si 
pedagogia, despărțite astăzi de filosofie, sunt revendicate, ca și economia politica și politologia. Situaţii 
asemănătoare apar, mai recent, și cu disciplinele moderne, că: filosofia culturii, axiologia, 
hermeneutică. 

Cea mai importantă împărțire a disciplinelor filosofice este în: fundamentale și secundare. 
Fundamentale sunt: (1) ontologia, (2) logică, (3) metodologia, (4) gnoseologia și (5) epistemologia. 
Partea ontologiei care se ocupă cu transcendenta constituie metafizică, iar cea care se ocupă cu 
transcendalitatea este psihologia. Tradițional vorbind, în primul caz este vorba despre Dumnezeu, în al 
doilea despre suflet. 

Sistemele filosofice disciplinare s-au bucurat de un interes special mai ales în cadrul 
învățământului, dar aici, datorită specializării acestora și a timpului afectat prelegerilor, ele erau și mai 
sunt încă predate de persoane diferite, care le și elaborează în mod diferit. În orice caz, considerându- 
le independente unele de altele. Situaţia este facilitată și de faptul că disciplinele filosofice sunt 
considerate gata făcute, diferite fiind doar modalitățile de expunere. Este și motivul pentru care nici nu 
mai contează ordinea lor. Se tine seama uneori, prin acordarea mai multor ore de curs, de interesul 
momentan pentru una sau altă dintre discipline, dar acest lucru este totuși conjunctural, în funcție de 


tradiția școlii respective sau de prestigiul cadrelor didactice. 

Cultivarea disciplinelor filosofice independente unele de celelalte determină, chiar fără legătură 
cu absolutizarea vreuneia, discrepanțe între ponderea acestora și, la o tratare sistematică, chiar 
neconcordante. În loc să se completeze reciproc, ele se exclud, favorizând separatismul disciplinar si 
chiar despărțirea de filosofie, prin specializare sau confluenţe cu anumite științe sau arte: logică, de 
exemplu, cu matematică sau fizică, estetică, în schimb, cu critică de artă sau literară, etică mai ales cu 
antropologia (comportamentul animal în general, etologia), psihologia cu medicină (psihiatria, 
psihanaliză), ontologia și cosmologia cu fizică, astrofizică și astronomia ș.a.m.d. 

Soluţia cea mai simplă pentru eliminarea consecințelor nefaste ale acţiunii principiului pars pro 
toto nu rezidă însă într-o simplă alăturare a disciplinelor filosofice, absolutizate fiecare la rândul ei într- 
o anumită perioadă, căci, ele rămân incompatibile. Ideala ar fi curățirea lor de aspectele criticiste, 
absolutizate și reductioniste, ceea ce este greu de făcut. Retinerea în pură lor esentialitate, cum ar zice 
Hegel, necesită un punct de vedere superior acestora. 

S-a considerat că perspectiva istorică, adică încercarea de a prezența doctrinele filosofice în 
„evoluţia” lor, ar oferi un asemenea punct de vedere. S-ar observă astfel cum anumite doctrine au 
abandonat treptat poziția agresivă a principiului pars pro toto, de critică și absolutizare a disciplinei, dar 
s-a obținut efectiv cu totul altceva. Din cauza firească a faptului că istoricul disciplinei trebuie să fie el 
însuși un specialist în disciplina respectivă, el va încerca să falsifice întreagă istorie în favoarea unei 
doctrine al cărei adept este. 

Istoriile disciplinare au început să fie scrise pe la mijlocul secolului al XIX-lea, celebra fiind Istoria 
logicii (1855) a lui Carl Prantl. Acesta, fiind un adept al logicii comprehensiviste din vremea sa, s-a 
raportat critic la adresa contribuţiilor formaliste ale logicienilor stoici și scolastici, iar sub influența 
psihologismului și a gnoseologismului (J.F. Herbart și A. Trendelenburg, considerând că forma de baza 
a gândirii este judecata, a inversat, la Aristotel, ordinea lucrărilor, plasând Categoriile după Despre 
interpretare. J.M. Bochenski, după un secol (1956), procedează tocmai invers (în Formale Logik), 
apreciind contribuţiile formaliste, de dată această sub influenţă logicii simbolice. 

Istoricii filosofiei în genere sunt mai ponderati, dar, în măsură în care și ei adera implicit la anumite 
doctrine, le vor prezența pe acestea în mod special, în detrimentul altora, pe care le critică sau le ignoră. 
P. Janet și G. Seailles (Histoire de la philosophie, 1887) tratează istoric numai psihologia, morală, logică, 
metafizică și teodiceea, acestea fiind și disciplinele pe care le-a predat Paul Janet ca profesor la 
Facultatea de litere din Paris. 

Un alt inconvenient îl constituie faptul că istoricii filosofiei, chiar și atunci când procedează pe 
discipline, în cadrul acestora sunt nevoiţi să se refere la persoane, respectiv la contribuţiile fiecărui 
filosof în parte, și, firește, să le prezinte cât mai exact, adică cu toată încărcătura lor critică și 
apologetică. Nu poţi să te referi la Aristotel fără să începi cu celebra lui critică a teoriei platonice a ideilor 
ș.a.m.d. 

Fragment din lucrarea „Filosofia pentadică 1”, PROBLEMA TRANSCENDENTEI, 
apărut la Editura Academiei Romane, București, 2007 ( pag. 15-22 ) 

ISTORIA LOGICII JURIDICE ROMÂNEȘTI 


Av. drd. SORIN ARDELEAN 


1. INTRODUCERE ÎN ISTORIA LOGICII 


ogica, recunoscută ca una dintre cele mai vechi științe, a luat naștere și s-a dezvoltat în cadrul 
filosofiei care, la începuturi, era o știință unitară, sincretică, înglobând totalitatea cunoștințelor 
despre natură, societate, om, gândire. 

Mentionand că nu există o periodizare unanim recunoscută de către profesioniștii în domeniul 
logicii, putem aminti, totuși, trei etape distincte în istoria logicii, respectiv, logica antică, logica scolastică 
și logica simbolică modernă. 

Apărute în Orientul Antic, la filosofii chinezi și la cei indieni, primele cunoștințe logice 
(raționamentul, demonstraţia, discursul retoric etc.) au fost dezvoltate și nuantate în cadrul școlilor 
filosofice din Grecia si Roma, școli în cadrul cărora logica antică a obținut cele mai notabile si 
remarcabile rezultate. 

În vederea exemplificării evoluţiei istorice a logicii, cu perioade de dezvoltare intense și cu altele 
lipsite de idei sau contribuţii sistematice, vom aminti că, în Grecia Antică, primele concepte logice au 
fost formulate de către Parmenide (515-450 î.Hr.) și Zenon (490-430 î.Hr.). 

Dacă Parmenide considera imaginile senzoriale, deprinderile și opiniile ca înșelătoare, iluzorii, 
neadevărate iar inteligența, gândirea rațională, unica sursă a cunoștințelor veridice, singurele criterii de 
acceptare a enunturilor și a propozitiilor, Zenon, discipolul acestuia, insistând asupra contradictiei 
dintre datele empirice (factuale) și conceperea lor rațională, formulează două multitudini de 
argumente împotriva pluralitatii și mișcării”. Prin cunoscutele și celebrele aporii, paradoxurile 
„Grămezii““ („ale boabelor de mei“), „Dihotomia“, „Săgeata în zbor“ și „Stadiul“ el încearcă să 
demonstreze caracterul iluzoriu al pluralitatii existenței și al mișcării corpurilor. („„Aporiile“ — 
paradoxurile lui Zenon sunt modalități de reducere la absurd a anumitor teze — raționamente prin 
absurd). 

La progresul logicii antice au contribuit Socrate (470-396 î.Hr.) și Platon (428-348 î.Hr.), primul 
punând baza teoriei definiţiei și inducției, artei dialogului, maieuticii; maieutica include anumite întrebări, 
obiecții, sugestii care îi permit interlocutorului să ajungă la adevăr sau să descopere acele adevăruri pe 


care le poartă în sine. 


"Hegel, G.W.F., Prelegeri de filosofia dreptului, trad. de Virgil Bogdan și Constantin Floru, București, Editura Academiei, 1969; 

Platon, discipolul lui Socrate, a dezvoltat filosofia logicii, teoria definiției, metoda dialectică 
(„metoda de argumentare ce implică respingerea“, „metoda de cooperare în investigația filosofică 
presupunând căutarea definiţiilor“, „metoda diviziunii și reuniunii“). Aristotel (384-322 î.Hr.), elevul lui 
Platon, a sistematizat ideile logice ale precursorilor și contemporanilor săi și a formulat idei logice noi, 
lucrările acestuia fiind cunoscute sub genericul „Organon“ (Instrument al cunoașterii) și cuprind șase 
tratate (,,Categoriile, Despre interpretare, Analiticile prime, Analiticile secunde, Topica și Respingerile 
sofistice.Y 

În perioada Antichității târzii, s-au delimitat și dezvoltat două mari școli de logică: școala 
discipolilor lui Aristotel (peripatetica) și școala stoică, întemeiată de Chrysippus (280-207 î.Hr). Stoicii 
și-au adus contribuţia la dezvoltarea teoriei propozitiilor compuse și inferentelor cu propoziții compuse 
(ipotetico-categorice, ipotetico-disjunctive). 

Reprezentanții logicii scolastice nu s-au remarcat prin concepții originale. 

Logica scolastică cercetează fundamentele filosofice ale logicii, iar problemele rationamentului, 
demonstrației nu depășesc limitele silogisticii aristotelice. 

Reprezentanții principali ai acestei perioade au fost Boetiu (Boethius) (480-524), Pierre Abélard 
(1074-1142), William Ockham (circa 1296-1349) și Jean Buridan (circa 1295-1356). 

La începuturile epocii moderne, Francis Bacon (1561-1626), în Anglia, și René Descartes (1596-1650), 
în Franța, acordă o mare atenţie metodelor inductive (Bacon) și deductive (Descartes). 

Unul dintre cei mai mari logicieni ai epocii modern, G.W. Leibniz (1646-1716), a formulat principiul 
rațiunii suficiente, abordând problema necesității creării unui limbaj logic formal universal, analog celui 
matematic (simbolic). Leibniz susține că, odată rezolvată această problemă, ,,... intelectul va fi 
despovărat de sarcina de a gândi în mod direct, despre lucrurile înseși, și, în virtutea/pofida acestui fapt, 
totul se va petrece corect”.3 

Aceste idei au fost materializate în a doua jumătate a secolului al XIX-lea — începutul secolului al 
XX-lea, prin eforturile mai multor logicieni și matematicieni. 

La crearea logicii simbolice au contribuit G. Boole (1815-1864), A. De Morgan (1804-1871), P.S. 
Poretki (1846-1907), G. Frege (1848-1925) și altii.4 

Logica formală contemporană sau logica matematică, se mai numește și „logistică“, termen 
apărut în 1904, la Congresul logicienilor, și care înlocuiește sintagmele logica matematică, algebra logicii 
ș.a. 

În secolul al XX-lea s-au format noi ramuri ale logicii, precum logica polivalentă, logica întrebărilor 
(erotetica), logica preferințelor, logica deciziilor, logica obiectivelor (scopului). Tot în această perioadă au 
apărut diferite forme de logici modale (epistemică, temporală, polivalentă, axiologică, deontică). 


2? Hegel, G.W.F., Prelegeri de filosofia dreptului, trad. de Virgil Bogdan și Constantin Floru, București, Editura Academiei, 1969; 
3 Hegel, G.W.F., Fenomenologia spiritului, București, Editura Academiei, 1965; 
4 Hegel, G.W.F., Fenomenologia spiritului, trad. Virgil Bogdan, București, Editura IRI, 1995; 

Logica deontică a lui G.H. von Wright se aplică pe larg în jurisprudenta.> Totodată, au fost 
elaborate diverse variante de logică aplicată, printre acestea mentionand-o pe cea juridică, cu 
reprezentanții C. Perelman, Z. Ziembinski, Z. Ziemba, G. Kalinowsky, Gheorghe Mihai, Gheorghe Mateuţ, 
lon Dobrinescu și alții. 

La popularizarea și dezvoltarea logicii și-au adus aportul și mulți savanţi și profesori români, 
printre care, la loc de cinste, se situează Titu Maiorescu (autorul primului manual universitar de logică), 
lon Petrovici (autorul primului doctorat de logică), Anton Dumitriu (autorul unui studiu fundamental de 
istorie a logicii), Petre Botezatu (fondatorul unor noi direcții în logica contemporană, autorul unei 
variante originale de logică naturală). 

După cum am amintit mai sus, logica are multiple aplicaţii în diferite domenii ale științei și activității 
practice, inclusiv în drept, la elaborarea, interpretarea și aplicarea normelor juridice. Totodată, prin 
specificul său, ca știință formală, logica poate fi aplicată în elaborarea actelor normative, stabilirea și 
calificarea juridică a faptelor etc. 


2. SCURT ISTORIC AL LOGICII JURIDICE 


Cu toate că, în ultimele decenii ale secolului al XX-lea, au fost publicate mai multe lucrări științifice 
și didactice de logică juridică, abordându-se problematica referitoare la existența logicii juridice ca 
disciplină regională autonomă, s-a constatat că și dacă aria logicii juridice nu este încă precis delimitată, 
aceasta are o vechime apreciabilă ca disciplină aplicată, specifică științei dreptului.$ 

Astfel, începuturile logicii juridice se regăsesc în Grecia antică, juriștii antici elaborând teoria 
argumentării și a convingerii prin îmbinarea unei înșiruiri de raționamente valide. 
interpretarea normelor de drept în instanţă, argumentele legale, și altele s-au conturat, însă, începând 
cu jumătatea secolului al XVI-lea. În secolul următor, savanții au acordat atenţie și altor aspecte 
specifice dreptului, inclusiv aplicării dreptului. Ei au fost atrași în special de enumerarea și descrierea 
criteriilor și exigențelor logice în evaluarea probelor/dovezilor produse în instanță, de metodele și 
strategiile logice utilizate de curte pentru a ajunge la adevăr și de modul în care pot fi fundamentate 
logic hotărârile și mai ales sancţiunile dictate de instanţă, astfel încât oricare dintre ele să încorporeze 
și o justificare rațională, teme la care s-au adăugat critica dreptului, a instituțiilor juridice și politice ale 
timpului, critică realizată din perspectiva exigențelor logice și morale. Cel mai edificator exemplu 
pentru astfel de demersuri teoretice este Jeremy Bentham (1748-1832) care, deși a fost preocupat de 
filosofie și economie, s-a afirmat și ca teoretician al dreptului. Au apărut, totodată, și lucrări în care se 
regăsesc preocupări de logică juridică, probleme de logică judiciară, privind modul cum rationeaza 


judecătorul pentru a soluţiona un caz. 


> Hegel, G.W.F., Prelegeri de istorie a filosofiei, vol. |, trad. D.D. Rosca, București, Editura Academiei Române, 1963; 
ê Aristotel, Categorii, trad. Constantin Noica, lași, Editura Moldova, f.a., cap. 1; 

Deosebit de importante pentru logica juridică sunt lucrările de logică deontică, aplicată la stadiul 
normelor juridice, creatorul acesteia și cel mai important autor de lucrări de logică deontică fiind 


logicianul finlandez Henrik von Wright. 


2. 1. ÎNCEPUTURILE LOGICII JURIDICE ROMÂNEȘTI 

Primele enunturi si materiale de logică juridică, în România, sunt consemnate la jumătatea 
secolului XIX-lea. 

Astfel, în anul 1851, magistratul Alexandru Aman a publicat, la București, lucrarea cu titlul ,, Logica 
judecătorească sau tratat de argumentări legale, urmate de logica conștiinței“ situându-se printre 
primele încercări de abordare sistematică și cu rezultate relevante a problematicii argumentării juridice, 
aplicând principiile logicii elementare sau formale la cazuri de drept. 

În anul următor, 1852, a apărut, tot la București, a doua carte, „Ritorica pentru tinerimea 
studioasă“', dedicată analizării și clasificării argumentelor prin care se urmărește inculparea sau 
disculparea unei persoane. 

Lucrarea „Magazinul judecătoresc“ apărută în anul 1855, sub semnătura lui Gheorghe Costaforu, 
cuprinde compilații, traduse din autori străini, în legătură cu arta judecătorului. 

În anul 1873, se publică, în revista „Dreptul“, discursul de inaugurare a anului judecătoresc, ținut 
de Romulus Opreanu și intitulat ,,Reflexiuni asupra aplicatiunei și interpretatiunei legilor“. De amintit ar 
mai fi și faptul că, în același an, se publică, fără semnătură, o traducere denumită „Logica juridică“ în 


care se realizează aplicaţii ale regulilor de interpretare din dreptul civil francez. 


2. 2. LOGICA JURIDICĂ ÎN ROMÂNIA ÎN PERIOADA INTERBELICĂ 

Lucrările amintite în subcapitolul anterior, care au văzut lumina tiparului în a doua jumătate a 
secolului al XIX-lea, nu au constituit, însă, inaugurarea unei școli, preocupările de această natură fiind 
reluate după 1930, an din care se poate vorbi despre o preocupare închegată de logică juridică, 
preocupare impulsionată de contribuţiile deosebite ale unor intelectuali români de o incontestabilă 
valoare națională și europeană. 

La loc de cinste, în acest sens, se situează eminentul jurist și teoretician al dreptului roman, Mircea 
Djuvara, care a reliefat prin opera sa că dreptul național, constituit cu ajutorul logicii și al rațiunii, se află 
la baza dreptului pozitiv, impus de societate și exprimat prin norme și reguli ce se impun, la rândul lor, 
prin lege. Numai asa se pot justifica autoritatea legislativă și respectul liber consimțit în fata autorității. 

Din această perioadă datează și primele cercetări sistematice, referitoare la specificul și structura 
normelor juridice, lucrarea publicată la lași, în 1933, de către Octavian lonescu, și intitulată 
„Considerațiuni asupra normei juridice“, putând fi considerată deschizătoare de drumuri. 

La aceasta poate fi adăugată inițierea, în sens absolut și în liniile sale esenţiale, a Erotericii (Logica 
Întrebărilor), disciplină de logică aplicată, care este una dintre cele mai importante resurse pentru 
logica juridică. 

Astfel, comunicarea lui Eugeniu Speranţia, „Remarques sur les propositions interrogatives. Projet 
d'une Logique du Probleme“, publicată la Paris, în 1935, in,,Actes du Congres International de Philosophie 
Scientifique“ (care tratează, pentru prima dată, în spiritul logicii moderne, aspectele esenţiale 
caracteristice întrebărilor), poate fi considerată „actul de naștere“ al Logicii Întrebărilor. După cum, 
Eugeniu Speranţia, care poate fi considerat inițiator al analizei logice a întrebărilor, s-a evidențiat și prin 
multe alte investigații de logică juridică, tratând, printre altele, problematica Principiului rațiunii 
suficiente în logica juridică și fiind, totodată, un promotor al necesității educaţiei logice pentru formarea 
juristilor. 

În anul 1933, Traian Brosteanu, consultând o hotărâre dată in materie de sechestru judiciar si pe 
care intenționat a refuzat să o motiveze, a elaborat teoria hotărărilor discretionare, considerând că 
acolo unde judecătorul are suveranitate de apreciere asupra oportunității unei măsuri nu mai este 
obligat să motiveze. 

Această teorie a fost criticată de către profesorul Sabin Moldoveanu, în „Studii de drept 
procesual“, vol. | (1933) și de Vasile Georgescu în lucrarea „Obiect și metodă în interpretarea 
dreptului“ (1939). În context, arătăm că Tudor Drăgan s-a ocupat de puterea discretionara a 
judecătorului în dreptul penal. 


2. 3. LOGICA JURIDICĂ ÎN ROMÂNIA DUPĂ AL DOILEA RĂZBOI MONDIAL 

Schimbările dramatice petrecute în România după încheierea celui de-al doilea război mondial au 
avut efecte negative atât pentru cercetările de logică juridică cât și în ce privește locul educației în 
pregătirea juriștilor, interesul logicienilor și al juriștilor pentru logica juridică diminuându-se până la 
dispariție. 

Cu toate acestea, au văzut lumina tiparului lucrări de mare cuprindere în domeniu, elogiate cum 
se cuvine în literatura de specialitate. 

Anton Dumitriu, autorul lucrării „Istoria logicii““ consideră că profesorul Mircea Manolescu este cel 
care a dat ,,... pentru prima dată, cercetărilor de logică juridică o formă științifică, la nivelul logicii 
actuale.“ În atenţia lui Mircea Manolescu s-au aflat problemele „metodologiei juridice“, „tehnicii 
juridice“ și în special, cele de logică implicate atât de teoria cât și de practica dreptului („logica juridică“, 
„logica judiciară“), aducându-și contribuția personală într-o serie de aspecte și teorii vizând „silogismul 
judiciar““, „conceptele juridice“, „tipologia juridică“, „rolul ipotezei în practica judiciară“, „logica 
problemelor judiciare“, „structura logică a normei juridice“ ș.a. Mircea Manolescu a aplicat, pentru prima 
dată în România, logica matematică (și tehnicile de calcul) în problemele teoriei și practicii dreptului și 
în sociologie, stabilind și elementele unei „logici a diagnosticului“. 

Posibilitatea utilizării logicii simbolice a fost tratată și de Vladimir Hanga, într-un studiu apărut în 
revista „Studii și cercetări juridice“, nr. 1/1988, și în lucrarea „Dreptul și calculatoarele“, apărută la 
București, în 1991, însă, o abordare de anvergură în materie o are Gheorghe Mihai, care, în lucrările 


„Topica lui Aristotel și teoria argumentarii“, 1971, „Elemente constructive de argumentare juridică“ — 1982 

și „Introducerea pentru o logică juridică“ — 1991, a elaborat propria teorie referitoare la statutul logicii 
juridice, pe care a considerat-o teorie a argumentarii. 

După anul 1990, învățământul și cercetările de logică juridică au fost puternic stimulate și 
dezvoltate, fenomen evidenţiat și de apariția unor comunicări, articole, studii și lucrări de referință, 
precum „Logica Juridică“ — Partea |, Bucuresti, 1992, de Petre Bieltz, „Lecţii de logică pentru juriști'“, 
București, 1994, de Drăgan Stoianovici, „Logica Predicatelor“, Bucuresti, 1992 și „Logica Simbolică și 
Bazele de Cunostinte“, avându-l ca autor pe prof. univ. dr. Cornel Popa. 

Sintetizând, fără a avea pretenţia epuizării numelor de referință în logica universală, din spațiul 
cultural românesc, putem afirma că ne mândrim cu specialiști de prestigiu în domeniu, precum: Titu 
Maiorescu, Mircea Djuvara, Grigore C. Moisil, Anton Dumitriu, Petre Botezatu, Gheorghe Enescu, Petre 
Biltz, Dumitru Gheorghiu ș.a. 


3. LOGICA ȘI LOGICA JURIDICĂ ÎN ACCEPTIA SPECIALIȘTILOR ROMÂNI 


Termenii de „logică“ sau „logic“ trimit, de obicei, la gândirea corectă, în special la regulile gândirii 
corecte. Nuantarea acestora se asociază cu rigoarea, claritatea, precizia, respectul pentru adevăr. Dacă 
în „Dicţionar de logică“, al logicianului Gheorghe Enescu, unica lucrare de acest gen în România, 
termenul „logica“ este folosit în 41 de sintagme, în afara celui generic’, Anton Dumitru, autorul unei 
excepționale istorii a logicii, depășind diferitele sensuri ale termenului de-a lungul vremii, propune 
sistematizarea principalelor concepții asupra a ceea ce este sau trebuie să fie logica — în gândirea 
aristotelică, logica este „instrument al științelor“, un Orgaron, fără a fi o știință ci, mai mult, 
propedeutica generală a oricărei gândiri; 

- pentru stoici, logica este „teorie a cunoașterii și a rationamentului propozițional““; 

- în tradiția medievală, logica este „modul scientarium“ în sens sermocinal și rational (,,scientia 
sermocinalis“ și „scientia rationalis“); 

- conform Logicii de la Port-Royal, logica este „arta de a gândi“; 

- pornind de la Descartes, logica este „arta de a conduce bine intelectul în căutarea adevărului“; 

- în perioada modernă si chiar contemporană a istoriei (Bacon, Newton, Herschel, Reid, J. 
Stuart-Mill, Lalande, Wundt ș.a.) logica este o metodologie a științelor; 

- la Kant, logica este o teorie a cunoașterii, pentru Hegel este dialectică idealistă, în timp ce Marx, 


Engels și Lenin o tratează ca fiind însă? și dialectica materialist; 


7 Noica, Constantin, Pentru o interpretare a categoriilor lui Aristotel, în „Probleme de logică“, București, Editura Academiei 
Române, 1968; 

8 Hegel, G.W.F., Enciclopedia Științelor Filosofice. Filosofia naturii, trad. Constantin Floru, București, Editura Academiei 
Române, 1978; 

? Hegel, G.W.F. Stiinta logicii, trad. D.D. Rosca, București, Editura Academiei Române, 1966; 

- în tradiția psihologismului logic (Hobbes, Locke, Berkeley, Hume, Reid, D. Steward, Spencer, 
Hamilton ș.a.), logica tine de „studiul psihologiei gândirii“; 

- conform pragmatiștilor (James, Pierce, Royce, Dewey ș.a.), logica are „valoare prin utilitatea ei“, 
adevărul fiind identificat cu „utilitatea“; 

- în curentul de gândire inaugurat de antiintelectualismul francez, logica are „un caracter exclusiv 
practic“, apropiind-o, ca înțeles, de cel al pragmatismului anglo-saxon (Lachelier, Boutrouse, Bergson 
Sd.) 

- pe linia tradiției neokantiene, precum si din perspectivă axiologică (Sigwart, Dilthey, Lotze, 
Windelband, Jerusalem, Erdmann, Meier, Goblot, Lalande ș.a) logica este tratată ca „știință normativă, 
știință a valorilor sau tehnică“; 

- în fenomenologie logic și dezvoltările ulterioare (Bolzano, Husserl ș.a) logica apare drept „temei 
absolut al cunoasterii‘"°; 

- în concepția logicii matematice, „logica este un sistem formalizat și, în fond, o teorie a 
demonstrației“; 

-în „școala de logică naturală“ (Piaget, Blanche, Botezatu ș.a.), logica este „studiul operaţiilor 
naturale ale gândirii“; 

Ca un corolar al acestor definiţii, în ultima perioadă s-a încetățenit concepția conform căreia 
logica este „știința gândirii corecte“ sau „studiul validității inferentelor deductive"; 

În context, trebuie arătat faptul că Athanase Joja consideră că apariția logicii a fost determinată 
de dezvoltarea dreptului și a matematicii în antichitatea ateniană.” 

Pornind de la realitatea că dreptul este un sistem de norme și, ca orice sistem, poate fi abordat și 
din perspectivă logică, atăt logicianul Athanase Joja cât și juristii Mircea Djuvara și Eugeniu Speranţia au 
observat caracterul de sistem axiomatic al dreptului. Astfel, sistemul logic al dreptului este compus 
dintr-o structură de norme, organizate în ramuri și instituții juridice, pe de o parte, și dintr-o structură 
paralelă de principii, noţiuni și reguli juridice desprinse din analiza sistemului legislativ sau impuse 
ideologic de către factorul politic, pe de altă parte. 

Dreptul este un sistem ierarhizat, normele constituționale fiind superioare celor din alte ramuri 
ale dreptului. 

Interdependenta normelor de drept se datorează atât faptului că acestea sunt subordonate 
celor constituționale cât și pentru că se supun unor principii comune. 

Principiile comune pot fi: 

- principii ale întregului drept roman (principiul democraţiei, principiul egalității în fata legii, 
principiul separaţiei puterilor în stat etc); 


19 Dănișor, Gheorghe, Filosofia dreptului la Hegel, Craiova, Editura Ramuri, 2001; 
“ Jacqueline, Russ (coordonator), Istoria filosofiei, 3 volume, Bucuresti, Univers Enciclopedic, 2000; 
* Hegel, G.W.F., Principiile filosofiei dreptului sau Elemente de drept natural și de știință a statului, București, Editura IRI, 1996; 

- principii de ramură (principiul proprietății, cel al egalităţii în fața legii civile sau principiul ocrotirii 
și garantării drepturilor subiective civile în dreptul civil; principiul legalității răspunderii, principiul 
legalității incriminării și a pedepsei, principiul individualizării răspunderii penale, ș.a., în dreptul penal); 

- principii ale unei sau unor instituţii de drept (principiul proximitatii gradului de rudenie în cazul 
instituției succesiunii legale)5. 

Principiile au rol de axiome în sistemul dreptului, putând fi fundament în orice demonstrație sau 
argumentare. Tot ele asigură flexibilitatea în timp a sistemului de drept, adaptarea acestuia, în timp, la 
cerinţele ideologice. Aceasta este și explicația faptului că anumite legi au fost interpretate diferit în 
epoci diferite, în funcţie de felul în care au fost privite prin optica altor principii de drept. 

Dreptul este un sistem deschis, dinamic, imbogatindu-se continuu cu noi legi. Criteriile de 
admitere ale noilor legi sunt date de axiomele constituționale. În acest sens, legiuitorul trebuie să 
articuleze sistemul de drept astfel încât să nu dea naștere unor contradicții, ambiguitati sau 
suprapuneri. 

Sistemul juridic are un caracter deschis într-o porțiune a sa și relativ închis în domeniul normelor 
constituționale. Caracterul de sistem al dreptului dă posibilitatea economiei de expresie, fiind posibil ca 
o lege să facă trimitere la alte legi pentru detalierea unor reglementări.'* Uneori o normă este compusă 
din mai multe dispoziţii, precizate în texte normative diferite, o dispoziție prevăzând căror subiecte li 
se impune prescriptia respectivă. Altă dispoziție poate cuprinde comportamentul prescris, în timp ce 
alta prevede circumstanţele în care respectivul comportament poate fi realizat. Alteori o singură 
dispoziție determină elementele unui număr mai mare de norme. 

Proprietățile logice esenţiale ale oricărui sistem juridic sunt completitudinea și consistenţa, reunite 
în noţiunea generică de omogenitate a sistemului juridic. 

Completitudinea este dată de capacitatea sistemului juridic de a da o soluţie oricărei probleme 
juridice, respectiv de a determina consecințele juridice ale faptelor. 


Consistenta este dată de compatibilitatea normelor sistemului juridic, de lipsa contradictiilor din 
interiorul său. 

Sistemul juridic este inconsistent când unele dintre normele sale ordonă iar altele interzic, în 
același timp, aceleiași persoane, același comportament, în aceleași împrejurări. În această situație se 
contrazice principiul noncontradictiei și duce la imposibilitatea respectării simultane a tuturor normelor 


de drept. 


Completitudinea normelor care alcătuiesc sistemul juridic constituie de cele mai multe ori doar 


un deziderat. Realitatea socială este în continuă evoluție iar legiuitorul nu poate tine pasul cu aceasta, 


3 Hegel, G.W.F., Principiile filosofiei dreptului, Editura Paideia, 1998, trad. Ioana Ungureanu și Mădălina Lazăr, 
14 Pohoaţă, Gabriela, Rațiunea în istorie și filosofia statului în viziune hegeliand, gabriela _pohanta(Qyahoo.com 


18 


Cercetări de logică juridică e An |, Nr. 1, 2018 


situație care duce la apariţia lacunelor în drept și la necesitatea interpretării extensive a legilor existente 
pentru a le aplica la noua situaţie. În situația că legile nu oferă soluţii, se poate apela la analogia dreptului 
(analogia juris) prin raportare la principiile directoare din sistemul de drept sau dintr-o anumită ramură 
a acestuia. 

În literatura de specialitate din România, majoritatea autorilor au susținut că nu există argumente 
care să justifice existența unei logici specifice dreptului, deoarece toate tipurile de logică (formală, 
simbolică și metalogică) sunt chemate să contribuie la opera de legiferare și la cea de aplicare a 
dreptului prin metodele proprii acestora. 

În tabelul lui Petre Botezatu, plecând de la premisa că logica este o teorie asupra formelor, se 
apreciază că acestea se ivesc în gândire, în limbaj, în acţiune, în realitate. 

Dacă se acceptă că nivelurile de abstractizare pentru fiecare domeniu în parte (gândire, limbaj, 
acțiune, realitate) pornesc de la subiect și urmează obiectul (forma, operaţia și structura), atunci 
formele logicii juridice apar, în mod specific, după cum se intersectează domeniile cu nivelurile. 

La nivelul primar de abstractizate (subiectul), dacă atributul „juridic“ îl acordăm gândirii, logica 
juridică este teoria gândirii juridice argumentative a subiectului. Dacă atributul juridic este atribuit 
limbajului subiectului, se poate elabora o logică pragmatică juridică; dacă juridicul este acordat acțiunii, 
vom avea o logică concretă juridică iar dacă îl acordăm realității, vom avea o logică materială. 

La al doilea nivel de abstractizare (obiectul), avem o teorie a demonstrației juridice (în domeniul 
gândirii), o logică semantică juridică (în domeniul limbajului), logica operatorie juridică (în domeniul 
acţiunii) ori dialectica juridică (în domeniul realității). 

Încadrându-se în aceeași concepție, Gheorghe Mihai apreciază că logica juridică este o 
componentă a Introducerii în studiul dreptului, alături de filosofia dreptului, retorica juridică și 
hermeneutica juridică. În opinia lui Gheorghe Mihai, logica juridică este „teorie a argumentării, când 
studiem gândirea subiectului, este pragmatică, atunci când studiem acțiunea subiectului, este logică 
materială când studiem realitatea juridică în care se află subiectul, este semantică, dacă studiem 
limbajul la nivelul obiectului“. 

Așadar, logica juridică este „teoria argumentării“ prin limbajul juridic al subiectului angajat în 
acțiune pentru a realiza o schimbare în realitatea juridică. 

Prin comparaţie, Gheorghe Enescu vorbește de o logică judiciară în cadrul logicilor normative"®, iar 
Petre Botezatu de o teorie a argumentării care „nu poate ignora ajutorul psihologiei, al retoricii și 
afinitatea sa cu dreptul, morala“ 

Într-o altă opinie, Paul Cosmovici a susținut că în drept s-ar aplica logica formală (termen statornicit 
pentru a deosebi logica propriu-zisă de teoria kantiană'€ și care studiază gândirea doar din punctul de 


15 Georgescu, Ștefan-Dominic, Consideraţii asupra istoricităţii în filosofia lui Hegel, București, Institutul de Filosofie si 
Psihologie al Academiei Române; 

16 Botnari, Elena, Introducere în studiul dreptului, Balti, Presa universitară bălteană, 2011; 

17 Botezatu, Petre, Introducerea în logică, lași, Editura Polirom, 1996, p. 175-194; 

18 Logica Juridică — Scribd, https: //www.scribd.com, document Logical Juridică; 

vedere al formelor logice), logica simbolică (cunoscută și sub titulatura de logică matematică sau 
algoritmica) și metalogică reprezentată de logica dialectică. 

Toate cele trei tipuri de logică contribuind la opera de legiferare și de aplicare a dreptului.'? 

Vladimir Hanga a susținut că juristul va folosi regulile logicii simbolice (denumită și logica formală, 
modernă), formă a logicii formale sau pure, care studiază nu conținutul rationamentului ci forma 
acestuia. 

Referitor la logica juridică, acesta a precizat că logica simbolică poate transforma limbajul juridic 
natural într-unul artificial, univoc. Astfel, se vor putea crea expresii juridice formalizate, după regulile 
logicii simbolice, permițând utilizarea calculatoarelor în domeniul dreptului, pornind de la documentare 
și terminând cu decizia.”° 

Din perspectiva amintită, Gheorghe Mihai susține că în drept sunt aplicabile numai regulile 
deontice, domeniul juridicului putând fi studiat din perspectiva acestui fundament, deoarece 
„gândirea este juridică numai raportată la subiectul care gândește acțiunea juridică, în termeni juridici, 
angajat în cunoașterea, elaborarea, interpretarea și aplicarea dreptului“ 

ARTA DE A COMUNICA 


SONIA IOANA COMĂNESCU 


rs oratoria” — Arta de a vorbi, sau retorica sub înțelesul modern de astăzi, a apărut pentru 
prima oară în Grecia antică, dezvoltându-se, și ramificându-se de-a lungul timpului în trei 
” ramuri sau curente, astfel putem distinge, 

A) curentul asiatic, reprezentativă fiind scoala din Pergam, 

B) curentul neoatistic, cu renumita școala din Atena, 

C) curentul radian, fiind născut în școala din Rhodos. 

Aceste antice școli au evidenţiat și implicit lustruit oratori străluciți, ca de exemplu Quintilian și 
Cicero, prin care această artă s-a dezvoltat, și-a îmbogăţit spiritul ajungând după multe frământări 
epocale la ceea ce numim noi: ,,Elocventa” sau tensorul de elocventa și retorica sociala. 

Ne simțim datori să evidentiem faptul că este o mare eroare să se creadă că retorica este o 
metoda care, prin esența ei constrânge pe creator la respectarea unor reguli stricte, îi înfrânează elanul 
orator, constituind pentru el o grea servitute. Dimpotrivă experiența marilor oratori a arătat că retorica 
aduce creatorului o nouă dimensiune oratorică prin care își poate pune în valoare calitățile, își poate 
corecta defectele și poate să-și dezvolte dispozițiile naturale. 

Oratorul sau inițiatorul tensorului de comunicare specific trebuie să știe să dea un interes general 
oricărei discuţii, să mărească problemele, să știe să mânuiască ironia, pentru a dispune pe judecător și 
a deconcentra pe adversar, punând astfel în joc un stil ritmat îngrijit și variat, care să poată aduce 
stăpânire asupra întregii game de tonuri, de la cel mai simplu și familiar până la marile elanuri patetice. 

De aceea, stăpânirea artei profesiei de avocat impune o bună cunoaștere a dispozițiilor și 
posibilităților naturale, o cultură generală la care să se adauge cunoașteri profunde a dreptului și 
stăpânirea pe de plin a tehnicii pledoariei, numai astfel avocatul își va permite a adopta un stil propriu 
aptitudinilor și bineînțeles a temperamentului său. Nu mai putin sunt esenţiale calitățile vocii, a 
posibilităților de concepție rapidă si de improvizație. 

Este evident că în timpurile noastre, procesele nu mai pot oferi adevărate spectacole ale barei pe 
care oratorii antichităţii le performau în forum și în agora, dar toți marii oratori, chiar și cei moderni, nu 
au neglijat niciodată efectele care pot decurge dintr-o pledoarie bazată pe o bună cunoaștere a 
anumitor tehnici, reguli și procedee retorice, care definesc tensorul de comunicare specific. 

Trebuie să mentionez că pe zi ce trece cultura generală a avocatului trebuie să fie mai vastă, să 


cuprindă o arie din ce în ce mai mare, pentru a permite avocatului să se exprime cu ușurință și eleganţă, 

într-o limbă corectă. Astfel varietatea cunoștințelor trebuie să acopere o arie vastă, de multe ori 
întinzându-se pe planuri neașteptate, procesele atingând din ce în ce mai des probleme extrajudiciare. 
În cursul dezbaterilor apar adesea probleme care necesită lămuriri științifice, medicale, tehnice sau 
artistice pe care avocatul este dator a le clarifica instanţei, și care trebuie a fi profund și temeinic 
studiate pentru a le putea aborda într-un limbaj elegant și foarte explicit. 

Această vastă și temeinică cultură generală este de o importanţă vitală constituind o condiție 
indispensabilă a improvizatiei, care este întotdeauna necesară avocatului care ia cuvântul în apărare 
sau în replică, astfel orientând după bunul plac tensorul de comunicare. 

Improvizatia, cum arăta marele avocat Henri Robert, nu este asa cum multi sunt înclinați să 
creadă, „un miracol intelectual spontan, comparabil cu miracolul lui Moise”, improvizatia, asa cum scria 
același autor, „nu tasneste decât dacă în prealabil oratorul a știut să acumuleze o bogăție ascunsă de 
vocabular, de imagini, de idei, de cunoștințe însușite”. 

Astfel, insesizabila muncă de pregătire a unei spete, este temeiul improvizatiei, fără de care 
efectul improvizatiei rămâne obscur, acoperit de o eternă necizelare. 

Ca să dovedești perfecțiunea elocintei, spunea Saint Evremond „se cuvine să ai un fond de bun 
simţ și de agerime de spirit, imaginaţie vie, memorie bună, înfățișare plăcută, voce limpede, pronunțare 
corectă, gesturi frumoase, o încredere onestă și o mare ușurință în vorbire”. 

„Improvizaţia, asa cum scria Henri Robert, este un dar al naturii fără îndoială, dar care depinde 
de noi să-l pierdem sau să-l imbogatim, să-l lăsăm să se atrofieze sau să-l dezvoltăm”, și în continuare 
același autor adăuga: „Cei ce nu îl posedă, îl pot în mare măsură dobândi printr-un antrenament 
progresiv, dar numai cu prețul unei munci perseverente.” 

De reținut că, marii oratori subliniau faptul că, studiul și analiza detailată a pledoariilor marilor 
avocaţi este un excelent exercițiu pentru însușirea acestui „„meșteșug”. Cu condiţia, evident, de a nu 
ignora faptul că pledoaria este rostită, că gesturile care o însoțesc precum și reacția la neprevăzutul 
situațiilor îi adaugă pledoariei calități care nu se pot reproduce în textul scris. 

Pledoaria trebuie, bineînțeles temeinic pregătită, iar pregătirea ei presupune în prealabil un atent 
studiu al elementelor tehnice, juridice, proceduale ale aspectelor probatorii ce revin dosarului și 
totodată discuţii cu clientul, care sunt menite să lămurească haina juridica specifica care va fi croita de 
avocat pentru a triumfa în dovedirea unor acte sau fapte juridice. Fără acești pași făcuți meticulos, 
șansa ca pledoaria să fie o reușită se diminuează considerabil. Încă din timpul studierii dosarului, este 
necesar ca avocatul să-și noteze, în vederea alcătuiri pledoariei, argumentele și obiectiunile sugerate 
de lectura dosarului, piesele trebuie atent clasate, de asemenea și lămuriri pe care avocatul trebuie să 
le ceară clientului și observaţiile pe care le-ar putea folosi în pledoarie. La capătul acestui studiu și al 
discuţiei, avocatul trebuie să poate definii clar obiectul procesului, probatiunea și elementele care sunt 
defavorizante justitiabilului. 

Totuși, Jean Appleton apreciază că nu este suficient stabilirea exacta a obiectului procesului, ci 


avocatul trebuie să-i cunoască „fizionomia și limitele, să vadă si să pună în relief punctul capital al 

procesului”. „În orice litigiu, spune același autor, există un punct de convergență al argumentelor și 
mijloacelor, o poziție puternică care trebuie fixată și utilizată cu toată vigoarea”. 

Apreciez că, pe de altă parte, la fel de vital este cunoașterea și înțelegerea punctului esenţial al 
apărării adverse pentru a putea fi pregătit în respingerea lui, respingere care trebuie a fi făcută în așa 
fel încât, atât faptic cat și juridic să fie o respingere veridică aducând astfel o notă de siguranță pe care 
judecătorul o poate sesiza în susținerea făcută. 

Sesizăm ca J. Appleton recomanda ca înainte de a trecerea la alcătuirea pledoariei este impetuos 
necesar a se stabili; obiectul procesului, al punctului puternic precum și al punctului slab al apărării. 
Odată faptele clar stabilite se va trece la confruntarea lor cu reguli de drept, la cercetarea legislației, 
doctrinei și a jurisprudenţei. 

Acesta este momentul în care se poate spune că munca de pregătire a pledoariei se încheie și se 


poate trece la pledoaria propriu-zisă 


PLEDOARIA 


Pledoaria, reprezintă cheia de boltă a creației avocatului, creație a tensorului de comunicare 
specific apt de a aduce o convingere juridică incontestabilă, care cuprinde patru părți fundamentale, 
fără de care nu se poate concepe o structura elocventă. Astfel o pledoarie se subdivide ca 
funcţionalitate organică în patru părți după cum urmează: 


|” 


|. Prima parte este introducerea sau ,,exordiul”, care la rândul ei cuprinde principium si 
proemium. 

Il. Urmată fiind de expunerea faptelor, sau o mai întâlnim ca „așezarea in ordine” a ideilor 
respectiv formularea, ,,naratio” care se încheie cu anunţarea problemelor a căror rezolvare se cere; 

III. Partea a treia, discuţia — ,,dispositio” sau analiza mijloacelor și argumentelor în sprijinul tezei 
susținute, care la rândul ei va cuprinde ,,propositio”, ,,questio”, „argumentatio”, „contradictio”. 

IV. și în încheiere concluzia sau ,,preroratia” ori epilogul. 

Analiza acestor parti esenţiale ale pledoariei o vom face în continuare, nu înainte de a menţiona 
că avocații, și nu numai aceștia, folosesc pentru alcătuirea pledoariei trei metode diferite, fiecare 
metodă în funcție de posibilitățile și temperamentul fiecăruia. 

Se știe că în antichitate pledoariile erau scrise în întregime, la început pentru că erau rostite de 
justitiabili, iar apoi asa cum zicea Cicero „pentru a învăța să vorbesti bine, trebuie să începi prin a scrie 
textul pe care vrei să îl rostești”. 

Foarte mulți dintre marii avocaţi din trecut obișnuiau să-și scrie în întregime pledoaria, chiar dacă, 
la bară, textul pregătit suferea unele modificări și adaptări unele dintre ele fiind destul de radicale. 

Redactarea în scris al întregului text concentrează atenția asupra subiectului, permite o 
exprimare precisă, clară, evită repetările și bineînțeles evită folosirea unor termeni improprii și 


construcţii greșite asigurând astfel stilul, frumusețea și cadenta. 

O alta metodă, opusă primei descrise mai sus, este fixarea schemei pledoariei și a principalelor 
argumente în minte și improvizarea în întregime a formei în care va fi rostită. Metoda descrisă a fost cu 
mare succes folosită de Henri Robert, dând pledoariei mai multă viata, vigoare și asigură pe creator că 
va fi urmărită cu mare atenţie. 

În sfârșit, ultima metodă cea mai des folosită mai ales de avocaţii moderni, este aceea a notelor 
de pledoarie, care sunt mai mult sau mai puțin complete dar care trebuie să cuprindă un plan clar al 
expunerii, frazele de obicei nu sunt scrise în întregime ci numai sugerate prin cuvinte frapante. Atenţie 
însă, notele de pledoarie trebuie să fie suficient de schematice pentru a nu înfrâna spontaneitatea și 
elanul improvizatiei. 

Înainte de a trece la studiul fiecărei parti ale unei pledoarii, doresc a menționa că de la Quintilian 
încoace toți autorii care s-au ocupat de elocinta judiciară indicau, cu unele mici varietăți, aceleași calități 
generale pe care le considerau că trebuie să o aibă o bună pledoarie. 

Astfel, Quintilian impunea ca o pledoarie să fie corectă, clară și artistică, J. Appleton menţionează 
de claritatea, ordinea, viața și sobrietatea unei pledoarii, iar M. Garcon vorbește de utilitate, claritate și 
naturalete. 

Același M. Garcon, scria în această privință că avocatul trebuie să se facă accesibil celor care îl 
ascultă, să le evite pe cât posibil efortul, să reușească ca rationamentele, chiar complicate, să apară 
adevăruri evidente. 

În continuare, îl dăm ca exemplu pe Henri Robert a cărui abilitate consta în faptul că „fiecare din 
argumentele sale se reduceau la propozitiuni simple, care păreau a nu suporta contradicția”. 

Această nevoie de a convinge este premisa avocatului, viata pledoariei, viata de care vorbește J. 
Appleton, oglindește necesitatea da a insufla convingere și siguranță pledoariei. Astfel același autor 
scrie că avocatul trebuie să evite monotonia, trebuie să-și nuanteze expunerea, toate aceste sunt 
necesare pentru a tine trează atenţia judecătorilor, atenţie care se poate menţine prin nuantare de 
expunere, prin intonatia pe care se folosește în diferite stagii ale pledoariei, prin gesturi și desigur prin 
folosirea unor procedee retorice. Toate acestea duc inevitabil la acel rezultat urmărit de către avocatul 
pledant, de a menţine atenția auditoriului si de a convinge judecătorul în fata căruia se dezbate o 
anumită cauză. 

Același celebru J. Appleton, in acest sens, dă un exemplu semnificativ de modul în care se poate 
da viață unei expuneri prin folosirea, de exemplu, a formei interogative la anumite intervale. Astfel, 
autorul, ne sugerează ca în loc de a susține: 

„În prezența acestui act, d-l Durant ar fi trebuit să protesteze prin scrisoare sau prin notificare, 
dar în loc de aceasta a păstrat tăcerea până în momentul procesului”. 

A transforma această simplă propoziție, devenind mult mai atractivă, mai clară, mai ușor și mai 
interesant de urmărit formulându-se în felul următor: 

„D-l. Durant primește actul, îl citește. Ce trebuie să facă? Evident să protesteze, să protesteze 
imediat, prin scrisoare sau prin notificare. Dar în loc de aceasta ce face el? Nimic! Tace! Cât timp? Până 


în ziua în care este citat în fața domniilor voastre”. 

Un exemplu clasic al unui avocat care știa să dea viata pledoariei este Chaix d’Est Ange, care, 
spuneau contemporanii lui, că pledoaria sa este un întreg relief, expunerea este o povestire care devine 
realitate ca un adevărat spectacol în care fiecare personaj este în scenă, iar faptele prind viata si se 
desfășoară sub ochii judecătorului. 

Să amintim, că printre calitățile esenţiale ale unei pledoarii, M. Garcon considera, naturaletea, 
firescul ca o calitate esenţială pe care o pledoarie trebuie să o posede, și definea pledoaria ca fiind, 
cităm „o perfectă concordanţă între stilul adoptat și cadrul și natura procesului”. „Astfel, spune a el, 
pledoaria în sala mare de ședință trebuie altfel concepută și rostită decât aceea destinată camerei de 
consiliu, după cum cea rostită într-un proces civil diferă de pledoarie penală și mai ales de cea rostită la 
curtea cu jurați”. 

Se recomandă de asemenea, de către marii oratori, evitarea; întorsăturilor neobișnuite de frază, 
folosirea cuvintelor prețioase, a curiozităților de stil, deoarece pledoaria trebuie să fie imediat 
accesibilă, iar expunerea — parte din pledoarie — să fie logică. 

Observăm astfel, calitatea pe care M. Garcon o cerea pledoariei este identică cu cerința lui J. 
Appleton, care definește o cerință a pledoarie ca fiind sobrietatea. 

Vorbind de această sobrietate se pune firesc și problema gesturilor pe care avocatul le face în 
timpul pledoariei, bineînțeles că asupra acestei probleme o regulă nu poate exista, atâta timp cât 
gesturile care însoțesc o pledoarie, cât și oricare dintre discuţiile pe care le facem în viața de zi cu zi, 
sunt o încercare accesorie de a convinge, de a aduce un plus celor zise. 

De multe ori acel plus reprezintă o prelungire cat și o însoţire a vorbei, prelungire care diferă de 
la om la om în funcţie de personalitatea lui. Totuși în consideratia profesiei de avocat, aceasta 
sobrietate a gesturilor se poate oglindi prin obligația avocatului de a avea o ţinută corectă neignorând 
faptul că pledoaria trebuie să fie prin definiție combativă și nu academică, deci gesturile sunt obișnuite 
la bară. 

Să nu uităm a menţiona că unii avocați care au intrat în istoria oratoriei judiciare, ca Waldeck 
Rousseau pe care Henri Robert îl numea reformatorul elocvenței judiciare, ca și R. Poincaré care pledau 
aproape fără gesturi, obținând prin această atitudine glaciară, „prin răceala sinceră sau afectată”, mari 
efecte prin opoziție cu agitația obișnuită a adversarilor. 

Se pare însă ca istoria oratoriei judiciare a demonstrat că nici unul dintre „marii glaciari” nu erau 
improvizatori. După cum se știe faptul că improvizatorii folosesc totdeauna gestul pentru a da o 
anumită formă dorită de dânșii și o anumită viață pledoariei. 

Subliniez că toate aceste cerințe și personificări ale pledoariei, raportată la viața modernă a 
instanțelor de judecată, nu mai îngăduie avocaților pledoarii lungi de odinioară, în care oratorul își 
desfășura arta vorbirii uneori zile întregi, iar judecătorul și publicul aveau timp sa guste spectacolul ce li 
se oferea. 

Revenind la gesturi, trebuie să arăt că ele trebuie să formeze un tot unitar cu tonul, frazele și cu 
ideile, pe care trebuie să le sublinieze fără exagerare, să fie în concordanţă cu stilul expunerii să se 


armonizeze alcătuind astfel o unitate perfectă. 

Orice pledoarie trebuie să înceapă printr-un preambul, printr-o introducere numită „exordiu”. 
Aceasta fiind prima parte a oricărei pledoarii are scopul de a face cunoscut, într-o formă sintetică, 
obiectul cauzei, automat a fixa atenţia judecătorului creând în același timp o atmosferă favorabilă 
cauzei pe care avocatul o prezintă și o susține. O unanimă părere este că acest exordiu trebuie să fie 
scurt. 

Marea varietate a proceselor, atât civile cât și penale, permit de asemenea o mare varietate de 
mijloace în ceea ce privește construcția exordiului. Se pot întâlni exordii patetice, alteori vehement 
exprimând indignarea oratorului și a opiniei publice, alteori întâlnim un exordiu chiar înlocuit cu o 
simplă apostrofă, ca celebrul exordiu al lui Cicero „quousque tandem abutere Catalina...”, desigur că 
marea paletă întâlnită în acest plan nu înlătură prezența exordiului exteriorizat printr-un apel adresat 
judecătorului de către avocat, de a părăsi orice idee preconcepută sau însuflată de către mas-media 
care, de asemenea poate duce la o denaturare a faptului înainte de a-l deduce din probele care urmează 
a se administra. 

Nu mai putin folosit este exordiul în care avocatul își exteriorizează recunoscând actul de curaj 
care l-a avut în momentul acceptări unei cauze care la primă vedere pare de nesustinut si de necâștigat. 

În acest ultim sens doresc a menţiona exordiul pledoariei lui Bellart, care pledând pentru Joseph 
Gras, trimis în judecată pentru o crimă recunoscută, săvârșită prin 22 de lovituri de cuțit asupra amantei 
sale, a spus:,,Mă cutremur de groază, mărturisindu-vă că am luat asupra mea sarcina de a pleda în acest 
jalnic proces. Vin să contest răzbunării publice viața unui acuzat ... viața unui acuzat! Ce grave sunt 
aceste cuvinte! La auzul lor ar trebui să fim pătrunși de o atenție religioasă... Ce îngrozitor ar fi pentru 
mine, mai ales pentru mine, singurul și cel din urmă depozitar al acestui interes major, de a neglija cel 
mai neînsemnat mijloc care l-ar putea apăra. Dacă, așadar pătruns de această teamă legitimă, mi s-ar 
întâmpla să vă prezint, printre aceste mijloace, unele prea îndrăznețe, printre consideratiile pe care 
trebuie să le dezvolt, unele care ar fi înșelătoare, vă rog să le ascultați cu indulgență. 

Trebuie deci să vă împărtășesc gândurile mele, oricare ar fi ele, ca un omagiu pe care ignoranta 
mea îl aduce luminilor voastre, ca un apel al rațiunii mele nesigure la dreptatea judecății voastre”. 

Dorim a reproduce și un alt exordiul vehement și plin de indignare cu care Delavrancea își începe 
pledoaria în procesul Socolescu: ,,Acuzatorii și-au schimbat rolurile. Partea civilă, trecând peste 
reprezentantul ministerului public a devenit acuzatiunea principală. Scopul este evident. A voit să-și 
sporească drepturile și să se încarce cu o autoritate la care i s-a părut că renuntase d-ul procuror 
general. A izbutit. Noi am răbdat, văzând că Ministerul public îndură observatiuni dureroase de la aliata 
d-sale”. 

În final, pentru a încheia diferitele metode care s-au folosit în decursul timpului pentru a construi 
un exordiu, doresc a menţiona felul desăvârșit în care Denys Talon și-a alcătuit introducerea, rezumând 
în exordiu său obiectul procesului, fixând de la început atenţia judecătorului asupra senzationalului din 
acel proces. 

Astfel și-a început Denys Talon pledoaria: „Această cauză pe cât de ilustră pe atât de importantă, 


nu are nevoie de prefață ... evenimentele sunt atât de extraordinare și circumstanțele atât de 

neobișnuite, încât se susțin de la sine, fără adausuri. Vedem de la început o fată de 18 ani, răpită dintr-o 
mânăstire și închisă într-un castel, răpitori urmăriți, condamnați la moarte și casa lor rasă de pe fața 
pământului. Apoi, constatând că nu-și pot păstra prada, o predau tutorelui ei și obțin scrisori de iertare 
care sunt confirmate. Dar povestea nu s-a terminat; pentru că în momentul în care pune problema ca 
această minoră să fie căsătorită și ceremonia căsătoriei este pe punctul de a avea loc, se prezintă 
dovada unei prime căsătorii și se pretinde că ea ar trebui să fie un obstacol la cea de a doua”. 

Necesar este a reține că, exordiul va fi diferit după cum pledoaria este de partea reclamantului 
sau a pârâtei, a părții civile sau a apărării. Avocatul care ia primul cuvântul are acest avantaj de a-și putea 
pregăti și gândi întreaga pledoarie. 

În poziția diametral opusă se află avocatul pârâtei sau al apărării care se află adesea în fata unor 
situații neprevăzute și îl obligă la improvizație. De asemenea vor fi situaţii în care în sarcina avocatul 
paratei sau al apărării, va exista necesitatea ca uneori să-și rectifice erorile sau omisiunile voluntare ori 
involuntare în expunerea faptelor și de asemenea să reia expunerile astfel făcute pentru a pune în 
lumină aspectele favorabile asupra cărora adversarul nu a insistat, schimbându-se astfel o eventuală 
poziție nefavorabilă in care este pus de către adversar. 

Asupra exordiului pârâtei sau al apărării, M. Garcon arăta că aceasta va trebui să cuprindă două 
parti; o primă parte, care în general va fi improvizată, întrucât constituie o imediată si directă replica 
care de multe ori este și incisivă la adresa pledoariei adversarului, și o a doua parte, dinainte pregătită, 
care servește drept exordiul pledoariei propriu-zise. 

Arta avocatului intervine în aceste momente pentru a face în așa fel încât trecerea de la prima 
parte a exordiului la cea de a doua să fie firească. 

Epuizând discuţiile despre exordiu voi trece mai departe arătând că expunerea sau narațiunea 
faptelor este a doua parte a pledoariei, considerată fiind ca partea cea mai importantă a pledoariei 
punând jaloanele discuţiei. 

Conţinutul în general al expunerii este trecerea în revistă a parcurgeri în ordine cronologică a 
faptelor fixând astfel câteva date ca puncte de reper și înlăturând pe cele inutile, care nu fac decât a 
obosi și a încărca inutil atenţia judecătorului. 

De asemenea doresc a specifica că uneori în această parte expunerea cronologică a faptelor 
trebuie evitată sau elegant redusă la câteva propoziții deoarece ar putea deriva într-o banală și 
obositoare expunere. 

O alta metodă de a evita această eventuală prea lungă și obositoare expunere o constituie 
recurgerea la un alt procedeu bine cunoscut care constă în enuntarea, de la început, a ultimului fapt în 
ordine cronologică pentru a reveni apoi în mod invers pe firul faptelor care necesită a fi prezentate. 

Avantajul acestui procedeu, recomandat de altfel încă de Quintilian, este de a trezi curiozitatea 
și interesul judecătorului care în mod normal va vrea să afle cum și de ce s-a petrecut faptul anunțat. 

Indicat este ca expunerea să fie clară, rapidă, verosimilă, să nu se amestece cu discuția, dând 
astfel posibilitatea ca argumentarea, următoarea etapă a pledoariei, să poate fi făcută pe un teren 
solid. 

Autorii, în mod cu totul deosebit, insistă ca expunerea faptelor să fie verosimilă, evitând astfel ca 
avocatul care a făcut-o să nu fie luat în serios, ca bunul simţ să nu fie șocat. 

În această ordine de idei se subliniază, de către majoritatea autorilor că, avocatul trebuie să dea 
o mare atenţie evitării și înlăturării contradictiilor. 

Se poate întâmpla ca câteodată adevărul pare neverosimil, deoarece situaţiile sunt 
surprinzătoare și extraordinare, în aceste cazuri se recomandă nu omiterea adevărului ci o prezentarea 
lui sub condiția de a supune observației judecătorului că acea situație, deși greu de crezut s-a petrecut 
totuși, că inconciliabilele sau incoerentele evenimente s-au petrecut, urmând a fi confirmate și 
explicate în cursul dezbaterilor. 

Avocatul, expunând faptele, trebuie să aibă în vedere faptul că teza expusă va trebui 
demonstrată, folosind tehnici ca; punerea în lumină a evenimentelor cheie și neascunderea faptelor 
nefavorabile, nu numai că în primul rând etica profesională o cere dar mai ales pentru faptul că este 
sigur că adversarul nu va uita de ele. 

Tot în legătură cu situațiile posibile, trebuie amintite aici, acele evenimente complexe care se 
interpătrund și se contrazic. Arta avocatului în aceste situaţii va fi aceea de a expune faptele în asa fel 
încât inlantuirea lor să fie clară și logică, surmontând orice dificultate în ceea ce privește credibilitatea 
și verosimilitatea acestora. 

Se întâlnesc de asemenea și situaţii în care expunerea trebuie să se prezinte sub o formă de 
reconstituire completă a unor evenimente care, în parte cel putin, rămân ipotetice. 

Analizând apărarea făcută de Henri Robert Mariei Daouze, având ca punct de pornire 
constatarea făcută în rechizitoriul avocatului general, observăm ca de la un moment dat scena dintre 
acuzată și victimă nu poate fi reconstituită decât pe bază de ipoteze. Astfel Henri Robert face această 
reconstituire într-un mod foarte instructiv din acest punct de vedere: „Vă amintesc scena - spunea 
Henri Robert — așa cum s-a petrecut în realitate. Richard a apucat cuțitul cu care vrea să lovească. Maria 
Daouze a văzut gestul. Se repede la el pentru a-l reține, pentru a-i opri brațul... N-are destulă putere. 
Dar arma deviată astfel nu lovește în inimă, vârful cutitului se înfige în partea de jos a abdomenului. 
Patrunde 6 cm, și vă amintiți domnilor, că răspunzând preocupărilor legitime ale unuia dintre dvs., 
doctorul Socquet vă spunea că arma fiind foarte ascuţită, ar fi pătruns și mai adânc, dacă braţul lui 
Richard n-ar fi fost oprit de Maria Daouze. 

lată scena, iată adevărul, iată evidența! Desfid acuzarea și vă aduc dovada contrarie”. 

Este bine de reținut că expunerea faptelor, în general, trebuie să fie însoțită de motivarea lor 
psihologică. În acest sens îl voi cita pe M. Garcon, care scria: „Trebuie descrise în același timp cu actele, 
gândurile celui care a acționat, cu ezitările, scrupulele acestuia, revenirile și deciziile sale. 

Totul trebuie să se lege cât mai logic posibil, fără ca ceva să rămână inexplicabil. Este necesar ca 
sentimentele și reacţiile actorilor să explice în mod rațional faptele și gesturile lor”. 

Tot atât de important este ca ilustratia expunerii să conţină și reproducerea unor piese aflate la 
dosarul cauzei, reproducere care poate fi făcută fie în întregime fie doar sub forma de fragmente. 


Aceasta trebuie să fie realizată cu respectarea unor reguli cunoscute drept cutume, și anume: avocatul 

să citească acele piese ale dosarului corect, anunțând atunci când va omite un pasaj și desigur scopul 
pentru care s-a omis acel pasaj, știind că judecarea oricărei cauze se face în exclusivitate pe baza 
pieselor dosarului respectiv, iar o omiterea indiferent de ce natură, s-ar putea interpreta ca rea credinţă, 
și ignorarea unor elemente ale dosarului, fapt care poate duce de asemenea la diminuarea credibilitatii 
avocatului pledant. 

În cadrul pledoariei, expunerea faptelor prezintă importanță deosebită, ea se va prezenta de 
obicei, ca un lung monolog, monolog a cărui monotonie trebuie impetuos evitată prin orice mijloace 
care să fie menite a reține atenţia judecătorului. 

Această periculoasă monotonie, de care am vorbit mai sus, se va putea evita folosind în special 
variații de ton, de stil, care sunt menite să dea culoare și adâncime oricărei pledoarii, obținând astfel un 
stil propriu fiecărei sustineri. În acest sens marii creatori ai barei folosesc cu mult succes stilul direct, 
interogatia sau scurte digresiuni oferind anumite pauze atenţiei obosite a judecătorului. 

Tot ca și în cazul exordiului, expunerea faptelor este în funcție de pledoaria avocatului care ia 
cuvântul în acuzare sau în apărare 

De asemenea trebuie avută grijă ca în această parte a pledoariei, expunerea faptelor să nu apară 
ca o simplă repetare a unor lucruri deja cunoscute. 

În fine, această parte a pledoariei trebuie să se sfârșească cu formularea clară a problemelor care 
vor forma obiectul discuţiei și care ar trebui să se desprindă în mod logic din narațiunea faptelor. 

Trecând mai departe, ca o urmare logică a expunerii faptelor, discuția este următoarea parte al 
unei pledoarii în care, se demonstrează admiterea sau respingerea unei anumite teze. 

Din acest motiv este impetuos necesar ca înainte de a trece la această fază a pledoariei, avocatul 
să aibă bine fixat argumentul dominant în jurul căruia se va concentra demonstraţia ce urmează. 

Acesta este momentul în care, de obicei se trece la analiza probelor aflate la dosarul cauzei, 
completându-se cu faptele expuse mai înainte, și deducându-se în continuare consecințele juridice ale 
faptelor și actelor dovedite prin probe. 

În legătură cu probele, trebuie evidențiat faptul că acestea trebuie clasate, în general, într-o 
ordine logică ascendentă. Totuși nu trebuie să ignorăm faptul că efectul care îl putem obține este cu 
atât mai puternic cu cât infatisam mai întâi proba cea mai puternică întărind apoi aceasta cu celelalte 
probe aflate în probatoriul cauzei, probe care astfel devin probe accesorii. 

Cel mai adesea, discuția se poartă asupra faptelor și actelor generatoare de consecinţe juridice 
care, sunt cel putin în parte dacă nu în totalitate contestate, asupra probelor administrate cauzei, 
precum și asupra deductiilor logice ce pot fi trase din probe, cât și desigur asupra problemei de drept. 

Cel mai frecvent sunt contestate faptele generatoare de consecinţe juridice. 

Este astăzi dovedit că martorii de bună credință nu pot întotdeauna relată cu exactitate 
evenimentele la care au fost de fata, sau pe care le cunosc indirect. În acest sens, cazul curierului din 
Lyon reprezintă una din cele mai dramatice cazuri de erori judiciare săvârșite datorită declarațiilor 


uneori martori de bună credinţă. 


29 


Revista de Filosofie a Dreptului e An 1, Nr. 1, 2018 


Experimentele lui G. Guilhermet au demonstrat posibilitatea deformării adevărului de către 
martorii de bună credință, deformări datorate autosugestiei și sugestiei colective, prin eroare 
involuntară pe care martorii o săvârșesc mult mai des decât se crede, prin deformarea 

profesională a unor experți sau de asemenea sub influența opiniei publice montate prin diferite 
procedee, pe care nu le voi dezvolta în acest studiu, procedee care sunt mai de grabă de competența 
psihologiei sociale. În acest sens se poate studia celebra afacere Dreyfus. 

Studii făcute ne arată că demontarea și automat respingerea depozitiei unui martor poate fi 
realizată prin diferite procedee ca; opunându-i o depozitie contrară, sau scoaterea în evidență a 
contradictoriului, a neverosimilului dintr-o depozitie sau dintre mai multe depozitii, sau prin 
contradictia între depozitiile și faptele asa cum pot rezulta din alte probe administrate. De asemenea 
la același rezultat se poate ajunge și prin arătarea eventualului interes pe care martorul l-ar putea avea 
în litigiu. Arta avocatului constă în folosirea cu mare îndemânare și dibăcie profesională a acestor 
procedee. 

De subliniat însă faptul că în procesele penale, discuţia gravitează aproape în mod exclusiv în jurul 
faptelor, pe când în procesele civile, dimpotrivă, discuția gravitează în jurul principiilor și normelor 
juridice conferind astfel pledoariei un centru de greutate plasat în jurul acestor principii și norme de 
drept cat și în jurul jurisprudenţei și a doctrinei de drept. Astfel este necesar ca sfârșitul discuţiei dintr-un 
proces civil să cuprindă; formularea exactă a problemei de drept, citarea textelor de lege aplicabile și 
comentarea lor, precum și citarea ori comentarea jurisprudenţei, doctrinei și a practicii judiciare care 
poate aduce în sprijinul textelor de lege propuse un sprijin important de multe ori chiar și crucial. 

Schema logică care am descris-o se aplică și în cazul respingerii demonstrației adversarului. În 
acest caz avocatul va trebui să risipească eventuala impresie favorabilă produsă de pledoaria părți 
adverse, va trebui să aducă rectificări în erorile de fapt și de drept săvârșite de adversar și bineînţeles 
va opune jurisprudenţa și interpretările doctrinale favorabile tezei sale. 

Ca și toată pledoaria, discuția trebuie să se prezinte sub o forma sobră clară și mai ales riguroasă, 
în această faza a pledoariei preocuparea avocatului trebuie să orbiteze cu prioritate asupra aspectelor 
juridice și științifice și nu asupra efectelor estetice ale profesiei de avocat, evitând folosirea de expresii 
sau formulări complicate, termeni echivoci, expresii neobișnuite dar mai ales monotonia care, în 
aceasta fază a discuţiei este foarte primejdioasă deoarece de numeroase ori cuprinde lectură de acte, 
hotărâri sau de doctrină. 

Această fază a pledoariei, discuţia sau epilogul, se încheie printr-o concluzie, denumită si 
peroratie, care reprezintă ultima parte a unei pledoarii. 

Din studiul pledoariilor marilor avocați se poate vedea că trecerea de la discuţie la peroratie se 
face, cel putin aparent, fără tranziție. 

Putem spune că preroratia se leagă în general cu ultimele cuvinte ale exordiului, dacă pledoaria 
este mai lungă decât necesar, atunci preroratia trebuie să fie foarte scurtă. 

M. Garcon recomanda, chiar ca o regulă, faptul că este necesar să se reamintească în peroratie 


ceea ce la început s-a anunţat în exordiu. 

Retorii antichității clasice ca și autorii contemporani deosebesc în general două forme de 
peroratie care, pot fi și combinate. 

O primă formă definită este ceea a rezumării faptelor cu o mare precizie și sobrietate, 
deducându-se astfel logic din aceste fapte singura concluzie posibilă, verosimilă și legală, ceea care este 
de nerespins și care în acest fel dedusă, va fi impusă ca fiind soluţia spetei. În acest caz stilul trebuie să 
fie sobru și direct, frazele de preferință să fie scurte, fără digresiuni și incidente. 

A doua formă posibilă a peroratiei este apelul la sentimente, acest apel fiind necesar pentru a 
emotiona pe cei care au a se pronunţa asupra soluţiei. Desigur aceasta forma este, în actualitate, căzută 
în desuetudine deoarece ea se aplica cu mult succes în fata juratilor. Evident este faptul că în acest caz 
oratorul, la perioade ample, va apela la sentimentele de milă, indignare, va evoca marile idei care le va 
susține cu tărie și convingere, obținând astfel efecte patetice. 

Cum am menționat, sunt folosite ambele metode, totuși cea de a doua metodă fiind, în ziua de 
azi, mai periferică. Totuși îmbinarea plăcută a celor două metode, prin argumentare logică urmată de 
apeluri la sentimente, este des folosită, producând efecte destul de puternice. 

Un viu exemplu de peroratie patetică o putem întâlni în pledoaria lui A. Lemaistre într-un proces 
de seducţie, în care la încheierea pledoariei a spus: „Nu-l lăsați domnilor pe apelant să triumfe de 
slăbiciunea intimatei, de lacrimile acestui sărman tată și nici de puterea justiției voastre. 

Decizia domniilor voastre trebuie să facă părțile să înțeleagă că este suficient să fii ofensat pentru 
a avea dreptul la răzbunarea injuriei; să facă să înțeleagă pe apelant că este suficient să fi săvârșit crima 
de seducţie, pentru rigorile legilor, iar pe locotenentul penal că este suficient să favorizeze o răpire, 
pentru a participa la rușinea expiațiunii”. 

Putem observa, că deși rostită într-un proces de o mare rezonanţă socială, pledoaria lui Henrion 
de Pansey pentru eliberarea unui negru are preroratia de o mare sobrietate, constituită fiind din 
deductia logică a singurei soluţii posibile: „Trebuie să ne pronuntam asupra statutului oamenilor care 
locuiesc în Franţa, în temeiul principilor admise în Franța. Astfel, n-a existat niciodată maximă mai sacră 
decât aceea că în Franţa nu există sclavi. Dacă interesul comerțului a determinat apariția unor legi care 
au impus oamenilor lanţuri, acest lucru s-a petrecut sub alt climat. De altfel, aceste legi fiind contrare 
dreptului comun, dispoziţiile lor sunt de strictă interpretare. Dl. Poupet trebuia să se conformeze. El 
trebuia să îndeplinească formalitatile pe care le prescriau, dar le-a disprețuit. Drept urmare nu mai 
poate invoca nici un drept asupra negrului pe care-l reclamă”. 

Nu este exclus ca preroratia să fie redusă la o singură frază. În acest sens voi reproduce concluzia 
lui Delavrancea în pledoaria din procesul Socolescu, frază în care spunea: ,,Sfarsesc d-lor jurati, 
încredințat că în unanimitate veți zice: Inocent”. Observăm că în acest clasic exemplu de peroratie în 
care puținele cuvinte, de o grandioasă sobrietate, rezumă în mod extraordinar întreaga cauză. 

Firescul impune uneori avocaților să recurgă, în procesele mai complicate, la solicitarea 
cuvântului în replică. 

Replica, asa cum o recomandă numeroși autori, ar trebui utilizată cu moderație. Se consideră 


faptul că utilizarea acestui drept reluând argumentele deja dezvoltate în pledoarie este o gravă eroare, 

replica făcând în acest caz doar o dublură a pledoariei, adică dubla întrebuințare a pledoariei, ceea ce 
nu poate aduce efectul scontat la cererea dreptului la replică. 

Ca obiectiune la replica, J. Appleton arăta că: „Replica trebuie să fie o ripostă care se mărginește 
să rectifice erorile sau inexactitatile din pledoaria adversarului, sau în care se resping, repede, 
argumentele neprevăzute cu privire la aspecte care au părut să fixeze atenţia judecătorului”. 

Tot autorul sus citat apreciază că notele scrise pot înlocui adesea replica. 

Un „uriaș al barei, forță a naturii” Fernand Labori, asa cum l-a caracterizat Henry Robert, susținea 
în procesul Zola replica pe care î-mi voi permite să o reproduc, pentru a da un exemplu inedit de operă 
retorică. 

„Domnilor jurati, iertati-mi vocea, căci sunt la capătul puterilor. Era necesar acest ultim incident 
pentru ca să apară clar între cine se pune problema aici; între aceia care, așa cum spunea Clemenceau, 
reprezintă justiția, libertatea și dreptul și aceia care nu vor ca apărarea să aibă, la această bară, ca în 
toate procesele, ultimul cuvânt. 

D-l avocat general s-a ridicat nu pentru a da o replică, ci pentru a mă trata pe mine personal drept 
insultător al armatei (proteste), pentru că eu sunt acela care vorbește aici de două zile. Avocatul 
general, răspunzând pledoariei lui Labori a terminat prin cuvintele ,, ... insultătorii sunt obligați să se 
ascundă aici strigând: Trăiască armata! Franţa are încredere în voi! Domnilor jurati; luați drept călăuză 
sufletul patriei!”. 

Nu eram obișnuit să primesc, în pretoriul justiției, lovituri personale de această natură, nu sunt 
dintre aceia care se ascund în spatele cuiva și nu sunt nici dintre aceia care ar putea accepta ca, fie și de 
pe banca acuzării, o insinuare sau un atac să se ridice spre mine ... cu toată înălțimea fotoliului de la care 
ar porni! (aplauze) 

DI. avocat general, indus cred în eroare și antrenat de exemplele de autoritate pe care unii ni le-au 
dat aici, și-a imaginat că are dreptul să ne dea lecții; îi refuz acest drept! Nu s-a ridicat decât pentru a 
lansa câteva cuvinte răsunătoare. 

Pentru că erau scurte și nu puteau produce efect prin ele însele, știu bine de ce erau pregătite; 
erau pregătite pentru o manifestare, care pe drept cuvânt era așteptată de la o sală compusă, și 
compusă împotriva noastră. 

Acestea fiind spuse, domnilor jurati, și este suficient pentru a răspunde, mai am un cuvânt de 
adăugat... vă cer iertare pentru tonul cu care spun toate acestea, este singurul mijloc pe care îl am de 
a vă vorbi. Vreau să adaug un cuvânt pentru a preciza problema pe care o aveţi de rezolvat și să arăt 
d-lui avocat general că există două feluri de a înțelege dreptul; al său și al nostru. 

Vi se pune o singură întrebare: Dl. Zola este sau nu vinovat? (mai multa voci iritate: Da. Altele: 
Tăcere.) 

Domnilor jurati, aceste strigăte ale acelora care nu înțeleg respectul care este datorat justiției, să 
vă dicteze fermitatea și datoria dv. 

Nu aveți de spus decât un singur lucru, ca arbitri suverani ce sunteți, așezați deasupra tutor, 
deasupra armatei, deasupra justiției însăși, vreau să spun deasupra justiției ordinare, pentru că sunteți 
justiția poporului care, peste o clipă (arătând sala de deliberare a juriului), acolo sus, veți pronunţa o 

hotărâre istorică! Sunteţi suverani! Spuneți, dacă aveți curajul, că acest om este vinovat de a fi 
luptat împotriva pasiunilor, împotriva tutor urilor, împotriva tutor pornirilor, pentru justiție, pentru 
drept și pentru libertate! (vii aplauze). 

Abordând caracteristica și necesitatea procesului modern, M. Garcon formulează unele reguli și 
sugerează anumite procedee retorice ale căror cunoaștere este neîndoielnic utilă avocatului modern. 
Autorul constată că cea mai importantă condiție a unei pledoarii este acea de a tine treaz interesul 
judecătorului, și a nu obosi în cazul unei pledoarii lungi auditoriul. 

Avocatul în derularea unei pledoarii, nu are voie să revină asupra lucrurilor spuse și înțelese, doar 
dacă este necesar să le explice mai în amănunt. De asemenea în anumite cazuri, este sugerat, de către 
același autor, a întrerupe pledoaria printr-o frază care să trezească atenţia judecătorului, fie anunțând 
un argument principal ori apropierea concluziei. 

Bellart, de exemplu, în apărarea lui Joseph Grass, a considerat necesar să-și încurajeze din când 
în când auditoriul făcând foarte inspirat următorul apel: „Vă rog să aveți curajul de a continua să mă 
ascultați, iar eu voi avea curajul să vă demonstrez că Joseph Gras n-a meritat pedeapsa crudă pe care 
legea o prevede pentru asasinat”. 

Uneori, în decursul unei pledoarii, poate fi resimţită necesitatea reamintirii unor principii generale 
și adevăruri elementare. 

M. Garcon observa cu umor că acei care cunosc lucrurile evocate vor aproba, fără să mai aibă 
impresia că și-au pierdut timpul ascultându-le, iar cei care nu le cunosc le vor afla fără a trebui să-și 
mărturisească ignoranta. 

Importanță deosebită trebuie acordată preferentiunii anunțând în acest fel, în mod ocolit, o 
noțiune necesară care ar putea să apară supraabundentă. 

La începutul acestui studiu, am arătat că majoritatea autorilor, analizând calitățile pledoariei o 
importantă calitate pe care o cereau este ritmul, mișcarea și viață. 

Pentru a fixa și a accentua o idee esenţială, pentru a o face să pătrundă în mintea judecătorului, 
este adesea necesar ca acea idee să fie repetată, chiar de mai multe ori, dar cu o anumită delicateţe, 
care să asigure că repetarea nu devine supărătoare. În acest sens un vechi și simplu procedeu 
recomandat de retori este acela de a repeta imediat aceleași cuvinte. 

Același efect se poate obține și prin folosirea unui alt procedeu, adică de a începe mai multe fraze 
succesive prin aceleași cuvinte sau prin repetarea aceluiași cuvânt la sfârșitul unor propozitiuni 
succesive, care va apare ca o concluzie logică inevitabilă. Ori, în sfârșit, prin reluarea primului și al 
ultimului cuvânt al unei propozitiuni. 

Tot în legătură cu sublinierea unei idei mai semnalez existența unui procedeu numit cel al 
acumulării, procedeu în care ideile și nu cuvintele sunt repetate pentru a obține efectul de fixare a idei 


respective. 

Efectul descris mai sus devine și mai puternic dacă acumularea este progresivă. În acest sens, M. 
Garcon scria: „pornind de la o considerație banală se avansează din frază în frază, fiecare agravând pe 
cea precedentă, pentru a desăvârși, în întreaga sa amploare, demonstraţia care a fost sugerată la 
început”. 

Tot în scopul sublinierii și accentuării unei idei se mai pot folosi, spunea M. Garcon, dar cu o mare 
sobrietate, figuri de stil ca metafora, apostrofa, dialogul, prozopopea, hiperbola, litota. Atenţie însă, 
subliniază autorul, abuzul sau exagerarea poate conduce la un efect diametral opus celui urmărit. 

Umorul și ironia sunt de asemenea considerate ca procedee eficace dar și primejdioase, ele 
trebuie dozate cu tact, iar locul cel mai propice pentru utilizarea lor este considerată ca fiind expunerea 
dintr-o pledoarie. Astfel, ironia dă posibilitatea oratorului să spună adevăruri care afirmate în mod 
direct ar fi greu de tolerat de către judecător. 

Putem ușor imagina efectul elogiului ironic pe care Margareta Ghelmeanu îl obține răspunzând 
procurorului general care, în procesul Petropol vs. Orzeanu îl prezenta pe maiorul Orzeanu ca fiind 
singurul apărător a două femei slabe fără ajutor, când declara: ,,Socot că dacă dl. procuror general ar fi 
cunoscut pe d-na Eliza Petropol ar fi văzut că dânsa poate să facă în apărarea familie sale mai mult decât 
un regiment întreg”. 

Închei studiul de fata arătând frumoasa obscura lunga și minutioasa muncă de pregătire a unei 
pledoarii, care stă la baza meșteșugului ascuns al delicatei profesii de avocat, profesie pe care mi-am 
ales-o încă din băncile facultăţii, și care, trebuie să recunosc că nu mi-am imaginat-o asa de ,,tiranica”’. 

Pledoaria care este, așa cum am arătat, momentul profesional culminant al avocatului este 
pentru fiecare cauză în parte una nouă, care la rândul ei trebuie pregătită cu sacrificiul a multor ore de 
studiu și pregătiri. 

Suntem convinși că cei ce vor aprofunda acest scurt studiu nu vor căuta să imite haotic anumite 
modele sau șabloane pe care mi-am permis a le evoca în prezentul studiu, dar am considerat ca utilă 
cunoașterea a câteva dintre marile momente ale elocintei judiciare putând medita liber și critic asupra 
acestora, astfel rezultatele se vor naște singure din imaginaţia celor care sunt dornici să nu se coboare 
la noțiunea de ,,mahalagiu” sau ,,pietar”’, ducând astfel nivelul unei discuţii la apogeuri academice de 
invidiat în societatea din ziua de azi. 

Observăm în final că, acest tensor de comunicare social specific este deosebit de matur cât și 
complex astfel, cei care ajung sa folosească un asemenea tensor trebuie sa fie pregătiți profesional cât 
și abili sociali spre a nu deteriora amploarea unui asemenea instrument social și implicit a reuși să 


impresioneze cât și să convingă auditoriul. 

EDUCAȚIA TINERILOR ÎN CONCEPȚIA 
SF. VASILE CEL MARE 


Preot Dr. LAURENȚIU NISTOR 


f. Vasile cel Mare a avut o preocupare deosebită pentru copii și tineri. Cea mai importantă 

datorie a lor fata de ei înșiși, a fost, în concepţia Sf. Vasile, formarea intelectual-morală, prin 

educație și instrucție. Marele capadocian a pornit de la convingerea că „orice om care iubește 
pe Dumnezeu are în mod firesc înclinarea spre studiu.” 

Vocatia sa de pedagog de excepție a ieșit la iveală când încă nu era episcop, nici măcar preot, ci 
era numai simplu ascet în îndepărtata Annisa sau la schitul de pe malul râului Iris. Însă ascetul-pedagog 
avea studii la Cezareea, Constantinopol și Atena cea de aur, unde și-a însușit cultura antică elină, spre a 
o folosi în favoarea credinţei. 

O bucurie nespusă îi aduceau scrisorile pe care le primea de la prieteni, însă și mai mult se bucura 
când unii din acești prieteni, de multe ori înalți demnitari, cunoscându-l și chiar admirând pregătirea lui 
Vasile, îi cereau să le îngăduie să-și trimită copiii la el pentru o vreme mai scurtă sau mai îndelungată. 

Dragostea părintească a păstorului și pedagogului ce se aprindea înlăuntrul lui de cum îi vedea, 
l-a făcut pe acest anahoret să devină mentorul ideal al tinerilor, prietenul pe care nu-l vor uita niciodată”: 

„Prin înrudirea de sânge sunt pentru voi îndată după cei ce v-au născut — le spune el tinerilor — si 
vă iubesc tot atât de mult ca și părinții voștri. Și, dacă cumva nu mă înșel în privința voastră, cred că, 
uitându-vă la mine, nu veți dori părinţii, iar dacă veți primi cu plăcere cele ce vă voi spune, veţi face parte 
din ceata a doua a celor laudati de Hesiod; iar dacă nu, n-am să vă spun ceva neplăcut, ci am să vă rog 
să vă amintiți de versurile în care acela spune: 

«Cel mai bun este omul care, prin el însuși, știe ce trebuie să facă; 

Bun este și acela care urmează celor spuse de alții; 

Dar cel care nu-i în stare nici de una, nici de alta, în toate-i nefolositor.»* 

Ajuns preot, majoritatea tinerilor pe care i-a trimis la studii la Constantinopol, la fostul său mentor 
Libaniu, cu care a ținut legătura printr-o corespondenţă plină de interes, erau tineri care îl audiaseră mai 


întâi pe el. Sf. Vasile, spre a-i păzi de primejdiile ce se ascundeau în învățătura de tip profan pe care 


1 Epistola CCXCIV, Către Festos și către Magnos, în P.S.B., vol. 12, p. 579. 
? Stelianos Papadopoulos, Viaţa Sf. Vasile cel Mare, trad. Diac. Cornel Coman, Ed. Bizantină, Buc., 2003, p. 96. 
3 Omilia XXII, Către tineri, în P.S.B., vol. 17, p. 566. 

urmau s-o primească, le explica deosebirea ce există între această învățătură și cea creștină, care este 
importanţa cunoașterii la scriitorii elini profani și care este în Biserică”. 

Dar a venit și un moment în care educația creștinilor a trecut printr-o mare criză, de când — iunie 
362 — împăratul lulian Apostatul a interzis profesorilor creștini să predea în școlile de retorică. Acești 
dascăli erau numeroși și îi ajutau foarte mult pe tinerii creștini să nu se lase influențați în mod primejdios 
de înțelepciunea profană, însă de acum lipseau și aceștia din diversele școli de stats. 

Amploarea problemei a fost înțeleasă imediat de Sf. Vasile, care, de fapt, a anticipat cu exactitate 
răul pe care voia să-l facă lulian, care spera ca în scurtă vreme Biserica să ajungă o adunătură de 
agramati®. 

Însă planul macabru de dizolvare a Bisericii, conceput cu inteligență diabolică de împăratul 
apostat, a fost îndată contracarat de păstorul cu multe daruri și luminare de la Dumnezeu, Vasile cel 
Mare, care nu a ezitat să-și întindă aripile spre a ocroti tinerele vlăstare ale Bisericii, scriind lucrarea Către 
tineri, despre modul de a folosi autorii profani. 

Desigur, Vasile a alcătuit această scriere spre a-i păzi pe tinerii creștini de marea influență a 
profesorilor profani, singurii răspunzători acum de educaţia discipolilor. 

Dar poate că motivul mai profund al alcătuirii acestei scrieri a fost acela de a-i păzi pe creștini de 
o altă posibilă cumplită rătăcire: aceea a dispretului general fata de cultură, fata de educație. 

Acest dispreț era reacția creștinilor la măsurile luate de împăratul lulian Apostatul”, reacţie ce, 
foarte probabil, ar fi putut crea pericolul unei reînvieri a vechii tradiții rigoriste care, având reprezentanți 
de seamă pe Tertulian și Tatian, în numele credinței creștine excludea cultura profană. Această 
atitudine rigoristă-exagerată pe care o împărtășea chiar Macrina, sora Sf. Vasile, pornea, evident, numai 
din teama contaminarii și a confuziei, pe care o putea produce în sufletele insuficient pregătite, 
cunoașterea culturii antice.® 

În această lucrare autorul a pus „piatra de temelie a reconcilierii dintre vechea cultură, clasică, 
aflată la apusul ei, și cea creștină, în plin avânt, trasând limitele între care se poate vorbi de 
compatibilitate”?. 

Mai mult decât atât, „dacă operele didactice de până acum priveau anumite domenii practice ale 
vieții de zi cu zi, ori cele pedagogice se adresau mai cu seamă educatorilor, acest opuscul, Către tineri, 


al Sf. Vasile cel Mare, este dedicat, de această dată, tocmai tinerilor ce trebuie educati.’”"° 


+ Stelianos Papadopoulos, op. cit., p. 148. 

> Ibidem. 

5 Ibidem. 

7 Ibidem, p. 151. 

8 Prof. Constantin C. Pavel, Atitudinea Sf. Vasile cel Mare faţă de cultura și filozofia antică, în Sf. Vasile cel Mare [vol. colectiv], 
EIBMBOR, Buc., 1980, p. 316. 

9 Conf. Dr. Ovidiu Pop, Introducere: Sf. Vasile cel Mare și revalorizarea literaturii Antichității păgâne, în Sf. Vasile cel Mare..., Ed. 
Sophia, Buc., 2013, p. 73. 

1° Conf. Dr. Ovidiu Pop, op. cit., p. 76. 

De fapt, în această lucrare — considerată, pe drept cuvânt, „un adevărat testament al experienței 

sale pedagogice” — n-a făcut decât să aștearnă pe hârtie, în ordine, ceva ce, foarte probabil, deja le 
spunea tinerilor care îl vizitau pentru scurtă vreme. 

Însă, am putea spune că, natura subiectului îl nedreptateste, oarecum, pe Sf. Vasile, care e nevoit 
să nu meargă în profunzime, ci să se limiteze la o anumită „superficialitate”.” 

Cu toate acestea, utilitatea ei este mai mult decât evidentă, căci tinerii trebuiau să pășească pe 
un teren sigur. Prin urmare, autorul face distincția clară între înțelepciunea cea sfântă și înțelepciunea 
elină, profană. 

Desigur, nu există comparație între ele, însă ceva pozitiv poate oferi și înțelepciunea profană. Își 
are și ea utilitatea ei, fiindcă îl pregătește, într-un anume sens, pe tânărul creștin, spre a putea primi mai 
apoi înțelepciunea cea sfântă. 

Așadar, asimilarea literaturii profane trebuie să fie o treaptă, un spaţiu de antrenament pentru 
pregătirea insusirii eficiente a învățăturii creștine, cea înaltă si mantuitoare, fiindcă pentru înțelegerea 
corectă și adâncă a Scripturii este nevoie de o minte ascuţită, pe care o poate da, în mod evident, studiul 
creațiilor de elită ale culturii clasice: 

„[...] după ce am primit întâia iniţiere prin cele profane, abia atunci vom pricepe învățăturile sfinte 
și tainice. Și, după ce am fost obișnuiți să privim soarele în apă, tot astfel ne vom arunca privirile spre 
lumina insasi.’”"3 

Deci, e necesar ca tinerii creștini să citească și poeți, filosofi, prozatori profani, încercând — 
precum albinele'+ — să culeagă ceea ce e bun și de la aceștia. 

Dar Sf. Vasile îi avertizează pe tineri, încă de la început, asupra riscurilor cărora se pot expune 
dacă lecturează fără discernământ tot ce le cade în mână: 

„Să nu vă minunati, însă, dacă vă spun că prin propria mea cercetare am găsit ceva mai bun 
pentru voi, cei ce frecventati cursurile profesorilor și sunteţi în legătură cu bărbații celebri din vechime, 
prin scrierile pe care aceștia le-au lăsat. Tocmai pentru aceasta vin să vă sfătuiesc. Fiindcă nu trebuie să 
le predati cu totul acestor bărbați cârma minții voastre, asa cum le-aţi preda cârma unei corăbii, și nici 
să-i urmaţi oriunde v-ar duce, ci să primiţi de la ei atât cât vă este de folos și să știți ce trebuie să lăsați la 
o parte.” 

Prin urmare, criteriul principal după care trebuie făcută alegerea este mântuirea, adică 
dobândirea vieții veșnice, fiindcă tot ceea ce nu ne ajută să câștigăm viata veșnică este fără 
însemnătate: 

„Noi, copiilor — continuă marele dascăl —, gândim că viata aceasta omenească n-are absolut nicio 
valoare și nici nu socotim si nici nu numim, în general, bine ceea ce se sfârșește în această viata 


pământească. Nici slava strămoșilor, nici puterea trupului, nici frumusețea, nici măreția, nici cinstea 


" Prof. Constantin C. Pavel, op. cit., p. 317. 

” Stelianos Papadopoulos, op. cit. p. 149. 

13 Omilia XXII, Către tineri, în P.S.B., vol. 17, p. 568. 
14 Ibidem, p. 569. 

15 Ibidem, pp. 566-567. 

dată de toți oamenii, nici chiar demnitatea de împărat, în sfărșit, nimic din cele ce pot fi numite mari de 
către oameni nu le socotim vrednice de dorit și nici nu-i admirăm pe cei ce le au, ci, prin nădejdile 
noastre, mergem mai departe și facem totul pentru pregătirea altei vieți. Sustinem că trebuie să iubim 
și să urmărim din toată puterea cele ce ne pot ajuta la pregătirea celeilalte vieți, iar pe cele care nu 
tintesc spre viata aceea, să le trecem cu vederea, ca fără de valoare. [...] 

Spre această viata ne conduc Sfintele Scripturi — adaugă Sf. Vasile — cu tainele lor atât de 
instructive. Dar vârsta voastră nu vă îngăduie încă să patrundeti adâncimea intelesului lor. Până atunci 
avem alte scrieri mai accesibile, ca niște umbre și oglinzi, în care ochii sufletului vostru se pot deprinde 
mai întâi. [...] Trebuie, deci, să ne servim de poeți, istorici, oratori, de toţi cei care pot aduce un folos 
sufletului nostru.”!6 

Având la bază îndelungata sa experienţă și vasta sa cultură, atât religioasă, cat și laică, Sfântul 
Vasile cel Mare, ca un autentic dascal și părinte, vrea să vină în sprijinul tinerilor. 

De aceea, ținând cont de faptul că toate ale lumii acesteia sunt trecătoare (conf. | Cor. 7, 31), este 
evident că ele nu pot constitui scopul existenţei noastre decât în măsura în care ne pregătesc pentru 
adevărata viață, cea întru Hristos, care se continuă și după moarte. Așadar, ieșind din sfera bunurilor 
strict materiale, nici cunoașterea sau studierea temeinică a operelor scriitorilor vechi nu trebuie să fie 
decât un mijloc, un instrument pentru a atinge adevăratul scop. Cu alte cuvinte, ele sunt un exercițiu 
ce ne pregătește pentru lupta ce ne așteaptă: 

„Prin urmare, trebuie să socotim că înaintea noastră se află o luptă, cea mai mare dintre toate, in 
vederea căreia trebuie să facem totul și să muncim cu tărie pentru pregătirea ei și să luăm contact cu 
poeți și prozatori și retori și toți oamenii, fapt din care va rezulta un sprijin pentru îngrijirea sufletului.”"7 

Sf. Vasile compară lucrările din literatura profană cu „prima vopsea pe care o imprimă 
vopsitorii” și cu practica prudentă de a privi mai întâi „soarele reflectat în apă, după care putem 
îndrăzni să ne uităm si direct la lumina lui adevărată.” 

Autorul folosește cultura și știința profană ca pe niște sisteme de verosimilitate, care ajută la 
aderarea învățăturii adevărului divin.?* 

Cu alte cuvinte, potrivit concepției lui, cunoașterea culturii umaniste este nu numai 
recomandabilă, ci chiar obligatorie. lar în sprijinul acestei opinii îl dă ca exemplu pe Moise, care s-a 
apropiat de Dumnezeu doar după ce a asimilat știința Egiptului, și pe proorocul Daniel, care și-a însușit 
mai întâi înțelepciunea haldeilor și după aceea pe cea a lui Dumnezeu”. Făcând o comparaţie între cele 
două învățături sau culturi, pe care le vede oarecum complementare, zice: „în pom există rodul, 


adevărul; există, însă, și frunzele, frumusețea.” 


16 Ibidem, pp. 567-568. 

17 Ibidem, pp. 567-568. 

18 Ibidem, p. 568. 

19 Ibidem. 

20 St. Giet, Introduction la Basile de Césarée, Homélies sur | Hexaéméron, în „Sources Chrétiennes”, nr. 26, Paris, 1949, pp. 44-45. 
21 Omilia XXII, Către tineri, in P.S.B., vol. 17, p. 568. 

>? Ibidem. 

Însă învățăturile din scrierile profane nu trebuie primite oricum, ci este necesară o selecție, având 
la bază contribuţia lor la promovarea moralității: „Vom primi — spune el — mai curând acele parti ale 
scrierilor lor în care laudă virtutea și combat viciul... Trebuie să ne împărtășim și noi din scrieri precum 
albinele. Ele nici nu se duc fără nicio alegere la toate florile, nici nu încearcă să aducă tot ce găsesc în 
florile pe care se așază, ci iau cat le trebuie pentru lucrul lor, iar restul le lasă." 

Și, spre a fi persuasiv, autorul adaugă încă o comparaţie la fel de plastică: „După cum, atunci când 
culegem flori de trandafiri ne ferim de spini, tot așa, aducând tot ce este de folos din aceste scrieri, să 
ne ferim de ceea ce aduce stricaciune.””*4 

De exemplu, dacă luăm în discuţie poeții, „atunci când ne arată faptele sau spusele unor oameni 
de bine, să ne placă și să-i urmăm, încercând, pe cât se poate, să fim și noi la fel, iar când ajung cu 
povestirile lor la oamenii cu obiceiuri rele, se cuvine să fugim de ei, astupându-ne urechile, așa cum ei 
înșiși spun că a făcut Ulise ca să scape de cântecele sirenelor.”’*> 

Poezia lui Homer, fiind un elogiu adus virtuții, este foarte apreciată de Sf. Vasile, precum a fost 
prețuită de Platon. De fapt, inteleptii elogiază virtutea și ne-o recomandă. Îi amintește pe Socrate, 
Pericle, Euclide și Alexandru Macedon, ce au manifestat calm și stăpânire de sine.2€ 

Sf. Vasile îi îndeamnă pe tineri „să nu se ia (nici) după oratorii asa de pricepuţi în minciuni”. 

Prin materialul bibliografic impresionant din cultura antică, pe care-l analizează și îl propune 
tinerilor pentru studiu, acest tratat de mici dimensiuni constituie un exemplu deosebit în ceea ce 
privește modul în care un creștin poate extrage învățături folositoare din lectura scriitorilor profani. 
Autorul preia de la aceștia o mulțime de exemple și citate. 

În cele ce urmează, încercăm să enumerăm, pe scurt, cele mai importante lucrări și idei folosite. 

Așadar, citează din poezia epică, în mod special Odiseea lui Homer și Lucrările și zilele lui Hesiod. Îl 
menţionează pe Solon prin intermediul lui Plutarh și pe Arhiloc din Platon. 

În ceea ce privește poezia tragică, citează, o singură dată, din Hipolit al lui Euripide și o dată din 
Rhesos — tragedia lui Pseudo-Euripide. Nu spune nimic de Sofocle, și foarte putin de Eschil. 

Referitor la proză, este foarte exigent cu retorii, numindu-i mincinoși, iar pe ilustrul Demostene 
doariîl amintește. De la Herodot folosește doar legendele despre dragonii păzitori ai comorilor, furnicile 
purtătoare de aur, fabuloasa bogăţie a lui Pytios din Mysia. De la Plutarh utilizează din abundență Viețile 
paralele și Moralele, care i-au oferit Sf. Vasile o bogată sursă prin istorioarele folosite. Însă nu citează 
nicidecum din tratatul Despre lectura poeților, ci doar folosește maniera obișnuită a autorului. 

Însă spaţiul alocat filosofilor, în această lucrare, este apreciabil. Aceasta, în primul rând, deoarece 
la filosofi există un răsunet al doctrinelor cinico-stoice, a căror apropiere de învățătura creștină, 
episcopul Cezareii caută cu tărie s-o dovedească. Spre exemplu, este de acord cu Diogene-cinicul când 


își arată disprețul față de bunurile pământești și cu Zenon când declară virtutea ca unicul bun autentic. 


% Ibidem, pp. 569-570. 
24 Ibidem, p. 570. 
25 Ibidem, pp. 568-569. 
26 Ibidem, pp. 570-574. 
*7 Ibidem, p. 569. 

Apoi, în al doilea rând, fiindcă filosofii precreștini îi critică pe poeţi pentru povestirile lor picante 
despre atmosfera dezonorantă din Olimp. Astfel, dezaprobă minciuna precum Zenon și propune ca 
Antistene, conducătorul cinicilor, să ne trăim viata în virtute. Școala cinico-stoică i-a inspirat, de 
asemenea, marelui ierarh, în mod evident, și pilda lui Ulise, cel care a ieșit gol din apă, însă împodobit 
cu virtutea. 

Un aspect al filosofiei folosite de Sf. Vasile în acest tratat, ce trebuie în mod necesar menționat, 
este caracterul său popular. Autorul lucrării citează din cei șapte înţelepţi, pe Bias, Pittakos si Solon, apoi 
apelează si la proverbe. Evident, găsim multe poncifuri aici. Astfel, comparatiile referitoare la 
nestatornicia bunurilor materiale fata de virtute, comparatiile cu albina și cu trandafirul etc., făceau 
parte din literatura filosofică populară. 

Dintre filosofii celebri, marele dascăl îl apreciază in mod deosebit pe Platon. În acest tratat se află 
câteva urme, în special din dialogurile Phaidon și Phedra. Dar cele mai multe informații sunt din 
Republica, în jur de 30 de citate. Sunt menţionate chiar și Aforismele lui Hipocrate si opera lui Diogene 
Laertiu. 

La acest bogat material bibliografic, care-l vadeste de mare erudit, Sf. Vasile adaugă propria 
gândire, creativitatea, persuasiunea și căldura sufletească, calități pe care le poseda prin excelenţă. 

Am mai putea adăuga, ca o remarcă, faptul că deși, în această lucrare, Sf. Vasile „n-a pus în toată 
extensiunea și cu toată gravitatea problema raporturilor dintre literatura păgână și învățătura creștină, 
pe care o consideră rezolvată, în practică, în secolele II și 11128 — trebuie să admitem meritul marelui 
ierarh că a fixat aici, în linii generale, maniera folosirii literaturii antice de către creștini, într-un grad 
accesibil. 

La finalul scrierii, el precizează valoarea și rolul limitat și provizoriu al scrierilor profane, spunând: 
„Toate cele pe care vi le-am spus le veţi învăța mai bine din scrierile noastre sfinte. Deocamdată arătăm 
numai un început de virtute, scoasă din scrierile profane.”29 Astfel, Sf. Vasile e departe de a identifica 
virtutea antică cu virtutea creștină, aceasta din urmă beneficiind nu numai de o orientare deplină, ci și 
de ajutorul harului divin. 

Prin urmare, ținând cont atât de contextul general al vieții culturale și îndeosebi religioase, cât și 
de curriculum vitae al marelui ierarh, de înaltul standard intelectual și, nu în ultimul rand, de vasta cultură 
chiar E&wev a episcopului Cezareii, „opera Către tineri trebuie receptată ca un mic tratat didactic 
dedicat unei întregi generații, cu alte cuvinte, tuturor tinerilor cu mintea deschisă nu numai pentru 
primirea învățăturii creștine, ci și spre însușirea tezaurului cultural al omenirii.”3° 

Luând în discuție acest tezaur regăsit, îndeosebi literar, autorul include „cu multă clarviziune și 
simț al valorii, dar și curaj pentru acea vreme dominată de tradiția rigoristă, opere ale Antichității 


precrestine, căci ni se propune o reconciliere a lumii vechi, prin ceea ce avea ea bun și viabil, cu lumea 


28 Aimé Puech, Histoire de la littérature grecque chrétienne depuis les origines jusqu’à la fin du IV-e siècle, t. III, Paris, 1930, p. 
277. 

29 Ibidem, p. 581. 

3° Conf. Dr. Ovidiu Pop, op. cit., p. 77. 

nouă a creștinismului triumfător. Este, desigur, vorba nu de o preluare în bloc a moștenirii culturale, ci 
de o revalorizare critică și selectivă, după criteriul moralității, al adevărului si utilitatii.””>" 

Însușirea tezaurului culturii clasice trebuie să se facă selectiv, având în vedere trei criterii 
esenţiale: primul este cel moral, care era și criteriul suveran, referindu-se la promovarea moralității prin 
aceste opere, al doilea cel soteriologic, vizând folosul oferit de aceste scrieri pentru dobândirea vieții 
veșnice, iar al treilea, cel dogmatic creștin, prin asigurarea unei mai profunde înțelegeri a învățăturilor 
crestine.?? 

Omilia-tratat Către tineri a avut un răsunet imediat, pentru că tinerii creștini dispuneau acum de 
o busolă sigură, infailibilă, așa încât puteau să pășească fără vreo primejdie în marea grădină a culturii 
păgâne, știind că este greșit să dispretuiasca înțelepciunea cea din afară. 

Veacurile creștine care au urmat au prețuit mult scrierea, au trăit folosindu-se de ea și au fost 
recunoscătoare celui care a scris-o, fiindcă a rezolvat o problemă spinoasă, care părea — cel putin la 


prima vedere — deosebit de simpla.?3 


31 Ibidem. 
32 Prof. Constantin C. Pavel, op. cit., p. 328. 
33 Stelianos Papadopoulos, op. cit., p. 152. 

DREPTUL UNIUNII EUROPENE: 
TEME IDENTITARE ȘI EXISTENŢIALE 


Dr. VALENTIN-STELIAN BĂDESCU! 


Limbajul este casa fiinţei noastre 
Martin Haidegger 


Dar în biserică vreau să grăiesc cinci cuvinte cu mintea mea, 
ca să învăţ si pe alții, decât zeci de mii de cuvinte într-o limbă străină 


1 Cor. 14,19 


Rezumat: Unda de soc a exploziei legislative de astăzi se va resimti mult timp de aici înainte. Parcă nicicând nu s-a 
legiferat atât de neglijent și de prost ca în România ultimilor ani. Din această perspectivă viitorul nostru este 
influențat masiv de ordinea juridică a Uniunii Europene și apare ca o problemă de încredere a statelor membre în 
capacitatea decidentilor unionali de a discerne între populism și nationalism versus valorile și obiectivele Uniunii 
Europene. România, în calitate de membră a Uniunii Europene, trebuie să aleagă pentru viitorul cetățenilor ei între a 
fi doar o piaţă de desfacere, o neocolonie a cărei suveranitate este în mare pericol și dorința de a fi un stat liber si 
independent mai ales că procesul aderării României la Uniunea Europeană a fost unul îndelungat și, din punctul de 
vedere românesc, extrem de dureros. Contrar aparentelor, dorința României de intra în UE nu a fost o alegere 
proastă. Nici măcar nu cred că a fost o alegere. Pentru ţară, atunci (și nici azi) nu exista alternativă viabilă. 
Cuvinte-cheie: România, Uniunea Europeană, dreptul românesc, dreptul unional, identitate, suveranitate, unitate 
națională 


1. Argumentum - lămurire 


Antrucăt spaţiul programat pentru materialul nostru nu ne permite dezvoltări, ne vom margini să 
arătăm cum s-a pus capăt suveranității naționale a statelor membre ale Uniunii Europene prin 
Diktatul de la Luxemburg. Mai clar, printr-o scandaloasă, iresponsabilă și având un puternic caracter 

politic, decizie recentă, Curtea de Justiție a Uniunii Europene a respins plângerile Ungariei și Slovaciei 

împotriva cotelor de imigranţi impuse de neomarxistii de la Bruxelles. Politica a violat legea și valorile 


europene iar decizia ameninţă securitatea și viitorul întregii Europe, este o decizie împotriva intereselor 


1 Autorul este cercetător științific asociat al Institutului de Cercetări Juridice al Academiei Române. 

națiunilor europene. Motivația CJUE, cu sediul la Luxemburg, locul de baștină al actualului șef al 
Comisiei Europene, Jean-Claude Juncker, este cel putin discutabilă: „„Actualul mecanism de repartizare 
a imigranților la va permite Greciei și Italiei să facă fata impactului crizei imigranților din 2015 și este 
proporțional. Mai mult, Germania, al cărui lider, cancelarul Angela Merkel, a fost principala voce care 
i-a chemat pe imigranţi în UE, promitandu-le că vor fi bine primiţi, a anunţat că așteaptă ca, după decizia 
QUE, statele estice să accepte decizia că Uniunea are dreptul să impună statelor membre cote de 
imigranți. 

Din această perspectivă viitorul Uniunii Europene apare ca o problemă de încredere a statelor 
membre în capacitatea decidentilor unionali de a discerne între populism și nationalism versus valorile 
și obiectivele Uniunii Europene iar România, în calitate de membră a UE, trebuie să aleagă pentru 
viitorul cetățenilor ei între a fi doar o piață de desfacere, o neocolonie a cărei suveranitate este in mare 
pericol și dorința de a fi un stat liber și independent mai ales că procesul aderării României la Uniunea 
Europeană a fost unul îndelungat și, din punctul de vedere românesc, extrem de dureros. Contrar 
aparentelor, dorința României de intra în UE nu a fost o alegere proastă. Nici măcar nu cred că a fost o 
alegere. Pentru țară, atunci (si nici azi) nu exista alternativă viabilă. Privind retrospectiv, pare că a fost 
ieri. Dar ar trebui, poate, să ne amintim că drumul nostru spre binefacerile UE a început încă din 22 iunie 
1995: data la care România a depus cererea oficială de aderare. Trăită atunci, părea o zi măreaţă. Părea 
un vis pe cale de a se împlini. Se năștea speranța că, în sfârșit, vom fi acceptaţi ca parte a elitei civilizate 
europene. Eram încrezători că, sprijiniți de celelalte state ale Uniunii, vom trăi și noi românii o viață ca 
în occident. Doar așa ni se promisese! 

Dar UE nu s-a grăbit. Până la obținerea acordului de aderare (în martie 2007) a fost necesar să 
trecem dintr-un mileniu în altul. Au trebuit, deci, să se scurgă 12 ani. Pentru noi, grei. Spun ani grei 
deoarece au fost plini de renuntari și de compromisuri. Urmare a presiunilor directe sau indirecte ale 
celor ne promiseseră că le vom fi egali și ingenunchiati de condiţționările organismelor financiare 
internationale, timp de mai mult decât un deceniu, am fost martorii neputinciosi ai propriei decăderi 
economice și sociale. Una fără de precedent. Am pierdut, într-o duzină de ani, mai mult decât într-un 
război! 

În deceniul acela de zbuciumată așteptare, intervențiile străine infiltrate până în cele mai ascunse 
domenii ale economiei și ale socialului s-au înmulțit îngrijorător. Vă ajutam!, ni s-a spus. Vă pregătim să 
ajungeţi la nivelul necesar pentru a fi admiși afirmau ei in timp ce ne distrugeau economia și ne 
desfiintau armata. Urmările acestei ipocrite bunavointe, susținute furibund și rușinos de politicieni 
români inconstienti, privite azi prin perspectiva timpului și simţite prin realitățile din jurul nostru, apar 
ca fiind, fără de tăgadă, dezastruoase. Sunt voci care afirmă că ne-am plătit cu miliarde primirea în UE: 
cu contractul Bechtel (1,3 miliarde de euro pentru 50 Km de autostradă niciodată terminată), cu 
contractele EADS (peste o jumătate de miliard de euro fără a fi nici azi primiţi în spaţiul Shengen); cu 
vânzarea pe nimic a Petrom (întreaga exploatare, prelucrare și comercializare a petrolului și gazelor 
românești); prin cumpărarea celor două fregate britanice (în stadiul de fier vechi, plătite ca noi -noute 


și apoi modernizate tot pe banii noștri); cu miile de privatizări (a se citi: vânzări pe nimic) în beneficiul 

unor firme aparținând acelei Uniuni binevoitoare. Bunavointa care a demolat până la temelii economia 
autohtonă. 

Poate mulți mă vor contrazice. și este dreptul lor s-o facă. Dar acum, după trecerea a două 
decenii, se vede tot mai clar că principalul obiectiv al decidentilor din cadrul UE a fost ca, în momentul 
aderării, România să nu mai poată reprezenta un concurent serios în niciun domeniu. Și, indubitabil, să 
devină și să rămână apoi doar o piață de desfacere. În final, urmând să ajungă, la propriu, un fel de 
neocolonie europeană, un stat în genunchi, din exploatarea căruia să se scoată, fără nici un risc, tot 
ceea ce se putea scoate. Până la completa sa secătuire. Din poziția de adept al teoriei conspirației cred 
că acesta a fost planul iar planul, dacă acesta a fost, a reușit pe deplin. Azi, la 10 ani după aderare, 
România nu mai are aproape nimic al ei. Nici măcar suveranitatea! Și, ca bonus, a pierdut și speranţa că 
va ajunge, în viitorul previzibil, la nivelul țărilor dezvoltate din Uniunea Europeană. De ce? Pentru că 
vizionarii Comisiei Europene au acceptat dezvoltarea Uniunii cu mai multe viteze. Mai pe înțelesul 
tuturor, cei săraci (sau aduși în starea de sărăcie) vor rămâne tot săraci, iar cei bogați (sau imbogatiti si 
pe spinarea celor dintâi) vor deveni și mai bogați. Prin urmare, era spulberată una din principalele rațiuni 
ale dorinței de aderare ce a animat statele est-europene (inclusiv România): speranţa că vor fi sprijinite 
să depășească fără suferință etape dureroase previzibil de parcurs; să atingă cu efort propriu dar și 
alături de prieteni de nădejde, nivelul de dezvoltare și de trai din occident. Vestea că vom rămâne tot 
săraci vine în momentul în care, din cauza efectelor spolierii economice și a decăderii drastice pe plan 
social, aproape un sfert din forța de muncă tânără a țării a luat drumul pribegiei. 

Practic, în afara faptului că ne-au plecat seminţele viguroase necesare cultivării unui viitor 
sănătos, nu mai avem economie naţională, nu avem bănci românești, nu ne mai aparțin bogăţiile 
subsolului și ale solului. Legislația, bugetul, armata sau deciziile politice naționale importante, nu mai 
sunt subordonate intereselor românești. Mai nou, până și guvernul este fabricat și trimis gata ambalat 
de la Bruxelles! Direct sau indirect suntem supuși unei presiuni permanente care ne obligă la 
subevaluarea și în unele situații la negarea totală a valorilor naționale, a tradiţiilor ori a personalităților 
istorice proeminente. Locul rămâne gol. Încet, dar sigur, istoria unui vechi popor european devine vidă! 
Vrem - nu vrem, am ajuns în jalnica stare de a fi un stat condus (pe fata, fără pic de jenă!) aici, acasă, de 
ambasadorii marilor puteri acreditați la București. În plus, pentru ca orice urmă de optimism să se 
spulbere, constatăm că Uniunea Europeană, ca instituție suprastatală, se dovedește incapabilă să 
administreze egal, în folosul tuturor popoarelor componente, provocările momentului. Se păstrează și 
se întărește climatul nonlucrativ al impunerii voinţei câtorva „aleși” și al împărțirii celor încă 28 de tari 
în state de prima, de a doua sau de a treia mână. Egalitatea și democrația promise inițial, dezvoltarea 
durabilă a tuturor cu contribuţia tuturor, s-au probat a fi simple lozinci, niște deziderate niciodată atinse 
și aparent tot mai îndepărtate. 

O altă problemă care mă frământă, mai este unită Uniunea Europeană? Cu regret o spun dar, în 
ciuda denumirii sale, Uniunea dovedește a nu fi unită. Analizate, dramaticele evenimentele sociale și 
economice recente care au zguduit UE, inclusiv modul de abordare a fenomenului migraţiei de 


populație dinspre țările afectate de „primăvara arabă” și de genocidul din Siria, conduc spre concluzia 

lipsei de unitate. Sunt tot mai multe vocile care afirmă că UE reprezintă doar o fantezie, o dorință 
niciodată împlinită, un semieșec. Unii cad în extremă, considerând-o „un amalgam de legi, unde tot ăia 
mai mari, îi sug pe ăia mai mici”. Dacă nici unită nu este, ce mai înseamnă UE! UE înseamnă un aquis de 
legi, făcute în folosul corporațiilor transnationale ale căror interese la apără și le promovează. În paralel 
cu situația economică se dorește o amestecare de naţiuni, în care să se piardă identitățile naţionale, 
tradițiile, concepțiile, iubirea de patrie, educația, bunul simţ, rațiunea, iubirea, familia etc. Când toate 
astea nu mai sunt, apare o societate anarhică, cu legi anarhice, împotriva firii umane, iar atunci se poate 
vorbi de decăderea condiției umane, la un stagiu amenintator de periculos. Alţii, cum ar fi ziariștii 
publicației poloneze „Gazeta Wyborcza”, se întrebau încă din urmă cu câţiva ani dacă mai putem, ori 
nu, avea încredere în Uniunea Europeană.” Ţările componente ale Uniunii, noi cei douăzeci si opt, trăim 
practic în lumi cu totul diferite, avem interese diferite (uneori contradictorii) și, ceea ce este mai grav, 
ni se permite de către administrația suprastatală europeană să dispunem în proporții diferite de viitorul 
nostru. 

Asa după cum se știe un stat suveran are anumite conditionari ale existenţei sale, anumite 
elemente esenţiale necesare bunei funcționării, bunei guvernări cum se spune astăzi în documentele 
programatice emanate de la Bruxelles. Unul dinte aceste elemente fundamentale este armata, puterea 
militară. În cazul nostru poate părea ilogic, dar Uniunea Europeană, însumând o populație de peste o 
jumătate de miliard de oameni, posedând 28 de armate naționale în interiorul său (unele posesoare de 
arme nucleare), nu dispune de o forță militară a sa. Din punct de vedere al protecţiei militare proprii, 
Uniunea este adiacentă unei alianțe transatlantice, NATO. O alianță condusă din afara Europei, și ale 
cărei interese strategice nu întotdeauna corespund cu cele ale popoarelor europene. UE și NATO sunt 
două entități complet distincte. Ele colaborează birocratic, pe baza unor parteneriate, dar NATO nu 
reprezintă și nu poate reprezenta în nici un caz „brațul înarmat al Europei”, forța militară palpabilă a 
Europei, cu comandă și obiective proprii — o forță de descurajare unică, aparținând continentului unit. 
Chiar și europeanul de rând este conștient că deși este o alianță militară cu largă participare europeană, 
NATO, în esența sa, înseamnă puterea SUA. Creierul, organul care decide și comandă întreaga gamă a 
acțiunilor acestui extrem de complex trup multinațional, este politica SUA. Prin urmare, obiectivele 
strategice ale NATO sunt subordonate direct, nemijlocit, numai și numai intereselor SUA. Ar fi o imensă 
naivitate să credem altfel. Realitatile enumerate mai sus dar si multe altele, cum ar fi pericolul iminent 
al desprinderii și al alor state din Uniune, cu perspectiva efectului domino, tratamentul tot mai evident 
preferential al unor tari în defavoarea altora, invocarea solidarității numai atunci când este vorba de 
apărarea intereselor celor mari, corupția și birocraţia de necontrolat care înflorește la Bruxelles (numai 
Comisia UE are azi 54.000 de funcţionari!) etc, conturează, în mod logic, întrebarea: Câtă încredere se 
mai poate avea în Uniunea Europeană? Și, ca o consecinţă directă pentru noi: Care va fi viitorul 
României? Vom încerca răspunsuri în secțiunea următoare, dar vă avertizăm că ne desprindem de 


postura unui om obișnuit cu de toate și vom precede la o analiză pragmatică în cadrul căreia vom avea 


2 http://www.voxeurop.eu/ro/content/article/2729711-avem-incredere-uniunea-europeana. 

în vedere, în cuvinte cheie, ordinea juridică, simplificarea dreptului prin tehnicitatea și accesibilitatea 
actelor legislative întrucât dreptul, mai ales cel european a devenit tot mai inaccesibil și de neînțeles 
chiar și pentru specialiștii săi. 


2. Dreptul Uniunii Europene la confluenţa dintre tehnicitatea și accesibilitatea 


normelor juridice 


În spaţiul de acțiune al Marelui Sistem de Drept Romano-Germanic, legislația este mijlocul prin 
care Statele disciplinează, în dimensiunile sale ample, comportamentul persoanelor care își 
organizează și desfășoară activitatea pe teritoriile lor. Pentru ca relațiile sociale să se poată dezvolta în 
coordonatele trasate de o politică legislativă coerentă, se impune o conduită predictibilă a tuturor 
partenerilor sociali, conduită care nu poate fi stabilită decăt printr-un cadrul legislativ bine conturat. Ca 
o condiție sine qua non, prealabilă oricărei alte cerințe de conformare fata de o voinţă, inclusiv a unui 
partener social cum este Statul, se impune exteriorizare respectivei voințe. lar, în situația dată, singura 
modalitate acceptabilă de exteriorizare este prin intermediul unor norme juridice ce pot fi respectate 
cu convingere și aplicate cu determinare doar dacă sunt produsul unei exprimări coerente, cu un înalt 
potenţial de receptare. Obiectivele politicii legislative, prezumate a fi superioare din punct de vedere 
conceptual, se traduc în adevărate imperative, prin intermediul actelor normative care dau expresie 
modului în care suprastructura statală înțelege să proiecteze construcția complexă a societății. 3 

Mecanismele prin care relațiile sociale sunt consolidate, în prezența unui edificiu normativ optim, 
trebuie să fie gestionate, încă din fazele incipiente ale proiectului, de Legiuitor, cu maximă vigilenta, el 
fiind Arhitectul societății. Beneficiarii acestei construcţii de proporții sunt dependenți de durabilitatea 
sa, consecințele responsabilitatii asumate de Legiuitor urmând a se regăsi inclusiv în cel mai 
reprezentativ și concret indicator social, cel reprezentat de bunăstarea destinatarilor normei juridice, 
circumscrisă securităţii juridice a unui naţiuni. Mesajul normativ; conjugare tehnicii legislative în limbajul 
juridic Este de neconceput o incapacitate de comunicare a mesajului normativ, Legiuitorul fiind 
condamnat la dezvoltarea continuă a unui limbaj cât mai apropiat de perfecțiune și în profunzime 
racordat la nivelul de percepţie al destinatarilor. Desăvârșirea dreptului, în accepțiunea sa de valoare 
superioară, nu poate, la rândul său, să fie concepută fără un acces total, sub toate aspectele, la normele 
în care orice Stat își ancorează justiția. Cum, odată cu orice mare putere vine și o responsabilitate 
proporțională, sub imperiul acestei constrângeri nobile, este conștientizată dependența fata de 
abilitatea, intuiţia și de cunoștințele redactorilor actelor normative, legiferarea nefiind exclusiv o știință 


ci, într-o oarecare măsură, o artăf. 


3 A se vedea, pentru detalii, Horațiu Mărgoi, Competența pragmatică -instrument de simplificare a discursului juridic Confluenta 
și contradicție între tehnicitatea și accesibilitatea limbajului actelor legislative, comunicare prezentată la Sesiunea științifică a 
Institutului de Cercetări Juridice al Academiei Române, București, 2015, Simplificarea — imperativ al modernizării și ameliorării 
calității dreptului. 

4 V.D. Zlătescu, Introducere în legistica formală. Tehnica legislativă, Editura Oscar Print, Bucuresti, 1996. 

Geneza eforturile realizării unei rigurozitati în exprimarea legislativă ne trimite în secolul III e.n., 
la Ulpian care, în Legile 1 și 52 face precizări despre regulile de concepere și edictare a normelor juridice. 
Acest exemplu, nu este unul izolat, putând fi completat, cu ușurință, prin adăugarea operei 
monumentale a lui lustinian care, în secolul al VI-lea e.n., în al său Corpus juris civilis, la Titlul XVI din 
Digeste, denumit De verborum significatione, stabilește reguli de redactare corectă a textelor legale. 
Se cuvin a fi totuși menționate și reglementările apartinandu-i lui Montesquieu, din faimoasa sa lucrare 
De Esprit des lois, apărută la sfârșitul anului 1748, a cărei a XXIX-a Carte este chiar intitulată 
reprezentativ Despre modul în care se elaborează legile. 

În România, în cuprinsul lucrării sale din anul 1907, Essai sur une theorie generale des droits 
éventuels, Nicolae Titulescu, unul dintre puținii autori antebelici preocupați de tehnica legislativă, 
subliniază, într-o manieră foarte actuală, că aceasta, prin procedee specifice încearcă să cuprindă 
realitățile vieții sociale, în construcții și principii susceptibile să imbratiseze și situațiile ca și nevoile noi 
ale vieții sociale€. În prezent, sub presiunea unui adevărat labirint legislativ, devine mai stringentă ca 
oricând necesitatea dezvoltării unui limbaj juridic care să evolueze în direcția asigurării proprietății, 
claritatii și conciziei, date fiind dezideratele unificării, specializării și modernizării legislative’. 

Caracterul plurifunctional și pluridimensional al limbajului juridic impune luarea în considerare a 
diverselor sale nivele, fiecare reprezentând un anumit tip de discurs: legislativ (normativ), judiciar (al 
instanțelor), contractual (al convențiilor), doctrinal (al jurisprudenţei). Din prisma importanţei majore 
a funcţiei sale sociale, mesajul normativ al Legiuitorului este obligatoriu a fi exprimat într-un limbaj 
juridic care să nu lase loc inaccesibilitatii, pe niciun palier. Desprinsă fiind caracteristica de monolog a 
comunicării de tip juridic normativ, realizată prin intermediul textului legislativ, cercetarea limbajului 
juridic s-ar putea face dintr-o perspectivă actionala, în care atenţia s-ar concentra exclusiv asupra polului 
emiterii și a acțiunii de codare a mesajului. Nimic nu ar fi mai eronat, dată fiind primordialitatea 
destinatarului comunicării obiectivului de politică legislativă transpus în actul normativ emis?. 

Premisele de la care pleacă orice demers de elaborare a unui limbaj juridic adecvat trebuie să 
fundamenteze un echilibru constant și stabil între tehnicitate și accesibilitate, fără a se abate însă de la 
transparenţa care intra în conflict cu o cantitate excesivă de legi și cu ambiguitatea acestora. 
Netransparenta și supraabundenta corpului de legi duc la o insuficientă aplicare, la imposibilitatea 
aprecierii, acceptării reale a normelor, rezultând o dorință redusă de supunere fata de acestea. Și, cum 
rațiunea de a fi a oricărui act normativ este ca destinatarul său să manifeste obedienta fata de 
prescriptiile normei, este în interesul Legiuitorului să facă eforturi ca limbajul de comunicare să fie cel 


mai facil de receptat. Este cvasi-unanima opinia conform căreia dominanta actelor normative este 


5 S. Popescu, V. Țăndăreanu, Probleme actuale ale tehnicii legislative, Editura Lumina Lex, București, 2003. 

ê Horaţiu M., Op. cit., p. 368. 

7 A. Stoichițoiu-Ichim, Semiotica discursului juridic, Editura Universității din București, București, 2006. 

8 L. lonescu-Ruxandoiu, Conversatia. Structuri și strategii. Sugestii pentru o pragmatică a românei vorbite, Editura All 
Educational, București, 1999. 

? P. Schveiger, O introducere în semiotică, Editura Științifică și Enciclopedică, București, 1984. 

însăși ubicuitatea obligativitatii de a le respecta, funcție ce determină limitarea Legiuitorului la o 
comunicare în cadrul restrâns al unui discurs cu o maximă finalitate practică. Textele legislative trebuie 
percepute drept enunturi date ca Adevăr, în lipsa acestei caracteristici, destinatarului normei 
neputându-i-se pretinde o anumită conduită, uneori chiar sub ameninţarea constrângerii. 

Trebuie precizat de această dată că, trăsăturii de unicitate a Legislativului în emiterea actelor 
normative îi corespunde o lipsă de omogenitate a destinatarilor normei, mai ales din perspectiva 
capacității diferențiate de receptare a mesajului normativ. Respectă dreptul unional aceste cerințe, 
există o estetică a ordinii juridice a Uniunii europene, oare în complexitatea sa mai corespunde 


dezideratului simplificării și simplicitatii? 
3. Estetica dreptului Uniunii Europene 


3.1. Chestiuni precizatoare privind estetica 

În dicționare, estetica este definită drept studiul filosofic al frumuseții și bunului gust, fiind 
considerată strâns legată de filosofia artei"®. În alte lucrări enciclopedice, estetica este definită ca fiind 
strâns legată de aspecte artistice sau de alte aspecte ce au o aparenţă plăcută. lată că deja, din câteva 
definiții, am strâns mai multe noţiuni pe care le putem analiza, cum ar fi arta sau bunul gust ori aparenţa 
plăcută. Este interesant de analizat cum ar putea fi circumscrise asemenea noțiuni ideii de drept. 
Dreptul a fost considerat, la rândul său, cel puţin în literatura anglo-saxonă, drept un demers estetic. În 
același sens, se arată că în studiul practicii juridice se regăsesc anumite calități asociate cu autoritate și 
rațiune. Dreptul însă a fost definit și din perspectivă pur juridică. Astfel, dreptul obiectiv poate fi definit 
drept ansamblul normelor juridice integrate în acte normative ce reglementează raporturile sociale, 
raporturi generate de însăși scopurile generale ale vieții sociale, pe orice de evoluție”. Alți autori au 
considerat că dreptul trebuie definit ca un ansamblu de norme de conduită generale, abstracte, 
impersonale, provenind de la autoritatea publică, învestită cu împuterniciri de reglementare juridică 
sau ca norme provenind din hotărârile individuale ale autorităților judiciare?. În fine, definirea dreptului 
reprezintă un demers dificil de realizat, deoarece fenomenul juridic este influențat de mai multi factori, 
cum ar fi factorul istoric, politic, economic, moral, religios etc’. Din aceste definiții, putem extrage 
câteva aspecte esenţiale: dreptul poate fi considerat un ansamblu de norme, deci un complex de reguli, 
care interacționează intra-sistemic, dar și inter-sistemic, unde transferul dreptului implică adoptarea 
unei norme juridice, instituţii sau doctrine de către un alt sistem'?. Totodată, dreptul constituie un cadru 


referential, în interiorul căruia sunt aplicabile condiționări sistemice. Cu alte cuvinte, în sistemul 


© A se vedea, pentru detalii, Claudiu Ramon Butculescu, Estetica dreptului românesc între complexitate și simplificare, 
comunicare prezentată la Sesiunea științifică a Institutului de Cercetări Juridice al Academiei Române, București, 2015. 

" M ihai Bădescu, Teoria generală a dreptului, Editura Sitech, Craiova, 2013. 

” Sofia Popescu, Teoria generală a dreptului, Editura Lumina Lex, București, 2000. 

3 Mihai Niemesch, Teoria generală a dreptului, Editura Hamangiu, București, 2014. 

14 Emilian Ciongaru, Influence of Globalization on the Law Systems, Agora International Journal of Juridical Sciences, no. 
1(2014). 

dreptului, există reguli și norme impuse de acest sistem, iar conditionarile acestuia ne permit o analiză 
științifică riguroasă, care poate cuprinde inclusiv aspecte privind estetica dreptului.'5 

Dreptul nu este numai știință și tehnică, ci și artă oglindit în operele artistice fiind considerat o 
artă care cuprinde: arta de a legifera sau arta de a sfătui un prejudiciat, oferindu-i căile optime și 
eficiente de satisfacere a nevoilor sale legitime'6. În același sens, în doctrină s-a arătat că dreptul este o 
artă, care presupune eforturi din partea legiuitorului, a judecătorului ori a procurorului sau avocatului, 
iar montajul artistic al dreptului nu poate fi separat de știința dreptului”. Fata de cele arătate mai sus, 
este interesant de observat care este legătura dintre drept și artă. Pentru a putea aprecia în mod 
obiectiv o asemenea legătură, credem că este necesar să vedem cum se poziţionează cele două 
elemente — dreptul și arta — unul față de celălalt. De altfel, în literatura de specialitate s-au trasat și alte 
paralele între artă și drept, din perspectiva esteticii, acestea fiind analizate în corelaţie cu filosofia, 
literatura sau muzica, iar estetica fiind utilizată într-o abordare pluralistă a dreptului’®. 

În principiu, noţiunea de artă cuprinde generic lucrările artistice ale diferiților autori, fie ele picturi, 
sculpturi, literatură, muzică etc. Dacă analizăm câteva dintre operele de artă cunoscute publicului, 
vedem că fiecare dintre acestea încorporează norme, reguli, deci utilizează, chiar dacă uneori doar 
generic, instrumentele dreptului. Spre exemplu, cele mai cunoscute lucrări muzicale sunt supuse unor 
reguli de notare sau transcriere. Desigur, o critică la adresa afirmațiilor anterioare ar putea fi aceea că 
simpla transcriere a sunetelor nu poate constitui o regulă care să se aplice muzicii sau sunetelor. Fără 
îndoială că așa este, dar sunetele la rândul lor sunt supuse unor reguli naturale, care determină o 
anumită frecvenţă, cum ar fi percepția auditivă a octavelor, care dintr-o anumită perspectivă, sunt 
percepute auditiv similar. În același sens, putem să ne reamintim faimoasa replică a lui Beethoven, la 
afirmaţia unui violonist care evidenția dificultatea pasajelor de vioară din lucrările sale — în care cel dintâi 
arăta că nu-i pasă de dificultatea piesei, câtă vreme „spiritul” îi vorbește și el compune'?, ceea ce indică 
o sursă externă de reguli și comandamente, care amintește de preceptele dreptului natural. Astfel, 
ascultarea aceasta presupune reguli, deci norme. 

Același aspect îl regăsim și în scrierile marelui W. Goethe. Astfel, când Faust încearcă să determine 
natura lui, acesta răspunde că este o parte a puterii care vrea răul și înfăptuiește binele. Legături între 
estetică și drept găsim și în alte opere literare, cum ar fi cunoscuta parabolă scrisă de Franz Kafka - „În 
fața legii”, parabolă care evidenţiază accesibilitatea legii și modificarea limitelor legii ca urmare a 
modificărilor psihologie asupra indivizilor. Regăsim în această lucrare simetrie și antiteză, ca un efect al 
interacțiunii dintre cultura juridică externă, a publicului larg și cultura juridică internă, a operatorilor 
dreptului. Omul simplu dorește accesul la lege, fiind cu fața către aceasta, iar paznicul, care are acces la 
lege, este îndreptat cu fața către om, dar cu spatele către lege. Din nou, reguli și norme care 


reglementează conduite. În pictură și în sculptură apreciem că nu mai este necesar să detaliem foarte 


13 P. Schlag, The Aesthetics of American Law, Harvard Law Review, vol. 115. 

16 C, R. Butculescu, op. cit., p. 357. 

17 Nicolae Popa, Teoria generală a dreptului, Editura C.H. Beck, București, 2008. 
18 C, R. Butculescu, op. cit., p. 357. 

19 Ibidem. 

mult în vederea identificării unor norme sau reguli. Este suficient să ne aducem aminte de lucrările lui 
Leonardo da Vinci sau de sculpturile realizate de Michelangelo. În acest sens, trebuie doar să amintim 
faptul că în cazul cunoscutei sculpturi ,,David” din Florența, Michelangelo considera că a eliberat din 
marmură esenţa care a existat întotdeauna în interiorul său. Dar această esenţă era la rândul său 
condiționată de legi universale și apriorice, care amintesc de aceleași principii ale dreptului natural. Din 
cele arătate mai sus, rezultă că dreptul, chiar dacă într-o formă generică, se regăsește în toate operele 
artistice, fiind recunoscut faptul că în fiecare dintre aceste opere, cauzele și efectele descrise sau 
vizualizate sunt guvernate de seturi de reguli. Desigur, apropierea de principiile dreptului natural este 
evidentă, având în vedere că majoritatea operelor artistice au ca fundament declarat revelația. Estetica 


s-a regăsit în esența dreptului în forme rudimentare încă din antichitate.*° 


3.2. Studiul esteticii în dreptul Uniunii Europene 
Dreptul se regăsește pretutindeni în artă, însă trebuie să analizăm dacă în dreptul unional se 
regăsesc noțiuni sau elemente de estetică. Cum ar putea fi definită însă sintagma „estetica dreptului 


|” 


unional”. Pentru a putea defini o asemenea noțiune, credem că este necesar să avem în vedere 
comunicarea dreptului european și percepția acestui drept sui generis. Astfel, este important modul în 
care dreptul este comunicat, prin intermediul izvoarelor materiale și izvoarelor formale, precum și 
modul în care acesta este perceput, atât de către indivizi, cât și de către autoritățile statale, având în 
vedere că dreptul este un produs social, care nu poate fi disociat de viața socială a omului”. Dreptul 
poate fi analizat ca întreg, dar are de asemenea și unele proprietăți specifice, sistemice, care îi aparțin, 
asemenea proprietăți fiind diferite de proprietățile părților ce îl compun. Putem în această situație să 
definim estetica dreptului ca fiind studiul filosofic al sistemului dreptului, punctat de cercetarea 
elementelor care fac acest sistem să aibă o aparenţă dezirabilă față de destinatarii normelor juridice, 
facilitând astfel receptarea și acceptarea acestor norme. În aceste condiţii, apreciem că este necesar să 
diferentiem între cele două diviziuni fundamentale ale dreptului, pentru a putea analiza în mod 
corespunzător posibilitatea existenței unei estetici a dreptului. Cele două mari diviziuni, dreptul public 
și dreptul privat sunt la rândul lor tributare principalelor curente ale dreptului, respectiv dreptul natural 
și pozitivismul juridic. 

În literatura juridică anglo-saxonă, unii autori au stabilit de asemenea corelaţii între principalele 
școli ale dreptului, precum dreptul natural sau pozitivismul juridic și estetică”. Astfel, estetica dreptului 
apare strâns legată de școlile dreptului, alăturându-se astfel culturii juridice, care la rândul său, 
constituie un concept ce poate fi raportat la evoluția acestor școli. În cadrul dreptului natural, care 
înglobează principii perene și apriorice, putem să considerăm că estetica dreptului se regăsește însăși 


în aceste principii, având un izvor divin sau cel putin aprioric existenței societății, astfel încât existența 


20 Idem, p. 358. 

*1 A. F. Măgureanu, Principiile generale ale dreptului, Editura Universul Juridic, Bucuresti, 2011. 

2 R. West, Jurisprudence as Narrative: An Aestethic Analysis of Modern Legal Theory, New York University Law Review, 
volume 60, May 1985, Number 2. 

unei asemenea estetici nu trebuie dovedită. Dacă dreptul conţine reguli imuabile, care provin de la o 
sursă externă și sunt dezvăluite prin cunoaștere sau revelaţie, este clar că acestea contin și elemente 
de estetică a dreptului. În acest sens, putem să amintim opinia lui Aristotel, care considera că legile 
eterne se deteriorează prin aplicarea lor pământeană. Fără îndoială că, în forma lor inițială, 
caracterizată printr-o perfecțiune mai degrabă ideatică sau conceptuală, aceste legi cuprindeau și 
elemente de estetică. În cazul pozitivismului juridic, lucrurile trebuie abordate ușor mai nuantat. Astfel, 
de la pozitivismul clasic și până la utilitarism, estetica nu pare a fi un element esențial al regulilor și 
normelor. În cadrul legilor naturale, estetica poate fi considerată fiind înglobată direct în esența 
acestora. În cazul pozitivismului juridic, estetica normelor și regulilor poate fi considerată drept un efect 
al acestora sau poate fi considerat un instrument care să asigure o mai bună comprehensiune a 
normelor dreptului. În teoria comunicării dreptului, enunțată de N. Luhmann, se arată că mesajul juridic 
trebuie să fie înțeles, dar și acceptat. În asemenea condiţii, este lesne de înțeles că un mesaj care are o 
aparenţă plăcută, deci dă naștere la o senzație perceptivă plăcută are mai multe șanse să fie receptată 
și acceptată în mod corespunzător. Astfel, estetica mesajului juridic poate contribui în mod esențial la 
clarificarea și acceptarea acestuia de către destinatari. 

Așa cum vom arăta în continuare, dincolo de limita exterioară a mesajului juridic, începe 
zgomotul juridic. Mesajul juridic și zgomotul juridic reprezintă elemente esenţiale în analiza prezentei 
lucrări. Astfel, comunicarea juridică trebuie să fie eficientă. Ar fi de dorit ca această comunicare să fie și 
armonioasă. Credem că în comunicarea dreptului, cercetătorul trebuie să aibă în vedere nu numai 
eficiența juridică, ci și estetica dreptului. În considerarea acesteia, putem avea în vedere dreptul roman, 
care reprezintă un vârf al esteticii juridice, datorită atât semanticii, cât și lingvisticii juridice, care i-au 
servit drept sprijin de-a lungul timpului. Încă din acea perioadă, cunoașterea legii era considerată 
esențială pentru dezvoltarea sistemului dreptului, iar implicaţiile directe și indirecte ale cunoașterii legii 
sunt de natură să producă un impact social puternic. Cu titlu de exemplu, menţionăm că, deși Legea 
celor XII Table a fost inițial făcută publică pentru o scurtă perioadă de timp, prevederile sale au rămas 
în conștiința oamenilor o perioadă îndelungată, conferind într-o anumită măsură certitudine legală. Așa 
cum arătam în secțiunea anterioară, zgomotul juridic este o componentă a mesajului juridic, care se 
diferenţiază de informaţia juridică prin faptul că nu ajunge la destinatar. Informaţia care nu este 
procesată de către receptor este neinteligibilă pentru destinatar și considerată ca atare, zgomot juridic. 

Zgomotul juridic apare când mesajul juridic depășește capacitatea receptorului de a decodifica 
mesajul integral. Rezultă că pentru a putea asigura o comunicare eficientă, caracterizată prin 
transmiterea și decodificarea integrală a mesajului juridic, zgomotul juridic trebuie să nu existe. Analiza 
mesajului juridic, a informației juridice și a zgomotului juridic reprezintă deziderate deosebit de 
importante pentru cercetarea dreptului ca instrument de comunicare, mai ales având în vedere că 


efectele comunicării dreptului se răsfrâng atât direct, cât și indirect asupra societății. O cauză 

importantă a zgomotului juridic o reprezintă inflaţia legislativă. În general, inflația este caracterizată ca 
o creștere continuă a prețului bunurilor si serviciilor». 

În mediul legislativ, inflaţia legislativă se caracterizează prin creșterea necontrolată a fluxului 
actelor legislative. Această inflație presupune totodată un flux compus din trei categorii de acte 
normative: cele necesare dezvoltării societății, care nu constituie inflație legislativă, cele utile 
dezvoltării societăţii, care deși nu sunt necesare, pot contribui la eficiența socială și cele care exced 
necesității și utilității sociale, care constituie inflație legislativă. În mod evident, inflaţia legislativă este 
specifică doar comunicării formale a dreptului, nu și comunicării materiale. Mijlocul cel mai comun prin 
care apare inflația legislativă este unul paradoxal. Ca urmare a edictării normelor juridice, gradul de 
entropie informaţională a societății crește. Această creștere este potentata și de ambiguitatea unor 
termeni și norme de conduită, care conduc uneori la practici neunitare. În această situație, legiuitorul 
intervine să clarifice situațiile juridice apărute, de regulă prin intermediul interpretării autentice, care 
are scopul de a reduce entropia. Din nefericire, aceste intervenții clarifică o situație, dar pot determina 
ambiguitati în cazul altora, ceea ce determina la rândul său alte intervenții legislative. Suma acestor 
intervenții legislative conduce la inflație legislativă. Inflația legislativă este strâns relationata și cu 
poluarea legislativă, cu precizarea că cele două diferă, având în vedere că inflația legislativă trebuie 
analizată din perspectiva emitentului, pe când poluarea legislativă prezintă relevanţă din perspectiva 
receptorului. Astfel, vom putea defini inflația legislativă drept excedentul de informaţie legislativă, 
transmis de către emitent către receptor, care nu are nici caracter necesar și nici caracter util. 
Continuând, vom putea defini poluarea legislativă activitatea care produce un excedent de informație 
juridică ce depășește capacitatea receptorului de a o disemina și interpreta. Vom numi acest excedent 
de informaţie juridică, zgomot juridic. Diferenţa dintre cele două noţiuni poate fi evidenţiată și prin 
faptul că zgomotul juridic se pierde cu ocazia decodificării, fiind acea cantitate de informaţie care-și 
pierde acest atribut, deoarece depășește capacitatea receptorului de a o decoda, pe când surplusul de 
informaţie inutilă și nenecesară este procesată de către receptor și transmisă către destinatar, dar nu 
servește eficienței sociale. Efectul nociv al inflației legislative constă pe de o parte faptului că determină 
o parte din informaţie să se transforme în zgomot juridic, deoarece din punct de vedere cuantificabil, 
surplusul de informaţie suprasolicită capacitatea receptorului de decodificare, iar pe de altă parte, 
încarcă sistemul destinatarului cu informații inutile. 

O importanță deosebită în cadrul analizei comunicării dreptului o constituie modul în care 
mesajul juridic produce efecte asupra societății. Astfel, putem diferenţia între efecte actuale, prezente 
și efecte dezirabile. Cu alte cuvinte, este necesar să analizăm care sunt cauzele care determină o 
comunicare defectuoasă a dreptului, dacă aceasta există și în ce fel efectele acestei comunicări pot fi 
atenuate. Mai mult decât atât, având în vedere relația dintre abordarea subiectivă și abordarea 
obiectivă a dreptului, apreciem că efectele pot fi reprezentate diferit, atât în funcţie de curentul de 
drept aplicat modelelor de comunicare, cât și în raport de ramura dreptului în care se aplică principiile 


3 C, R. Butculescu, op. cit., p. 362. 


53 


Revista de Filosofie a Dreptului e An 1, Nr. 1, 2018 


enunțate în primul capitol. Efectele comunicării dreptului trebuie clasificate și în efecte reale ale 
comunicării dreptului și efecte percepute ale comunicării dreptului, având în vedere că nu întotdeauna 
destinatarii comunicării percep în mod integral mesajul. Efectele negative ale comunicării dreptului, din 
perspectivă abstractă, privesc modul de transmitere a informaţiei juridice. Înainte de a analiza efectele 
negative ale comunicării dreptului în mod concret, este necesar să observăm care ar putea fi cauzele 
care să determine asemenea efecte negative. În primul rând, calitatea semnalului juridic trebuie să fie 
la parametri ridicați, pentru a asigura o inteligibilitate a mesajului juridic. Dacă acest mesaj nu este 
inteligibil, atunci sunetul juridic transmis de către emitent devine zgomot juridic pentru receptorul care 
nu va ști cum să interpreteze semnalul juridic transmis. Evident că, aflându-ne în domeniul dreptului, 
faptul că avem de-a face cu mesaje juridice reprezintă un adevăr axiomatic, care nu necesită o 
demonstrație logică, iar acest adevăr este cunoscut atât de emitent, cât și de receptor. Astfel, calitatea 
semnalului juridic determină posibilitatea transformării mesajului juridic în zgomot juridic. Calitatea 
semnalului juridic poate fi analizat și din perspectiva esteticii dreptului. Estetica dreptului în contextul 
sistemului legislativ românesc Complexitatea deosebită a sistemului legislativ actual determină o 
adevărată inflație legislativă. În literatura de specialitate s-a remarcat pe drept cuvânt faptul că 
proliferarea normelor juridice a condus la o veritabilă suprasaturatie legislativă”+. Cu toate acestea, unii 
autori au arătat că în privinţa științei în general, aceasta este orientată mai degrabă spre parcimonie și 
nu spre simplificare, deoarece paradigmele prezentate de parcimonie apar ca fiind plăcute și pot fi 
descrise, contribuind la stabilitate și previzibilitate, pe când ceea ce este foarte simplu sau foarte 
complex apare ca fiind neplăcut, indezirabil*>. 

lată deci o primă legătură între estetică și simplificarea dreptului. Așa cum arăta autorul 
menţionat, ceea ce este deosebit de complex apare ca fiind indezirabil. În procesul comun de asimilare 
a informațiilor, percepţia joacă un rol important, iar prima lege a percepției, respectiv legea bunei 
forme care la rândul său este o particularizare a legii universale a organizării. Potrivit acestei legi a 
percepției, elementele câmpului stimulator extem vor tinde să se unească într-o structură 
ireductibilă?€. Astfel, elementele externe care compun realitatea legislativă externă a individului vor fi 
percepute ca un întreg ce nu va putea fi redus la părțile sale componente. În atare condiții, inflația 
legislativă este de natură a afecta modul în care sunt percepute normele juridice, iar mesajul juridic, 
caracterizat printr-o complexitate deosebită, atât calitativă cat și cantitativă nu va putea fi înțeles de 
către destinatarul normei juridice. Prin urmare, simplificarea sistemului legislativ este imperios 
necesară pentru a putea asigura inteligibilitatea mesajului juridic. În literatura de specialitate se arătă 
că mesajul juridic trebuie să fie nu numai înţeles, dar și acceptat. 

În asemenea condiții, un asemenea mesaj trebuie să îndeplinească minime condiţii de estetică 
pentru a putea fi acceptat de către individ, în calitatea sa de destinatar al dreptului, iar un mesaj 


deosebit de complex, care include multiple norme juridice, uneori contrastante este de natură a 


24 Mircea Duţu, Dreptul: între ipostaze teoretice și avatarurile mondializării, Editura Universul Juridic, Bucuresti, 2014. 
3 Zellner, Hugo A. Keuzenkamp, Cambridge, England, Cambridge University Press, 2002. 
2 C, R. Butculescu, op. cit., p. 363. 

favoriza un răspuns negativ din partea destinatarului normei juridice. Complexitatea actuală a 
sistemului legislativ produce și alte efecte secundare care sunt de natură a cauza probleme în 
receptarea dreptului. Ambiguitatea și incoerenta sunt două asemenea efecte secundare nefaste. 
Astfel, multitudinea de prevederi legislative care în anumite cazuri se suprapun, parțial sau integral sunt 
de natură să producă veritabile confuzii la nivelul destinatarilor dreptului. Complexitatea deosebită a 
acestor prevederi legislative, tehnicitatea excesivă, trimiterile în cascadă la diferite norme juridice în 
cadrul aceleiași legi sau în textul altor legi nu fac decât să creeze o aparență neplăcută care constituie 
un impediment important în recepţia normelor juridice. Pentru a fi estetice, normele juridice trebuie să 
fie clare și transparente, astfel încât să poată fi ușor receptate și asimilate de către populație, iar întregul 
sistem juridic trebuie să se caracterizeze prin coerență și suplete. În acest sens, simplificarea dreptului 
ar putea conduce către un sistem mai clar și mai transparent. Desigur, simplificarea nu este același lucru 
cu simplitatea. Simplitatea excesivă conduce la o sărăcire a conținutului legislativ, care la rândul său va 
fi perceput ca o realitate juridică neplăcută, deci inestetică. 

Estetica dreptului este strâns legată de simplificarea dreptului, deoarece prin simplificarea 
dreptului se poate asigura o asimilare mai bună a normelor juridice, iar claritatea în exprimarea 
normelor juridice se poate realiza printr-o redactare simplă și parcimonioasă a acestor norme. O 
asemenea tehnică de elaborare a normelor juridice va determina, la nivelul publicului larg, o percepţie 
favorabilă și va contribui la estetica dreptului. În sistemul de drept 

european, există multe situații inestetice, în contextul definiției esteticii dreptului, atât în dreptul 
substantial, cat și în dreptul procedural. 

În dreptul substanţial, cel mai pregnant exemplu de complexitate și inestetică a dreptului o 
regăsim în toate ramurile dreptului unional unde, explozia legislativă conduce către o receptare 
deficitară a dreptului, iar efectele acestei receptări deficitare determină alterări semnificative ale 
dreptului național unde o simplificare a acestora este absolut necesară. Ordinea juridică unională 
trebuie să se bucure în primul rând, de vizibilitate și transparenţă, pentru a se putea asigura o coerență 
și stabilitate în cadrul acesteia. 

Și în domeniul dreptului procedural, regăsim complicaţii și aglomerări care produc efecte 
negative asupra sistemului judiciar. Cu greu se poate considera că modul de desfășurare actuală a 
proceselor în sistemul judiciar din Europa este eficient, fie că vorbim de Curtea Europeana a Drepturilor 
Omului sau de Curtea de Justiție a Uniunii Europene. Unele probleme ar putea fi atenuate prin 
modificări nu de natură formală, ci una reală. De aceea, gradul de încărcare al acestor instanțe cu dosare 
nu s-a redus în mod simţitor. Mai mult decât atât, principiul celeritatii are de asemenea, un caracter 
formal, în condiţiile în care astăzi, spre deosebire de procesele desfășurate în trecut, numărul de 
amânări ale pronuntarilor instanțelor a crescut considerabil. Desigur, aceste amânări nu conduc la 
ideea că, la momentul pronunțării amânate initial, justitiabilul va avea la dispoziție și hotărârea 
instanţei. În raport de cele arătate mai sus, este absolut necesară o simplificare a dreptului, care la 
rândul său va facilita o comunicare juridică mai eficientă între autoritățile unionale, etatice și persoane, 


în calitatea lor de destinatari ai normelor juridice. Doar în aceste condiții vom putea discuta despre 

estetica dreptului european, în sensul facilitării receptării și acceptării conținutului normelor juridice. Cu 
alte cuvinte, simplificarea dreptului și a sistemului legislativ reprezintă un pas necesar în configurarea 
unor noi trăsături în estetica dreptului UE, iar pentru realizarea acestei simplificări este necesară 
realizarea unui veritabil exercițiu de cultură politică și administrativă”. 

În aceste scurte consideraţii am încercat evidențierea legăturilor dintre estetică și dreptul 
european, în contextul sistemului legislativ actual din Uniunea Europeană. Totodată, am considerat 
necesară evidenţierea conexiunilor care există între operațiunile de simplificare a dreptului, estetica 
dreptului și facilitarea receptării normelor juridice de către publicul larg. În mod evident, estetica 
dreptului prezintă interes în procesul de elaborare a normelor juridice, deoarece o normă juridică pe 
care destinatarul dreptului o consideră estetică poate crește gradul de asimilare al informaţiilor juridice 
pe care le conţine respectiva normă. În condiţiile în care cercetarea științifică în materia esteticii 
dreptului unional este quasi-inexistentă, este absolut necesară realizarea unor studii riguroase de 
cercetare in această direcţie, iar lucrarea de fata constituie doar începutul unui demers științific mai 
larg, care urmează a fi concretizat prin noi lucrări și articole ulterioare. Un alt demers, în acest sens, ar 
putea începe așa: într-o seară superbă de toamnă bucureșteană a anului de grație 2017, în sala Unirea 
a Palatului Cotroceni, unde am fost invitat am ascultat împreună cu un public minunat, cu concert din 
cadrul festivalului Sonoro, în care muzica lui Wolfang Amadeus Mozart (1756-1791) a extaziat și a stârnit 
ropote de aplauze. Vă veți întreba, pe bună dreptate, ce legătură există între muzică și dreptul UE? Păi, 
așa cum spuneam într-o secțiune anterioară, dreptul nu este numai știință, ci și artă. Muzica și dreptul 
sunt construite pe reguli: dreptul pe norme juridice puse în legi, muzica pe note puse pe portativ. Trio 
„Kegelstatt” pentru vioară, violă și pian a lui Mozart a fost interpretată magistral de un trio profesionist 
până la capăt și a intrat în inima oamenilor până la extaz. Normele dreptului UE au intrat în ordinea 
juridică a cetățenilor patriei mele răvășind-o, călcând-o în picioare și supunând-o la perversiuni 
îngrozitoare. Nu ști vreun român aplaudând frenetic acest drept sui generis, poate doar chiriasii de la 
Cotroceni, de după lovitura de stat din 1989 și ciracii lor bine plătiți din banii noștri. Am zis! (Formula 
imperativ-conclusivă „Am zis” este o clasică și arhicunoscută formă de încheiere a edictelor si 


comunicărilor oficiale!) 
4. În loc de concluzii, dreptul românesc — așa nu 


Nu avem multe certitudini după douăzeci și șapte de ani de tranziție, dar una se impune: 
„ Testamentul” lui lenăchiță Văcărescu e cel mai izbutit text comic din istoria literaturii române.2% Acum, 
în 2017, avem motive să conchidem apăsat: nu numai că stăm prost la „a patriei cinstire”, dar 
calificativul coboară spre mizerabil când vine vorba de dreptul românesc. Dreptul român nu e, poate 
singurul persecutat al tranziției care nu-și va găsi dreptatea nicăieri. Fiecare dintre noi se poate adresa 
unor instanțe de la care așteaptă o decizie favorabilă. Prin contrast, dreptul național nu are acces la 


*7!dem, p. 365. 
28 Radu Paraschivescu, Fie-ne tranziția ușoară, Editura Humanitas, Bucuresti, 2006. 


56 


Cercetări de logică juridică ¢ An |, Nr. 1, 2018 


actul de justiție sau la gestul reparatoriu. El nu se va deplasa cu jalba în protap la tribunal. Nu va ajunge, 
animat de o ultimă nădejde fie ea cât de străvezie, la Strasbourg, Haga, Lausanne sau Geneva. Nu. 

Dreptul român va fi schingiuit mai departe, până când se va transforma într-un martir agasat de 
propriul său supliciu. Va suporta agresiuni, va îndura pervertiri și degradări, va fi poligonul de încercare 
în care un nou tip de tortionar își va verifica arsenalul înainte de a trece la fapte. Așa se întâmplă de 
câteva decenii. Comunismul a instaurat nu doar dictatura proletariatului, ci și pe cea a clișeului purtător 
de încărcătură politică. El a uniformizat formele de expresie publică până la imbecilizare si a stabilit 
regulile unui cod paralizant. Bălmăjeala semidoctă, furorul lozincard și gargara monotonă au făcut 
ravagii. Mai târziu, capitalismul voios al anilor 90 a luat o măsură de bun simț (desființarea cenzurii), pe 
care însă a distribuit-o la pachet cu o gafă (desființarea autocenzurii). Țara în care aflatul în treabă și 
datul cu părerea ajunseseră de mult sporturi naționale s-a înfiorat de plăcere. În fine, românul era liber 
să spună orice. Oriunde. Și — deloc în ultimul rând — oricum. 

Unda de șoc a exploziei se simte și astăzi. Parcă nicicând nu s-a legiferat atât de neglijent și de 
prost ca în Romania ultimilor ani. Discursul public nu mai tine cont de nicio rigoare. Gradul de paranoia 
se măsoară cel mai bine din clipa în care îi pui omului un microfon în mână. În ziare, la radio și la televizor 
defilează o lume care cuvântează stupefiant, anapoda, incolor. Se poartă vidul. E la mare modă lipsa de 
mesaj și de măsură. Rare au fost epocile când teoria formei fără fond a cunoscut o atât de corectă 
ilustrare. De aceea, și competenţa juridică a avut mult de suferit iar elaborarea unui ansamblu unitar de 
dispoziții care să contureze obiectivele politicii legislative care să se suprapună, concomitent, cu 
interesul general al societăţii, este o operațiune de înaltă precizie și constantă implicare, cu atât mai 
mult cu cât diversele categorii de acte normative acționează în cadrul unui proces caracterizat printr-o 
acută interferență, așa cum evidențiază distinsul profesor Nicolae Popa”. Puterea legislativă își 
exercită rolul de emitent al actelor normative, fiind caracterizată prin trăsăturile Autoritate. și 
Competenta, în timp ce destinatarilor normei le revine obligația de conformare la dispoziţiile 
Autorității. Plecând de la premisa că această operațiune premergătoare este una reușită, că a fost 
elaborat un cadrul legislativ fundamentat pe acte normative care nu intră în disonanta cu valorile 
imuabile ale fondului social, Legiuitorului îi revine sarcina de a disemina creaţia sa legislativă pentru a 
putea pretinde ulterior respectarea și aplicarea ei. Având ca deziderat general evitarea complicatiilor 
de exprimare a mesajului normativ, limbajul juridic a fost supus analizei și studierii științifice 
multidisciplinare, cu precădere din perspectiva teoriei generale a statului și 

dreptului, a logicii deontice, a teoriei argumentarii și retoricii, a comunicării. Enunţul prescriptiv 
sau prescriptiv-dispozitiv fiind de natura exteriorizării voinței politice, limbajul juridic este intolerant la 
forma narativa a textelor legislative.3* Prescriptiile sunt date sau emise de cineva. Ele «emană» din sau 
își au «sursa» în voința unei autorități normative. De asemenea, ele se adresează unui agent sau unor 
agenţi, pe cărei vom numi subiectele normei. Emiterea normei exprimă voinţa autorității de a face ca 


subiectul (subiectele) să se comporte într-un anumit mod. Elementul intentional (intenţia de 


29 Nicolae Popa, Teoria generală a dreptului, Editura Proarcadia, București, 1993. 
3° Horaţiu M., op. cit., p 370. 

comunicare) reprezintă un factor de natură pragmatică, având rol determinant la polul emiterii. În 
același timp, el implică și receptorul, în măsura în care acesta recunoaște, pe lângă conţinutul 
informational al mesajului, finalitatea sa pragmatică”. 

Funcția comunicativă a limbajului are consecința naturală a evidentierii pragmaticii, cu rolul precis 
de a întări, în domeniul legislativ, forța de legătură dintre procesul lingvistic și cel juridic pe care le 
include, în ambivalenta sa specifică, textului normativ. Pragmatica este definită în Dicţionarul de Științe 
ale Limbii, drept o lingvistică a uzului — cu multiple implicații interdisciplinare — examinând efectele 
diverselor componente ale contextului asupra producerii și receptării enunturilor, atât sub aspectul 
structurii, cât și al semnificației acestora*. Totodată, în literatura de specialitate, s-a mai facut si 
precizarea că pragmatica juridică analizează limbajul juridic sub aspectul producătorilor lui și se ocupă 
de influența limbajului juridic asupra comportamentului uman?3. Capacitatea de conștientizare și de 
raportare la integralitatea contextului, din prisma intenției de comunicare a Legiuitorului, conturează 
ceea ce, alături de competența lingvistică, alcătuiește competența de comunicare. Exteriorizarea 
voinţei, materializată în politica legislativă, reprezintă un factor de natură pragmatică, intenţia de 
comunicare fiind, de asemenea, un factor în mod evident pragmatic, în măsura în care conceptul 
reflectă finalitatea cu care vorbitorul face uz de sistemul lingvistic3+. 

Este esențial și decisiv ca destinatarul normei să recunoască, pe lângă conţinutul discursului 
juridic normativ, și consecințele produse de materializarea voinței emitentului. Niciun studiu al 
discursului juridic normativ, date fiind structura și funcționalitatea sa profund sociale, nu este cu 
adevărat riguros sau exhaustiv dacă nu sunt puse în valoare următoarelor componente ale contextului, 
ale situației de comunicare: 

a) contextul istoric și socio-cultural în care a fost creat și funcționează sistemul de drept; 

b) contextul situational (incluzând aspecte socio- și psiholingvistice privind statutul și rolurile 
participanților la actul comunicativ, relația dintre aceștia, intențiile și finalitatea acțiunii; 

c) contextul referential (reprezentat de ramura de drept); 

d) contextul lingvistic (în sens intra- și intertextual). 

Tocmai această structură esențialmente socială impulsionează o analiză amănunțită a respectării 
standardului pragmatic al discursului juridic normativ. Această analiză se poate întreprinde doar sub 
auspiciile principiilor tehnicii legislative, tara noastră fiind printre puţinele care au o lege cadru în acest 
important domeniu - Legea nr. 24/2000, privind normele de tehnica legislativă pentru elaborarea 
actelor normative, republicată. Folosirea procedeelor de tehnică legislativă, îmbinate cu urmărirea 
îndeaproape a finalitatii pragmatice a discursului juridic normativ, vor conduce la sporirea eficacitatii 


mesajului normativ. Un reper al gradului de competență pragmatică atins de Legiuitor va fi capacitatea 


31 G.V. Von Wright, Georg Henrik, Norma și acțiune, Ed. Stiintifica și Enciclopedica, Bucuresti, 1982. 
3 A, Bidu-Vranceanu, C. Călărașu, L. lonescu-Ruxandoiu, M. Mancas, G. Pana-Dindelegan, 
Dicţionar general de științe. Științe ale limbii, Editura Științifică, Bucuresti, 1997. 

33 Gh. Mihai, Elemente constructive de argumentare juridică, Editura Academiei, București, 1982. 
34 E. Vasiliu, Introducere în teoria textului, Editura Științifică și Enciclopedică București 1990. 

35 Horațiu M., op. cit., p 371 

acestuia de a transmite, într-o formă condensată, respectivul mesaj. Cu cât mai frecvent lipsește 
capacitatea de simplificare, cu atât trebuie să fie mai accelerată acțiunea de identificare a surselor 
deficienţelor de comunicare pentru sporirea accesibilitatii și tehnicitatii. 

Preponderenta destinatarilor nefamiliarizati cu subtilitatile limbajului juridic și numărul redus, 
prin comparaţie, al celor care reușesc să descifreze în mod facil mesajul normativ, coroborată cu inflația 
legislativă, constrânge emitentul normelor juridice să simplifice limbajul juridic. Numeroasele 
terminologii de specialitate din toate limbile, își au sorgintea în vocabularul general al limbii respective. 
Limba română și terminologia sa juridică nefăcând excepţie, se poate identifica o serie de termeni 
tehnici, cu un grad mai pronunţat sau mai scăzut de specializare și, implicit de accesibilitate. Pentru a 
dizolva antagonismul aparent dintre tehnicitate și accesibilitate, ca trăsături specifice textelor 
legislative, viziunea juridică trebuie unită cu cea lingvistică3€. 

Puse în lumina legisticii, cele doua exigente esențiale au drept reflex în plan lingvistic coexistenta, 
în cadrul vocabularului juridic, a trei straturi lexicale distincte: termeni juridici strict specializați; termeni 
tehnici preluaţi din alte terminologii; cuvinte din vocabularul general utilizate cu acceptie juridică. 
Răspândirea termenilor juridici cu proprietatea de a avea un singur sens este suficient de rară pentru a 
putea extinde exigenta unei precizii depline a acestora în afara ariei neologismelor juridice de stricta 
specialitate, motiv pentru care se și regăsesc, aproape exclusiv, în acte normative de nișă. Amplificat 
de existența acestei categorii de termeni juridici, dar nu limitat la acest motiv, limbajul juridic primește 
uneori critici sub aspectul anevoioasei accesibilitati pentru nespecialisti. Se recomandă, din rațiuni 
diferite însă, prevenirea acestor critici prin uzitarea cu parcimonie, în cuprinsul actelor normative, atât 
a termenilor monosemantici de stricta specialitate, cât și a termenilor polisemantici care, de asemenea, 
fac rabat de la rigoarea tehnicii legislative. Expunerea la un risc similar se poate întâlni și în situația unui 
exces de expresii latinești, chiar cu circulație internațională, frecvent utilizate în limbajul juridic. 

Examinarea diacronică a vocabularului juridic relevă faptul că, impedimentele ridicate în calea 
accesibilitatii unui text legislativ de tehnicitatea unor termeni, se diluează prin utilizarea lor frecventă, 
conducând la creșterea nivelului culturii juridice a cetățenilor, inclusiv prin determinologizarea 
progresivă a termenilor juridici de strictă specialitate sau trecerea lor din limbajul juriștilor în limbajul 
dreptului și, apoi, în limba literară. Cu o acuitate remarcabilă, s-a semnalat totuși că, pentru judecător, 
textul legii trebuie să fie scris într-o limbă clară, fără echivocuri, fără cuvinte cu mai multe înțelesuri sau 
neadecvate, chiar dacă unele dintre ele ar fi greu de înțeles pentru nejurist. Din actele legislative nu vor 
putea fi excluși toți termenii juridici de circulație limitată la cercul specialiștilor. Înlăturarea lor ar obliga 
la exprimări lungi, greoaie, care ar trebui să înlocuiască conținutul concis, condensat al termenilor 
înlăturați. Un asemenea stil prolix ar face textele mai imprecise și deci mai susceptibile de interpretări 
eronate37. Însă necesitatea adoptării unei terminologii specializate se identifică inclusiv cu cerințele de 


precizie, concizie și stabilitate, specifice discursului juridic normativ. Deși accesibilitatea și simplitatea 


36 Idem, p. 372. 
37 C. Reteșan, Unele aspecte ale limbajului actelor legislative, în loan Ceterchi, Legislația și perfecționarea relațiilor sociale, Editura 
Academiei Romane, București, 1976. 

textelor legislative sunt de preferat, terminologia de strictă specialitate, cu care destinatarul normei nu 
este familiarizat, are rolul său, imposibil de ignorat3®. 

Cu siguranţă că nu se recomandă adoptarea de către Legiuitorul roman, fie și din rațiunea tradiției 
noastre legislative, disocierea manifestă între accesibilitate și economie specifică legislației germane 
care își propune să fie de o tehnicitate ieșită din comun:?. Constant, trebuie remediată precaritatea 
echilibrului dintre simplificarea legislativă și precizia dată de tehnicitatea sa. Intenţia normativă trebuie 
redusă la concepte simple, în care principala preocupare să fie claritatea textului, nu estetica acestuia 
sau exprimarea savanta*®. Totodată, trebuie sporită impenetrabilitatea la măsurile legislative care fac 
loc laxismului juridic sau incoerentei legislative”. 

În acest sens, apare cu asprime, imperativul simplificării întrucât dincolo de orice dubiu, un sistem 
nereceptiv la transformările vieții sociale, la noul care își face loc implacabil, peste tot, este sortit 
sclerozei și, desigur nu ar supraviețui. Însă, soluţiile și scopurile ordinii de drept riscă să sucombe sub o 
tehnicitate excesivă a discursului juridic normativ, care nu poate și nu trebuie să impună transformări 
inacceptabile. Sensul termenilor, instituţiilor poate fi făcut inteligibil nu doar prin enuntarea directă a 
unor definiţii, ci prin modul în care este configurat ansamblul reglementărilor, prin felul în care se 
desprind din acestea trăsăturile caracteristice instituţiei în discuţie. Este mai mult decât utilă folosirea 
procedeelor de asimilare, inclusiv a formei simplificate de exprimare, reprezentată de ficțiunea de 
limbaj”. Este un sofism a afirma că nici măcar toți juristii nu pot cunoaște toată legislația unui Stat. 
Ratiunile de politică legislativă au impus ceea ce aparent este o prezumție însă, în realitate reprezintă 
o ficțiune juridică: dictonul nemo censetur ignorare legem. Incontestabil, în lipsa adoptării acestei 
ficțiuni, legalitatea nu s-ar putea realiza*3. Riscul nerealizării politicii legislative a statului, în lipsa unui 
astfel de procedeu juridic este omniprezent, situând principiul cunoașterii legii în sfera irationalului. 
Realitatea tristă conform căreia, mai mult de o treime din actele normative adoptate au fost deja 
abrogate iar, marea majoritate a celorlalte, a suferit una sau mai multe intervenții substanțiale de 
modificare sau completare, reclamă un spirit de prudență majoră, indispensabil actului de legiferare. 
Chiar si cea mai mică incoerenta legislativă erodează autoritatea legii. Această situație ar transforma 
cunoașterea legii într-un un ideal irealizabil care reclamă, cu maximă stringenţă, aplicarea riguroasă a 
strategiei de simplificare, în special prin clarificarea și ameliorarea lizibilitatii legislației, așa cum ferm se 
stabilește în cadrul Programului european de la Lisabona. 

Principiul accesibilitatii și economiei de mijloace în elaborarea legislaţiei, alături de alte principii 
ale legiferării, cum ar fi cel al fundamentelor științifice de elaborare, cel al asigurării unui raport firesc 
între dinamica și statica dreptului și corelării sistemului actelor normative, trebuie să guverneze 


modalitatea în care Legiuitorul concepe mesajul său normativ juridic, în limitele unui exprimări 


38 Horaţiu M., op. cit., p 373. 

39 S. Popescu, V. Tanddreanu, Probleme actuale ale tehnicii legislative, Editura Lumina Lex, București, 2003. 

40 S, Popescu, C. Ciora, V. Țăndăreanu, Aspecte practice de tehnică și evidență legislativă, R.A. Monitorul Oficial, București, 2007. 
+ |. Vida, Legistica formală, Editura Lumina Lex, Bucuresti, 2010. 

4 A. Naschitz, Teorie și practica în procesul de creare a dreptului, Editura Academiei, București, 1969. 

43 Horaţiu M., op. cit., p 374. 

lingvistice care să corespundă fidel obiectivului său. Incontestabil, principiul primordial referitor la 
accesibilitatea actelor normative primează în raport cu orice alte idei centrale ale tehnicii legislative 
pentru că, o normă juridică neclară creează dezordine, controverse, litigii iar obscuritatea textelor 
normative este ultimul refugiu al puterii. Faptul că legile inutile șubrezesc legile necesare, deși a fost 
semnalat printr-o exprimare de maximă acuratețe, încă din secolul al XVIII-lea, nu este nicidecum lipsit 
de actualitate, atrăgând atenția asupra inflației legislative care poate oricând declanșa o criză a 
dreptului. Creșterea exponențială a numărului de reglementări nu poate duce decât la o scădere a 
calității acestora, la apariția legilor fără suflet sau, mai grav, la o iminentă tiranie a administraţiei publice, 
în prezența căreia, legile nu mai sunt rodul voinţei generale iar definirea dreptului devine inoperanta. 
Abuzul de reglementări juridice provoacă, inevitabil, o pierdere a forței lor obligatorii, principiul 
separaţiei puterilor fiind periclitat, jurisprudenţa ajungând să contrazică legea, în final, statul de drept 
fiind atrofiat de hipertrofia administrativă și de aceea, poate, oamenii au nevoie de crize pentru a se 
trezi. Acesta este marele moment istoric pe care îl trăiește omenirea iar imperativul simplificării 
discursului juridic normativ se află într-o legătură indisolubilă cu maniera în care Legiuitorul găsește 
mijloacele necesare creșterii competenţei sale pragmatice, subsumate principiului eficienței în 
transmiterea, cât mai comprehensibilă, a conţinutului actelor normative către cei obligați să le aplice și 
respecte. 

Criza ne pune în fata o alegere: fie ne schimbăm în totalitate și re-devenim oameni, fie continuăm 
ca și până acum și ne îndreptăm spre distrugere. Acesta este marele moment istoric pe care îl trăiește 
dreptul, moment în care oamenii descoperă puterea de a da și de a lua iar identificarea metodelor de 
contracarare a instabilității legislative, de remediere a inflaţiei legislative, trebuie să fie un efort 
permanent. Găsirea unor soluții cum sunt codificarea, conform unei scheme logice, deși consolidează 
categoric puterea de înțelegere a funcționării sistemului juridic, nu trebuie să dea o satisfacție 
suficientă. Dimpotrivă, încercările trebuie intensificate, pentru că numai dacă sunt armonioase, clare și 
resping diferențele nefondate, normele juridice pot guverna societatea și asimilarea lor poate atinge 
nivelul scontat. Rămâne însă, mai mult decât recomandabilă susținerea destinatarilor normelor de 
către profesioniștii dreptului cu atribuții de consiliere, exploatându-se rolul lor de intermediari în 
accesul la sursele dreptului. Accesul la normele juridice este un drept fundamental, puterilor publice 
revenindu-le obligația de a organiza sistemul de acces, astfel încât niciun cost, de nicio natura, să nu fie 
stabilit în sarcina cetățeanului și să nu constituie un obstacol în realizarea dreptului“. 

Unde greșim? Abordarea noastră e greșită, facem un prost management al legiuirii în clipa în care 
nu cultivăm caracteristicile înalte ale dreptului, care înseamnă darurile cu care s-a născut. Aici e marea 
schimbare de paradigmă, care se duce până la nivel foarte tehnic. Trebuie să ne gândim că proiectăm 
legislația pentru cel puţin 30 de ani. De ce fel de calități va fi nevoie în 30 de ani? Trebuie să dăm 
posibilitatea legii să-și împartă dreptatea prin aflarea adevărului. lată o schimbare de paradigmă. Stilul 
de legiferare trebuie respectat, înțeles și cultivat întrucât cred în capacitățile umane de a ajunge oricât 


44 Horațiu M., op. cit., p 375. 

de departe și cred în coerenţa acestui univers care e dincolo de valori. Și mai cred în echilibrul general 
al lucrurilor, dar în sistemul de valori umane nu pot să spun că, cred foarte mult, pentru că timpul le 
schimbă. Le schimbă profund. Un exemplu în direcția asta ar fi cavalerismul, care era valoarea numărul 
unu al secolelor trecute și care s-a deteriorat până la dispariţie. În loc de cavalerism avem măgărie. și 
totuși cum reașezăm o scară a valorilor care astăzi pare răsturnată? Este nevoie de niște valori care să 
ne ghideze. Le re-inventăm, valorile sunt un sistem măsurabil, iar orice este măsurabil devine 
contradictoriu. Există o celebră teoremă care spune că orice sistem axiomatic finit cu o metrică inclusă, 
deci măsurabil, e contradictoriu. De fiecare dată când punem în valoare, să vindem, să pretuim, stricăm 
echilibre — o entitate oarecare, om, o plantă pe care încerci să o valorifici și-i schimbi locul în care ea s-a 
hrănit și crescut și-i schimbi atmosfera care i-a permis să aibă tot ceea ce are extraordinar, o omori. Dar 
noi gândim comercial, din păcate, în loc să gândim uman. Din cauza asta nu doresc valori. Ceea ce 
doresc e ceea ce face să crească totul și acestea sunt calitățile. Calitățile sunt cele mai importante 
pentru că, pe măsură ce le imparti, cresc. Inteligența este o calitate, imparti inteligența, crește 
inteligența. Bunătatea e o calitate. imparti bunătate crește bunătate. Înţelepciunea e o calitate. Imparti 
înţelepciune, crește înțelepciune. Omenia e o calitate. Banii sunt o valoare — îi imparti, îi pierzi. Faima e 
o valoare, o imparti, o pierzi. Nu te poţi duce să te bati cu cărămida în piept fără să te deteriorezi, ca 
faimă, ca imagine. Valorile sunt perisabile. Calitățile sunt nemuritoare așa încât ne este atât de greu să 
facem trecerea, schimbarea de paradigmă și ne vine greu pentru că noi suntem forțați de societate să 
ne adaptăm unor nișe înguste, în care nu ni se cere să facem minuni, din contră ni se cere să facem 
putin, deseori nici măcar bine. Suntem forțați, într-un fel să ne deteriorăm ca spirit, ca gândire, ca 
personalitate, iar atunci ne pierdem orizontul, ne pierdem suflul. Ajungem ca niște gâște domestice 
care doresc să zboare. Mai dau din aripi un pic, mai se înalță putin deasupra drumului, dar aterizează 
înapoi pentru că sunt domestice și sunt grase, îngrășate. Nu mai avem puterea să ne schimbăm cu 
ușurință decât dacă ne dorim foarte tare. O gâscă domestica, dacă se străduiește în fiecare dimineață 


Alen 


își întărește mușchii, poate zbura, dar e un efort pe care nu toată 


] 


și muncește mult până slăbește și 
lumea e dispusă să-l facă. Ca să te schimbi, să te dezvolti, să te transformi, să devii zburător e un efort 
adevărat. E mai confortabil, mai caldut să te târâi cu burta pe pământ si să te faci că din când în când 
vrei să zbori. 

Tendintele naturale de evoluție ale dreptului nu se potrivesc cu artificialitatea lumii sociale în care 
trăim. Trebuie să fim convinși că trăim într-o lume totalmente artificială și iraţională în care inlocuim 
adevăratele calități ale universului în care trăim cu valori episodice care deseori nu înseamnă decât o 
formă de manipulare a societăţii. De exemplu banul. Banul care reprezintă de fapt măsura 
administraţiei, nu reprezintă o valoare adevărată. O administrație competentă este în măsură să dea 
valoare banului, altfel, într-o administraţie incompetentă banul își pierde orice urmă de valoare și 
ajunge să fie ban inflationist. Deci este o lume artificială a banului. N-ati văzut nici o floare făcând bani. 
Ceea ce este adevărat și realmente prețios în Universul ăsta e gratis. Aerul e gratis, frumusețea naturii 
e gratis, bunătatea oamenilor e gratis, înțelepciunea e gratis. Dar noi învăţăm să cumpărăm plăceri, 


care nu sunt gratis. 

În fine, aș adăuga că se promovează în societate pe scară largă o așa-zisă libertate de a face orice 
de parcă scopul existenţei noastre ar fi plăcerea și evitarea durerii. Televizorul, prin faptul că te 
hipnotizează să stai pasiv să-l privesti, fără să te supună la vreun efort de gândire e o altă „realitate” 
care poate induce ideea urmăririi plăcerii ca scop în sine. Este o lume artificială, nu e o lume adevărată. 
Pentru nevoile noastre noi nu am avea mult de cheltuit și mult de făcut. Noi ne irosim viata însă pe tot 
felul de plăceri care îngrașă niște oameni de hârtie, care fabrică bani și manipulează pe alții cu bani în 
loc să ne uităm la nevoile celorlalți, să-i ajutăm cu puterile noastre. Așa cum mai spuneam, suntem încă 
tributari comunismului, în România întrucât orice formă de viață conservă istoria prin care a trecut 
anterior. Nu se pune problema să scăpăm vreodată de urmele comunismului. Ele au rămas și se 
manifestă din plin: suspiciune, ne-muncă, profituri necinstite pe seama altora, minciună, demagogie, 
lipsă de omenie. Dar se pot micșora în clipa în care noi crestem. Este ca o pată pe hartă: dacă harta este 
cât pata atunci harta devine neagră, dar dacă harta crește, devine imensă, pata respectivă devine 
nesemnificativă. Depinde de noi să creștem, să devenim noi mari, distingându-ne conștiința, 
distingându-ne personalitatea și atunci, în istoria noastră, acel punct care înseamnă comunismul nu va 
mai conta prea mult. 

lată de ce legiuitorul in sala de plen a parlamentului ar trebui să fie precum profesorul la clasă, cu 
sinceritate, în primul rând. Apoi cu multă omenie. Pentru că dacă nu are sinceritate și omenie nu va 
recunoaște niciodată că nu știe tot, că nu poate răspunde la toate solicitările, că are nevoie de sprijinul 
celor care l-au trimis, prin votul lor, să le reglementeze viata. În momentul în care cetățenii îl sprijină, 
toată lumea profită. Și oamenii profită pentru că au în fata lor un om care a învățat să fie om, care îi 
poate inspira, și parlamentarul profită pentru că înțelege unde sunt nevoile oamenilor și le poate aduce 
ceea ce au ei nevoie. Ce dă un ales al poporului dreptului societății? Dă ceea ce are. Dacă alesul a învățat 
să-și cultive calități îl va învăţa și alegători să-și cultive calități. Ei devin gifted (talentaţi). A fi gifted nu 
tine numai de bagajul nativ, ci tine de modul de hrănire a acestor daruri, pe care dacă le hranesti, cresc. 
Cresc în tine, cresc în cei din jur. Se transmit, se duc mai departe. 

Numai că, blestemul poporului român este că își alungă, în permanenţă, valorile. Și în loc să 
promoveze ceea ce este bun la nivel de vârf, promovează mediocritatea: „în toată lumea aceasta, există 
un înțelept al satului. La noi, la români, există un prost al satului. Vine din cultură, din rădăcinile istoriei: în 
loc să scoatem deasupra valorile, noi le alungăm. Din cauza aceasta, suntem încă în Evul Mediu, pornind 
chiar de la sistemul de guvernare pe care îl trăim acum, cu baroni locali.” Si, cum prima acțiune care 
trebuie făcută este de a deschide ochii semenilor asupra legiuitorilor, trebuie să ne dedicăm instruirii 
poporului, ca acesta să înțeleagă „care e valoarea semintei, pentru că semintia românească mai are un 
pic și se stinge din cauza celor care nu preţuiesc sămânţa bună”. Sunt multi cetățeni care vin la specialist 
indignati și puși pe luptă cu sistemul, forțând o șansă pentru viitorul lor. Și au dreptate. Problema tine, 


mereu, de același șablon românesc, de a nu pretui valorile. 


45 A se vedea, pentru detalii, Marius Sumedrea, Drum drept spre Lumină), articol preluat, pe 24 ianuarie 2017 de pe 
sit-ul: http://jurnalul.ro/. 

Rezolvarea situației e multiplă. Trebuie programe educaționale românești care să asigure 
instruirea în spirit patriotic, național prin ridicarea nivelului de cunoștințe. Dumnezeu își pune sămânța 
lui unde crede de cuviință. Din cauza aceasta, programele educaționale trebuie să fie răspândite în 
toate școlile. În patternul nostru național, preferăm să avem la suprafață prostul satului, nu înțeleptul 
satului. Ne dăm destepti, pentru a nu fi considerați prostul satului, dar de fapt, modelul lui e singurul pe 
care îl edificăm”. N-am obișnuit, aproape în nenumărate cazuri, cu situațiile când, veniți din străinătate 
cu diplome de la marile universități, copiilor supradotați li s-a dat cu piciorul, deși, în România, avem din 
ce în ce mai puţine cadre înalt calificate. Refuzati acasă, acești copii pleacă și nu se mai întorc. Nu se mai 
întorc, pentru că nu sunt bineveniti, ori sunt priviți cu reticenta si li se spune: „Ce-i atavismul ăsta la voi? 
Plecati în altă parte!”. Toată această problematică tine de stilul de management. „E o lege, ne spune 
profesorul Florian Colceag, în contabilitatea managerială care arată că, atunci când managementul 
secundar al unei firme e facut pe criterii clientelare (și la noi se aplică, mai ales la tara), atunci se petrec 
două fenomene, în primul rând, relații pe orizontală între cei care fac managementul secundar — ei se 
ajută între ei, formează o rețea în care se sprijină în tot ceea ce fac, să paraziteze managementul - și a 
doua, raportare falsă la vârf. Această raportare falsă la vârf conduce la o abureală asupra a ceea ce se 
întâmplă de fapt. În momentul acesta, noi suntem puși în situaţia de a face contabilitatea a douăzeci și 
șapte de ani de management de tipul acesta, plus alte multe zeci, dinainte. Și numărăm câte graunte 
mai avem; că recolta am terminat-o, de multă vreme, și acum ne vindem și samanta?®. 

Să ne uităm la mediul politic pe care îl avem. Pe ce criterii au fost selectați liderii? Pe criterii de 
profesionalism sau pentru că au susținut campaniile electorale ale partidelor? Cine a avut bani să 
susțină campanii electorale și interese? Sunt câteva întrebări minore. De ce Constituția, de exemplu, nu 
creează niște filtre pentru selecția pe bază de profesionalism, pe bază de responsabilitate și de calitate? 
Pentru că nu interesează. Acesta e managementul secundar făcut pe principii clientelare. Aceasta este 
marea noastră problemă, acum. De aici, a plecat și politizarea administraţiei și politizarea educaţiei, 
peste tot pe unde te uiţi. E o boală. E un cancer.” 

Există, oare, un profil distinct al inteligenței românești? Am fost tentat, în dialogul cu profesorul 
Florian Colceag, să aflu locul pe care creierele românești îl ocupă între alte popoare. Există o excelenţă 
în termeni de etnogeneză, o genialitate tipic românească și am putea spune că România este una dintre 
țările care excelează în domeniu. Sunt foarte puține popoare care au inteligente foarte înalte: chinezi, 
indieni, ruși, evrei și români. Românii se caracterizează printr-un cuvânt care spune totul: 
complexitatea. Capacitatea integratoare pe multe domenii și pe mai multe dimensiuni ale problemei și 
nivele de complexitate. Aceasta este caracteristica inteligenței românești. Dată, în mod paradoxal, 
tocmai de această paradigmă a prostului satului. Pentru că oamenii aceștia s-au confruntat cu o situație 
absolut uluitoare. Nefiind sprijiniți, au trebuit să se lupte cu o diversitate de probleme și atunci au 
dezvoltat o capacitate de a rezolva probleme de mare complexitate care este extraordinară și aproape 
unică. Nu e chiar unică, dar este, la câteva popoare menționate, mai prezentă. Alte popoare au alte 


46 Ibidem. 

tipuri de genialitate. Tehnică, administrativă, etc. etc. Dar noi suntem oamenii haosului. Noi înflorim în 
haos. Și asta este partea extraordinară. Faptul că au plecat din tara milioane de români care erau 
profesioniști și așa mai departe, nu ne-a imputinat populaţia de genii. 

Faptul că ne-am confruntat și ne confruntăm în continuare cu problemele pe care le avem de 
înfruntat acum, nu ne diminuează genialitatea. Din contră, cei care ies acum, generațiile mici, au niște 
abilități absolut fenomenale la vârste mici și multe dintre ele rămân și mai tărziu. La nivelul vârstelor 
mici, capacitatea de a observa semnificativul și de a face scenarii pertinente este egală cu a evreilor și 
este foarte înaltă, dar, din păcate, neîncurajată. Dacă ar fi încurajată, noi am ajunge să performăm, la 
fel ca evreii, pe o grămadă de direcții. Mai departe, este inventivitatea și creativitatea care se dezvoltă 
exploziv, până la vârsta de 12 ani. Nefiind încurajată, mai târziu nu se mai dezvoltă. Unde există un 
mediu de încurajare, continuă să se dezvolte și ajunge la nivele extrem de înalte. Mai departe, în 
adolescenţă, apare vizionarismul și capacitatea de integrare pe foarte multe planuri, la multi copii, dar, 
pe de altă parte, și tendința de a scăpa de sistem, care îi gâtuie, nu îi lasă să meargă mai departe și să 
respire. Atunci, se petrece și exodul de creiere tinere în afară. Noi, de fapt, hranim vestul cu inteligente. 
și pentru a încheia într-o notă de optimism, gândesc pozitiv 100%, vă îndemn să nu vă pierdeţi speranța 
romani, ne vom ridica din acest haos și, poate vom deveni națiunea întâistătătoare între națiunile lumii 
și nu prin mândrie, ci prin toleranţă, iubire fata de aproapele nostru și compasiune. Și nu în ultimul rand 
prin drept și prin geniu! De-a lungul istoriei moderne, dintr-o statistică la nivel mondial, suntem națiunea 


cu cele mai multe genii (descoperiri și invenții în toate domeniile), raportat la numărul de locuitori. 

PRINCIPIUL ABSTRACTIZĂRII 


Aplicabilitatea doctrinei juridice Germane în sistemul Român de drept 


privind transferul unui drept real 


drd CRISTIAN KRUGER 


Rezumat: Sistemul de drepturi reale German este dominat de principiul abstractizării. Conform acestui principiu, 
străin sistemelor de drept civil de inspiraţie franceză, transferul unui drept real se realizează printr-un act juridic 
independent de contractul obligational dintre parti. Analiza principiului și a compatibilitatii sale cu sistemul de 
drept civil român se impune datorită importantelor consecinţe pe care le atrage nu numai în ce privește transferul 
drepturilor reale de la un titular la altul, ci chiar în privinţa constituirii unor drepturi reale inedite, necunoscute în 
sistemul nostru de drept civil. 


Introducere 


Antregul sistem german al drepturilor reale, astfel cum a fost consacrat de Codul civil German din 
anul 1896 BGB (Burgerliches Gesetzbuch), este dominat de ideile promovate de Friedrich Carl von 
Savigny, așa cum se poate desprinde din lucrarea „System des heutigen romischen Rechts”, lucrare 

care datează încă din 1840. Idei sintetizate ulterior de doctrina germană în conceptul de „principiu al 

abstractizării” (Abstraktionsprinzip, sau Abstraktionsgrundsatz). 

Acest principiu a fost analizat precum și comentat de toți marii juriști germani ai drepturilor reale 
(e.g. F. Quak, K. Rebmann, F. jurgen, J. Koler). 

Conform acestui principiu, străin sistemelor de drept civil de inspirație franceză (cum este si 
sistemul nostru de drept), transferul unui drept real se realizează printr-un act juridic — act real — 
independent de contractul obligational dintre parti. Analiza principiului și a compatibilității sale cu 
sistemul de drept civil Român se impune datorită importantelor consecințe pe care le atrage nu numai 
în ce privește transferul drepturilor reale de la un titular la altul, ci chiar în privința constituirii unor 
drepturi reale inedite, necunoscute în sistemul nostru de drept civil. 

Pentru a clarifica o problema de terminologie, menţionăm că noţiunea de „principiu al 
abstractizării”” desemnează uneori delimitarea strictă care există în dreptul civil german între 
raporturile juridice care se nasc cu ocazia înstrăinării unui bun (raportul juridic obligational și raportul 


juridic real), alteori desemnează puternica abstractizare (obiectivare) a raportului juridic real. 

Pentru o precizare a terminologiei juridice, dar si pentru consecventa în construcția logică a 
sistemului, doctrina germana a consacrat, pentru primul sens enunțat (acela al delimitării dintre 
raportul juridic obligational și cel real) conceptul de „principiu al separatiunii” (die Trennungsprinzip). 

Astfel, spre deosebire de această noțiune, dar totuși strâns legată de aceasta, principiul 
abstractizării este cel care răspunde la întrebarea dacă actele juridice reale trebuie sa aibă o 
determinare cauzală (,,inhaltliche Abstraktion” — abstractiunea conținutului) și dacă eficiența sa este 
sau nu legată de cea a actului obligational (,,ausserliche Abstraktion” — abstractia externă). 

În ce privește principiul separatiunii (Trennungsgrundsatz), consecința acestuia este că juriștii 
germani văd în cel mai simplu contract de înstrăinare a unui bun (e.g. achiziționarea unei cărți, prin 
acord de voințe verbal și traditiunea imediată a bunului) trei acte juridice distincte, și anume: 

A. Contractul de vânzare-cumpărare, și, 

B. Două acte de transfer — unul privind dreptul de proprietate și altul privind prețul. 

Doctrina germană acordă o mare importanţă acestui principiu, el delimitând clar cele două tipuri 
distincte de acte juridice cu conţinut diferit. 

Primul act juridic, contractul de vânzare-cumpărare, este un act de natură obligationala, dând 
naștere numai la obligații (das schuldrechtliche, obligatorische Verpflichtungs-geschăft) și, ca atare 
este reglementat codul civil german în cartea a II-a privind obligaţiile (Recht der Schuldverhaltnisse). 
Prin acest contract, vânzătorul se obligă să transmită cumpărătorului dreptul de proprietate. 

Al doilea act, transferul dreptului de proprietate (Ubereignung), este un act juridic de natura 
reală (das sachenrechtliche, dinglinge, Erfullungsgeschaft), de realizare a obligaţiei asumate de 
vânzător în ce privește transmiterea dreptului de proprietate. Ca atare, acest al doilea contract este 
reglementat în codul civil german în cartea a III-a privind drepturile reale (Sachenrecht). 

De observat că până și forma celor două acte juridice identificate mai sus, este supusă unor reguli 
juridice diferite. 

Astfel, potrivit art. 313. BGB (cod civil german), care reglementează vânzarea de imobile, prevede 
că un contract, prin care una dintre parti se obligă să transmită sau să dobândească dreptul de 
proprietate asupra unui imobil, trebuie să fie autentificat de notar. Un contract încheiat cu 
nerespectarea acestei forme este totuși, potrivit conținutului său, valabil, dacă este urmat de acordul 
de voinţă pentru intabularea dreptului astfel apropiat (Auflasung) și înscrierea în cartea funciară. 

Deci în dreptul German, în materia imobilelor, chiar și actul obligational (nu doar actul translativ 
de proprietate), este un act solemn, spre deosebire de dreptul nostru, unde actul obligational 
(antecontractul de vânzare-cumpărare sau promisiunea sinalagmatică de vânzare-cumpărare) poate fi 
consensual, iar actul translativ de proprietate trebuie să fie solemn numai când are ca obiect terenuri 
(conform art. 2 alin. 1 din Legea nr. 54/1998 privind circulația juridică a terenurilor). 

Pentru contractele de vânzare-cumpărare a bunurilor mobile, sunt incidente reglementările de 
drept comun în materia vânzării, cuprinse în art. 433 și urm. din codul civil german (BGB). 

În ce privește actul juridic real, de transfer al dreptului de proprietate (Ubereignung), și acesta 


este reglementat diferit, pentru bunuri imobile și bunuri mobile. 

Pentru transmiterea dreptului de proprietate asupra bunurilor imobile sau grevarea acestora cu 
drepturi reale, art. 873 cod civil german (BGB), impune două cerințe, și anume: 

a. Forma solemnă a acordului de vointe al părților (Einigung) privind modificarea situaţiei juridice 
a imobilului și, 

b. Înscrierea în cartea funciară a respectivei modificări. 

Înainte de înscrierea în cartea funciară, părțile sunt legate prin acordul lor de voințe numai dacă 
acest acord este fie autentificat de notar, fie exprimat în fata autorității competente la serviciul de carte 
funciară sau înregistrată la respectivul serviciu, fie cel îndreptățit a obținut de la partea adversă o 
declarație de acceptare a înscrierii conformă dispozițiilor regulamentului de carte funciară 
(Grundbuchordnung). 

În acest sens, art. 925 din același cod (BGB), adaugă pentru transferul dreptului de proprietate 
(Auflassung) ca aceasta să fie declarat în prezenţa concomitentă a ambelor părți contractante și să fie 
autentificat de orice notar, astfel obținând greutatea juridică de act autentic. 

Acest acord de voințe poate fi cuprins și într-o tranzacţie juridică. 

Este interzis acordul de voințe privind transferul dreptului de proprietate afectat de termen sau 
condiţie. 

Pentru transmiterea dreptului de proprietate asupră bunurilor mobile, art. 929 BGB (cod civil 
german), impune condiția acordului de voințe (Einigung) precum și traditiunea bunului (Ubergabe). 
Dacă dobânditorul este deja în posesiunea bunului, este suficient acordul de voințe privind 
transmiterea dreptului de proprietate. 

Conchidem că în dreptul German, orice contract privind transmiterea dreptului de proprietate 
mobiliară, este un contract real (în terminologia folosită de dreptul civil Român). 

De esenţa actelor juridice reale de dispoziţie (Verfiigungsgeschăfte), este că prin acestea se 
transmite, se grevează, se modifică sau încetează, în mod nemijlocit un drept real, în timp ce actele 
obligationale (Verpflichungsgaschafte) stabilesc numai drepturi și obligații fără a afecta direct 
drepturile reale existente. 

Desigur, orice contract cu caracter real se încheie numai în considerarea și în executarea unui 
contract obligational (cel putin putativ). Acesta din urmă este temeiul juridic, cauza actului juridic real. 
Din acest motiv, contractul obligational care stă la baza actului de înstrăinare este numit în doctrina 
germană și „act juridic cauzal”. 

Esența principiului abstractizării (Abstraktionsprinzip) constă în aceea că valabilitatea, 
eficacitatea celor două acte juridice diferite (actul obligational și cel real) sunt apreciate în mod 
independent, adică ineficacitatea unuia dintre acte nu afectează valabilitatea celuilalt. 

În numele siguranţei juridice a circuitului civil și al claritatii situaţiei drepturilor reale, legiuitorul 
German a consacrat principiul conform căruia modificările drepturilor reale sunt obiective, 
independente în ce privește atât constituirea cât și existenţa lor, de existența controversată a actului 


obligational cauzal. 

Prin urmare, actul obligational poate fi lovit de nulitate fără ca prin aceasta actul real de 
transmitere a dreptului de proprietate să fie afectat, cu excepția cazului când nulitatea a fost instituită 
de legiuitor ca sancțiune pentru încălcarea unei interdicții normative care are scopul declarat de a 
împiedica însuși transferul dreptului de proprietate. Cauzele de nulitate relativă; (viciile de 
consimtamant, lipsa capacității de exercițiu etc.) vor afecta de asemenea, numai actul obligational, iar 
nu și transferul dreptului de proprietate. 

Desființarea contractului de vânzare-cumpărare nu are ca efect repunerea părților în starea 
anterioară, ca în sistemul dreptului civil Român. 

Totuși, în cazul dreptului de proprietate transferat printr-un act de dispoziție valid, având la bază 
un act obligational nevalabil, înstrăinătorul va putea cere restabilirea dreptului său, în baza principiului 
îmbogățirii fără just temei (ungerechlfertigte Bereicherung) conform art. 812 alin. 1 codul civil german 
(Leisturigskondiktion), întrucât din cauza nevaliditatii actului obligational, prestația executată este 
lipsită de cauza-juridica. 

În cazul în care actul obligational este valabil încheiat, iar actul real, de transfer al dreptului este 
lovit de nulitate, dobânditorul va putea cere obligarea înstrăinătorului ca, în baza obligaţiei asumate 
prin contractul obligational, să procedeze la un nou transfer, valabil al dreptului de proprietate. 

Dacă ambele acte juridice sunt nule, cumpărătorul nu va putea cere transferul de proprietate, în 
schimb vânzătorul va avea acțiunea în revendicare (Herausgebeanspruch), prevăzută de art. 985 cod 
civil german. 

Împotriva cumpărătorului posesor, vânzătorul are și acțiunea prevăzută de art. 812 alin. | cod civil 
german (acţiunea de „in rem verso”), dar obiectul acțiunii va fi nu restituirea proprietăţii, ci doar a 
posesiuni. 

Aplicarea principiului abstractizării atrage câteva consecinţe juridice importante, evidenţiate de 
doctrina Germană dintre care menționăm: 

|. Prin încheierea unui act juridic care obliga la modificarea situației unui drept real nu este încă 
afectată situația juridică a debitorului-înstrăinător (în ce privește dreptul real). Dobânditorul nu obține 
un drept de creanţă, căruia îi corespunde obligaţia corelativă a debitorului de realizare a transferului 
dreptului real doar aceasta din urmă ducând la modificarea situației dreptului real. 

Soluţia este aceeași chiar și atunci când una dintre parti (cumpărătorul) și-a îndeplinit prestaţia la 
care s-a obligat (plata prețului). 

Spre exemplu, vânzătorul, care s-a obligat, încheind numai actul obligational, să vândă 
cumpărătorului un bun mobil, poate înstrăina acel bun unui tert, îndeplinind formalitatile cerute de lege 
pentru transferul dreptului de proprietate (acordul de voințe și traditiunea bunului). 

Tertul a devenit proprietar, independent de buna sau reaua lui credință. Cumpărătorul nu are 
acțiune în revendicare împotriva vânzătorului, ci poate pretinde de la acesta numai despăgubiri, con- 
form art. 433, 440 cod civil german. Excepţie face doar cazul în care tertul a cumpărat cu intenţia vădită 
de a-l pagubi pe cumpărător, caz în care va fi obligat să transmită proprietatea către acesta, cu titlul de 
despăgubire. 


70 


Cercetări de logică juridică e An |, Nr. 1, 2018 


Întrucât bunul mobil aparține, până la predarea efectiva, vânzătorului, acestaîl poate gaja pentru 
un credit pe care l-a primit de la un tert. 

Din cele arătate, rezultă că creditorul-cumpărător ar avea impetuos nevoie de garanții. Doctrinarii 
susținători ai principiului abstractizării n-au acceptat ca aceste garanții să se realizeze prin transmiterea 
dreptului de proprietate către vânzător în momentul încheierii contractului de vânzare cumpărare 
(acceptarea transferului dreptului de proprietate în momentul acordului de voință, prin simplul efect 
al acestui acord, ar fi însemnat acceptarea principiului consensualismului). 

În opinia doctrinei juridice germane, o asemenea soluție ar face inutile, iluzorii, funcţia de pu- 
blicitate a înscrierii în cartea funciara (pentru imobile) și funcția posesiunii (pentru bunurile mobile). 

În opinia acestor autori, cele două mijloace puse la dispoziţie de lege sunt suficiente pentru a-i 
garanta pe creditorul-cumpărător prenotarea în cartea funciară (Vormerkung) și interdicția de 
înstrăinare dispusă prin ordonanță (ein durch einstweilige Verfugrng angeordnetes 
Verausserungsverbot). 

II) Modificarea situației juridice, în ce privește dreptul real, se petrece indiferent dacă raportul 
obligational (cauzal) este valid sau chiar inexistent. 

Dobânditorul este considerat titular al dreptului și poate dispune valabil de acesta, indiferent 
dacă tertul dobânditor cunoaște sau nu neregularitatea primei dobandiri. 

III) Valabilitatea transferului dreptului real este independentă de constatarea ulterioară a 
nevaliditatii raportului obligational, chiar și când cauza de nevalabilitate are efect retroactiv. Astfel, 
conform art. 142. (BGB) cod civil german (Wirkung der Anfechtung - efectul revocării), efectul 
declaraţiei de voinţă prin care cel îndreptățit, potrivit legii, revocă un contract, este retroactiv. 

Ca exemple de revocabilitate prin declaraţie unilaterală de voinţă, citam: art. 199 codul civil 
german (pentru eroare - Irrtum); art. 123 cod civil german (pentru dol - Täuschung și amenințare - 
Drohung) sau art. 2078 (revocarea testamentului pentru eroare sau amenințare). 

Actul real prin care s-a transferat dreptul de proprietate rămâne valabil și în aceste cazuri. 

Cat privește originea acestui principiu, susținut de Savigny și adoptat de legiuitorul german de la 
1896, s-a inițiat ca părintele principiului abstractizării l-ar fi preluat din izvoare ale dreptului roman, dar 
aceasta ipoteza s-a dovedit, în urma unor cercetări mai noi, a fi falsă. Determinantă a fost, mai mult 
ideea ocrotirii siguranţei circulației juridice. 

În cazul în care dobânditorul înstrăina la rândul său, dreptul dobândit, validitatea actului juridic 
încheiat cu tertul dobânditor nu trebuia să depindă de eventualele neregularități ale raportului juridic 
cauzal (Kausalgeschaft) dintre dobânditor și înstrăinător. Era un punct de vedere limpede, convingător, 
cu atât mai mult cu cât în dreptul roman nu exista o protecție (imediată) a dobânditorului de 
buna-credinta, în sensul articolului 932 cod civil german. 

Principiul pare să fi fost preluat mai degrabă, din vechiul drept german. Un prilej de critică pentru 
oponenții principiului l-a constituit armonizarea insuficientă a unor principii diferite, preluate din două 
mari sisteme istorice de drept, astfel a fost preluat vechiul principiu de drept german de ocrotire a 


dobânditorului, dar lipsește o argumentare convingătoare pentru preluarea, concomitentă, a teoriei 

despre contractul real (dinglicher Vertrag) presupus a fi de drept roman care, urmărește aceeași 
ocrotire a dobânditorului. 

Terminologia folosită de codul civil german nu trebuie să ne inducă în eroare. La redactarea 
codului civil german de la 1896, prima comisie a considerat „contractul real” (der dingliche Vertrag) ca 
fiind instituţia centrală a materiei drepturilor reale. Cea de a doua comisie a înlocuit însă această noțiune 
cu cea de acord de voințe (Einigung, Einigsein), care a fost consacrată în articolele 929, 873, 925 cod 
civil german. 

Prin aceasta s-a urmărit o subliniere a faptului că este vorba de un acord de natură specială prin 
care se modifică situația unui drept real. Se subliniază delimitarea față de contractul de natură 
obligationala, întrucât, spre deosebire de acesta, nu cuprinde nici o obligație, ci este un act juridic cu 
caracter real. Cum este de necontestat că art. 145 și urm. din codul civil german, care reglementează 
contractul, sunt aplicabile și în cazul art. 873, 929, 925; manualele de drept civil german arată faptul că, 
„acordul de voințe” — Einigung (pentru transferul dreptului real) este contract real. 

Analizând și numeroasele contraargumente, aduse de opozantii principiului, doctrina a conchis 
că prin aplicarea principiului abstractizării s-a obținut, de fapt, doar o mutare a problemei din domeniul 
drepturilor reale în domeniul obligational, unde a dat naștere la raporturi juridice deosebit de 
complicate. Edificiul complex al principiului abstractizării este inaccesibil nespecialistilor și foarte greu 
accesibil celor ce studiază dreptul, ceea ce îl face străin de realitățile vieții. Aceasta nu înseamnă însă o 
negare a valorii acestui principiu. 

Stabilitatea, trăinicia reglementărilor din codul civil german în aplicarea principiului enunțat, 
confirmă faptul că scopul unei bune funcționalități a fost atins și că principiul nu a constituit o piedică 
în calea circulației juridice a bunurilor. Mai mult, cu ocazia reunificării Germaniei, s-a putut constata că 
reglementările din fosta Germanie Democrată, bazate pe principii opuse celui menționat, sunt departe 
de a fi superioare. 

De asemenea, în favoarea menținerii principiului abstractizării s-a adus ca argument faptul că cele 
două forme moderne de garanţie a creanţelor în dreptul civil german, rezerva dreptului de proprietate 
(Eigentumsvorbehalt) și garantia-proprietate (Sicherungsubereignung) pot fi construite mult mai ușor 
și mai adecvat în sistemul principiului abstractizării, garanţiile reale imobiliare, abstracte, prezentând 
toate avantajele pentru creditori și clienți (în dreptul comercial), în raport cu garanţiile accesorii 
cunoscute (drept civil român, spre exemplu). 

În temeiul instituției rezervei dreptului de proprietate, deși cumpărătorul a intrat în posesiunea 
nemijlocită a bunului mobil cumpărat, vânzătorul rămâne, în continuare, titularul dreptului de 
proprietate, până la plata prețului. Este un mijloc de garanţie deosebit de eficient pentru vânzător, 
întrucât în caz de neplată a prețului la scadenta, vânzătorul poate declara rezolutiunea fără a fi nevoie 
de somaţie prealabilă și fără acordarea unui termen de garantie. 

Situaţie este cu atât mai avantajoasă pentru vânzător, cu cât în dreptul german, rezolutiunea își 
produce efectele de drept, prin simpla declaraţie universală de voință a celui care și-a rezervat acest 
drept la încheierea contractului, fără a fi nevoie de o hotărâre judecătorească. 

Instituția rezervei dreptului de proprietate (Eigentumsvorbehalt) este consacrată de art. 455 
codul civil german, care prevede: „Dacă vânzătorul unui bun mobil și-a rezervat până în momentul plății 
prețului rezerva proprietăţii, atunci se prezumă că, transmiterea dreptului de proprietate s-a făcut sub 
condiția suspensivă a plății prețului si că proprietarul este îndreptățit la rezolutiunea contactului, in 
măsura în care cumpărătorul întârzie plata prețului devenită scadentă”. 

O delimitare între actul juridic obligational (cauzal) și actul juridic real, în cazul oricărei 
transmisiuni de drept real o regăsim și în dreptul civil austriac. 

Fata de dreptul civil german există însă o deosebire esențială, și anume recunoașterea existenţei 
a două acte juridice distincte la orice transmisiune de drept real (numită în dreptul german principiul 
separatiunii) nu are ca urmare și recunoașterea existenței abstracte, independente de existența și 
valabilitatea actului cauzal, a actului real. Deci, în dreptul civil austriac, nu este aplicabil și principiul 
abstractizării. 

Condiţia actului dublu (Zweiaktigkeit) pentru dobândirea dreptului de proprietate, este 
consacrată de art. 380 al codului civil general austriac de la 1811, care prevede; ,,Ohne Titel und ohne 
rechtliche Erwerbungsart kann kein Eigentum erlangt werden”, adică: Fără de titlu și fără de mod 
legiuit de dobândire, nu se poate căpăta proprietatea. 

Instituția juridică a garantiei-proprietate (Sicherungsubereignung) deși unanim recunoscută în 
dreptul german, nu este expres reglementată în codul civil german. Ea constă în transmiterea dreptului 
de proprietate imobiliară, cu titlul de garanţie către creditor, cu dreptul debitorului de a păstra 
posesiunea nemijlocită. 

Instituția este avantajoasă pentru debitor, întrucât dacă ai trebui să gajeze bunurile respective 
pentru garantarea creditului, ar trebui să predea creditorului posesiunea asupra acestora, conform art. 
1205 alin. 1 din codul civil german, scotandu-le din circuitul comercial. 

Pe de altă parte, spre deosebire de un contract obișnuit translativ de proprietate, în cazul 
instituției analizate, locul traditiunii bunurilor este luat de un pact posesoriu (Besitzkonstitut), pe baza 
căruia creditorul devine numai posesor mijlocit, iar comerciantul-debitor posesor nemijlocit. Acesta din 
urmă poate folosi mai departe bunurile în cauză, potrivit activității sale economice obișnuite, de parcă 
nu ar fi intervenit nici un raport juridic între acesta si creditor. Dacă la scadenţă debitorul nu achită 
creanta, creditorul va putea revendica bunurile respective - în calitate de proprietar — si să se 
îndestuleze din valoarea lor. Până la împlinirea scadentei, creditorul-proprietar nu poate înstrăina 
dreptul de proprietate către un tert, ba mai mult, nu poate valorifica dreptul de proprietate nici pentru 
sine însuși. 

Noţiunea de titlu este folosită de codul civil general austriac într-un sens foarte larg, cuprinzând, 
practic orice posibilitate legală de dobândire a dreptului de proprietate. 

Doctrina a criticat această concepție a redactorilor codului civil general austriac, considerând că 
nu are sens a se vorbi de „titlu” de dobândire, acolo unde nu există nici un act juridic ci, eventual, legea 
ar putea fi considerată ca ,,titlu” al dobândirii, cum este în cazul ocupatiunii sau uzucapiunii cunoscută 


și de dreptul civil român. De aceea, doctrina civilă austriacă optează pentru folosirea termenului de 

„titlu” doar pentru a desemna actul juridic obligational (sau actul de ultimă voință) care naște dreptul 
de a pretinde transferul de proprietate. 

Modul de dobândire modus” este actul care realizează posibilitatea de dobândire a dreptului 
real. Acesta constă, în primul rând, într-o manifestare exterioară, la bunurile mobile constă în 
traditiunea bunului, la bunurile imobile, în intabularea în cartea funciară. Pe lângă această manifestare 
exterioară, conform opiniei majoritare, este necesar și acordul de voinţă al părților cu privire la 
transmiterea dreptului (dinglicher vertrag — contract real). 

În concepţia redactorilor codului civil general austriac, ,, modus” era un simplu fapt (ein blosses 
Faktum). Sub influența dreptului comun de mai târziu, doctrina austriacă a acceptat și ea existenţa unui 
act juridic real. Concepţia Curții Supreme de Justiție a Austriei este că actul juridic real este, ce-i drept 
indispensabil, dar de regulă este cuprins în însuși actul obligational (în titlu”). 

Doctrina subliniază diferența dintre concepţia austriacă, cea germană cât și cea franceză, 
explicabilă din punct de vedere istoric. Redactorilor codului civil german le-ar fi stat la dispoziţie și alte 
variante. Astfel, se spune, conform dreptului francez, proprietatea asupra bunurilor de specie se 
transmite dobânditorului o dată cu încheierea actului juridic obligational. Dimpotrivă, codul civil 
german, adept al principiului abstractizării, nu pretinde pentru dobândirea dreptului real, existența 
vreunul titlu obligational valabil. 

În dreptul civil austriac domnește principiul traditiunii cauzale (kausale Tradition), spre deosebire 
de dreptul civil german, unde principiul traditiunii abstracte (abstrakte Tradition) permite dobândirea 
dreptului de îndată ce înstrăinătorul predă dobânditorului bunul, cu intenţia de a-i transmite dreptul de 
proprietate, iar dobânditorul îl preia cu intenţia dobândirii dreptului de proprietate. 

Comentatorii dreptului privat maghiar (drept aplicabil în unele parti ale României, ca și codul civil 
austriac, până la extinderea codului civil român), subliniază și ei că, la baza acestui sistem de drept stă 
principiul cauzal. Însă adaugă și că, în pofida acestui principiu general, există texte în codul civil general 
austriac care susțin contractul real în mare parte independent de baza obligationala de drept, adică 
independent de cauza lui. Sunt citate în acest sens articolele 878, 879, 991, 1058, 1174, 1431, 1435, 1447, 
din codul civil general austriac, în care existenţa contractului real ca act abstract apare evidentă întrucât 
nu se admite „in rem actio”, ci numai „condictio”, adică nu se admite acțiune absolută, ci numai 
relativă, personală. 

Deci principiul actului cauzal nu acoperă întru totul punctul de vedere pozitiv al codului și, de 
aceea, autorii din literatura de drept privat austriac și-au construit opiniile, deducându-le din întregul 
sistem al codului civil german. 

S-au remarcat trei puncte de vedere principale: 

1. Pentru validitatea contractului real ,,traditio” este suficient acordul de voinţă al părților spre a 
produce schimbarea dreptului real, nefiind necesară o cauză în sens subiectiv. 

2. Pentru validitatea contractului real ca părțile să fie de acord și în privința scopului actului juridic 


(cauza subiectivă). Mai mult, acestui acord de voință urmează să i se dea și expresie, în caz contrar 

contractul real neluând ființă, totuși, existenţa actului real nu este condiționată de existența valabilă a 
actului obligational. 

3. Existența unui temei legal, a unei „baze de drept” pentru contractul real, dar aceasta nu 
trebuie să fie neapărat o obligatiune prealabilă. 

Retinem, din aceste opinii, că necesitatea existenței unui act cauzal, care să stea la baza 
transferului de drept real, este controversată în dreptul civil austriac. 

Oricum, în nici un caz nu se poate susține aplicabilitatea, în dreptul civil austriac, a principiului 
abstractizării din dreptul german, până la ultimele sale consecinţe. 

Făcând o paralelă cu dreptul civil român, credem că principiul abstractizării nu ar trebui să pară 
prea străin nici juriștilor educați în sistemul de drept civil român (sau francez). Cel putin, în acele cazuri 
în care legislația română impune forma autentică pentru actul juridic translativ de proprietate, iar 
părțile încheie anterior, un antecontract (promisiune sinalagmatică de vânzare-cumpărare), 
deosebirea dintre actul obligational și actul real, translativ de proprietate, este evidentă și în sistemul 
de drept civil român. 

Cu atât mai mult, principiul abstractizării poate fi înțeles și acceptat în regiunile în care se aplică 
sistemul de publicitate imobiliară al cărților funciare, unde intabularea în cartea funciară are efect 
constitutiv de drept real, iar intabularea se face în baza consimtamantului titularului din cartea funciară 
al dreptului asupra căruia se face înscrierea. 

Sistemul de carte funciară, fiind similar celui german, contractul de vânzare-cumpărare poate fi 
calificat, la fel ca în sistemul din codul civil german, un act juridic de natură obligationala, iar acordul de 
voințe privind intabularea în cartea funciară, astfel, declarația expresă prin care acel al cărui drept, 
urmează să fie strămutat, grevat, restrâns ori stins, consimte la intabulare, conform art. 45 pct. 3 din 
Decretul-Lege nr. 115/1938 poate fi calificat ca fiind actul juridic real, translativ de proprietate (sau de alt 
drept real). 

Prevederile art. 12 alin: 1 din Decretul-Lege nr 115/1938 privind transferul drepturilor reale 
amintesc de condiţiile impuse de art. 873 cod civil german (Erwerb durch Einigung und Eintragung - 
dobândire prin acord de voință și intabulare). Drepturile reale asupra imobilelor se vor dobândi numai 
dacă între cel care dă și cel care primește este acord de voință asupra constituirii sau strămutării, în 
temeiul unei cauze arătate, iar constituirea sau strămutarea a fost înscrisă în cartea funciară. 

Asemănarea cu sistemul de drept real german, în ce privește transferul drepturilor reale 
imobiliare, din cauza efectului constitutiv de drepturi al înscrierilor în cartea funciară, a fost și mai 
pregnantă în perioada antebelică. În acea perioadă doctrina și jurisprudenţa s-au pronunţat ferm în 
sensul că actul juridic prin care s-a convenit transmiterea dreptului de proprietate nu produce efecte 
translative de proprietate nici măcar între părțile contractante înainte de înscrierea în cartea funciară. 
Doctrina vremii a precizat că „dintr-un contract de vânzare se naște numai un drept personal”, 
cumpărătorul are dreptul să ceară transmiterea imobilului numai de la vânzător. Din înscrierea 


dreptului de proprietate în cartea funciară se naște un drept real, dreptul de proprietate care se poate 

valida în contra tuturora. Prin urmare, cartea funduară întregește orice contract, numai amândouă 
laolaltă pot să dea naștere unui drept real. 

Sau, într-o exprimare mai generală; „orice operațiune juridică prin care se tinde la strămutarea 
sau constituirea unor drepturi reale imobiliare se compune dintr-un act obligational (jus ad rem), care 
dă naștere obligatiunii de a strămuta ori a constitui un drept real, și din actul real, prin care partea 
împotriva căreia se face înscrierea consimtite la aceasta, dreptul real (jus in re) născându-se numai prin 
înscrierea în cartea funciară. 

Această concepție, reflectată de normele procedurale de carte funciară din Decretul-Lege nr. 
115/1938, se baza pe normele dreptului material reprezentat de codul civil general austriac și dreptul 
privat maghiar (în vigoare până la extinderea codului civil român în Transilvania și Bucovina) — norme, 
conform cărora, contractele translative de proprietate erau contracte reale, impunând alături de 
consimțământul părților si traditiunea lucrului, iar în materia imobilelor, traditiunea lucrului se realiza 
prin înscrierea transferului de proprietate în cartea funciară. 

Continuând tradiția Digestelor romane, aceste sisteme de drept material nu recunoșteau 
sistemul consensualist de dobândire a proprietății consacrat de codul civil român. 

După înlăturarea sistemului de drept material pe care se bazau dispozițiile procedurale de carte 
funciară (prin extinderea codului civil român - esențialmente consensualist - în Transilvania și 
Bucovina), principiul efectului constitutiv de drepturi reale al înscrierii în cartea funciară s-a mai atenuat, 
art: 17. din Decretul Lege nr 115/1938, fiind interpretat mai elastic. 

Au fost recunoscute, astfel, drepturi reale extratabulare cu efecte reduse alături de drepturile 
dobândite în modurile prevăzute de Decretul-Lege nr. 115/1938. 

Suprema noastră instanță (ICCJ) a argumentat faptul că „un drept real, constituit prin voința 
părților, este opozabil nu numai părților ci și terţilor care au cunoștință de existenţa lui, desi nu este 
înscris în cartea funciară. Numai tertii care, neavând cunoștință de existenţa unui drept neînscris si, 
încrezându-se în cartea funciară, au dobândit cu titlu oneros drepturi, pe care și le-au înscris, le pot 
opune dobânditorului anterior”. 

Literatura juridică actuală a mers chiar mai departe, apreciind că art. 17 din Decretul-Lege nr. 
115/1938 s-ar referi nu la constituirea dreptului real în sine — care în sistemul codului civil român se 
realizează prin simplu acord de voință -, ci la opozabilitatea fata de terți a dreptului real dobândit prin 
convenție. Între parti s-ar naște nu doar un drept personal, ci un veritabil drept real. Se rezolvă, astfel, 
contradictia dintre reglementările de drept material consensualiste ale codului și reglementările de 
carte funciară traditionaliste, printr-un compromis: până la înscriere, raporturile dintre părțile unui act 
juridic constitutiv de drept real sunt guvernate de codul civil, iar după înscriere, de regulile de carte 
funciară, cuprinse în Decretul-Lege nr. 115/1938. 

Prin art. 27 din Legea cadastrului și publicității imobiliare, nr. 7/1996, efectul constitutiv de 
drepturi reale al înscrierilor în cartea funciară a fost suprimat și înlocuit cu efectul opozabilitatii fata de 
terți. Astfel, ne-am depărtat și mai mult de sistemul german al transferului de drepturi imobiliare, chiar 


și în cadrul sistemului de publicitate al cărților funciare. 

Mai dificil, dacă nu chiar imposibil de înțeles și de aplicat, este principiul abstractizării în sistemul 
de publicitate al registrelor de inscriptiuni și transcriptiuni, deci acolo unde operează principiul de drept 
comun din codul civil român, principiul consensualismului (art: 971 și, cu privire specială la contractul de 
vânzare-cumpărare, art. 1295, alin. 1 cod civil). De vreme ce, în baza acestui principiu, transferul 
dreptului de proprietate are loc prin simplul consimtamant al părților, chiar fără traditiunea efectivă a 
lucrului, iar predarea lucrului și plata prețului sunt privite doar ca executarea accesorie a unor obligații 
contractuale, juristul român nu va putea distinge în actul vânzării cele trei acte juridice diferite din 


dreptul german. 

CONSIDERAȚII EUROPENE ALE DREPTURILOR 
PROFESIONISTILOR 


ALINA MARIA DASCAL 


Rezumat: Cunoașterea principiilor fundamentale ale acestei ramuri distincte ale științei juridice este necesară in 
aceasta fază de dezvoltare a dreptului comercial European, în lumina evoluţiilor înregistrate la nivelul Comunităţii 
Europene astfel încât funcționarea deplină a instituţiilor specifice a dreptului European să fie asimilată pe deplin. 


Prefata 


acem scurta prezentare a importantei cunoasterii principiilor fundamentale de drept al 

profesionistilor, care stau la baza sistemului de functionare al dreptului comercial European, 

si care au ramuri diversificate al dreptului Roman cat si al dreptului Comunitar European. 
Aceste principii au fost recunoscute ca atare de Noul Cod Civil implementând astfel o nouă noţiune 
ce aparține exclusiv profesioniștilor. 

Cunoașterea principiilor fundamentale ale acestei ramuri ale științei juridice apar necesare 
pentru ca, pe de o parte, în actuala fază de dezvoltare a dreptului nostru comercial în lumina 
evoluţiilor înregistrate la nivelul Comunităţii Europene, pe de altă parte încă nu avem un sistem 
juridic european integrat deplin în cerințele Uniunii Europene astfel încât funcționarea deplină a 
instituțiilor dreptului European să fie asimilată pe deplin. 

Prezentarea precum și studierea principiilor fundamentale ale dreptului profesioniștilor 
parte a Uniunii Europene s-a făcut prin examinarea atentă a diferitelor izvoare legislative Europene, 
a legilor și a actelor normative ce reglementează această ramură a dreptului Roman, de asemenea 
trebuie luate în considerare diferire soluţii ale instanțelor judecătorești nationale cat și 
internaționale comunitare, cât și a literaturii de specialitate în domeniu. 

De menţionat este faptul că, noțiunea de profesionist în accepțiunea Noului Cod Civil nu este 
definită în mod juridic concret, dar în aliniatul 2 al art. 3 se stipulează faptul că „Sunt consideraţi 
profesioniști toţi cei care exploatează o întreprindere”, astfel, Noul Cod Civil definește exploatarea 
întreprinderii ca fiind „o exercitarea sistematică, de către una sau mai multe persoane, a unei 
activități organizate ce consta în producerea, administrarea ori înstrăinarea de bunuri sau în 


prestarea de servicii, indiferent dacă are sau nu un scop lucrativ“ (art. 3 alin. 3 NCC). 

De asemenea este de menţionat faptul că, Codul Comercial a fost doar partial abrogat la data 
de 1 octombrie 2011, restul prevederilor urmând a fi abrogate la momentul intrării în vigoare a Legii 
nr. 134/2010 (Noului Cod de Procedura Civilă și a Codului Maritim). 

Legea nr. 287/2009 (Noul Cod Civil), pus în aplicare prin Legea 71/2011 (punere în aplicare a 
Noului Cod Civil) promovează o concepţie monistă de reglementare a raporturilor de drept privat. 
Cu alte cuvinte, prin intermediul aceluiași act normativ (în speță noul codul civil) va încorpora 
quasi-totalitatea reglementărilor privitoare la subiectele de drept civil, respectiv, persoane, relații 
de familie, relații comerciale, precum și dispoziţiile de drept internaţional privat care privesc 
raporturile juridice având un element de extraneitate (e.g. una din părțile contractului nu este de 
naționalitate română sau locul executării contractului se află în afara teritoriului României). 

Dată fiind concepția monistă reflectată în Noul Cod Civil, acesta dorește a acoperi 
reglementarea atât a raporturilor dintre persoane fizice (ca subiecte de drepturi și obligații 
corelative ale relaţiilor sociale interpersonale), cât și a relaţiilor sociale cu conţinut patrimonial, 
indiferent de domeniul de drept în care se manifestă acestea (comercial, muncii, financiar, funciar 
etc.). 

Drept urmare, normele de drept cuprinse în Noul Cod Civil vor reprezenta dreptul comun 
pentru toate domeniile de reglementare avute în vedere și care intră sub incidența acestuia. 

Cu toate acestea, trebuie să subliniem faptul că, reglementarea anumitor materii speciale 
(precum societățile comerciale, activitatea bancară, insolventa, protecția consumatorului, etc.) 
rămân în principiu supuse legilor speciale. 

La nivel terminologic, noţiunile de comerciant și de acte sau fapte de comerț vor dispărea, 
fiind înlocuite cu ,,profesionist” și respectiv „activități de producţie, comerț sau prestări de 
servicii”. 

Noul Cod Civil definește specia juridică a profesionistilor ca fiind toţi cei care exploatează o 
întreprindere, având o arie de aplicare mult mai largă decât cea a ,,comerciantului” din 
reglementarea actuală. 

Legea nr. 71/2011 privind punerea în aplicare a Legii nr. 287/2009 privind noul Codul Civil 
prevede expres faptul că noţiunea de ,,profesionist” va include categoriile de comerciant, 
întreprinzător, operator economic, precum și orice alte persoane autorizate să desfășoare 
activități economice sau profesionale. Prin urmare logică, și profesiile liberale (avocați, practicieni 
în insolvenţă, evaluatori, executori, asesori judiciari etc.) vor intra în sfera noțiunii juridice de 
profesionist. 

Pe de altă parte, mai trebuie subliniat faptul că, prin Legea nr. 287/2009 se substituie noțiunea 
de ,,comerciant” cu cea de „persoane fizice” sau, după caz, „juridice” supuse înregistrării în 
Registrul Comerțului, potrivit prevederilor art. 1 din Legea nr. 26/1990 privind registrul comerțului. 

Noţiunea de ,,comerciant” supraviețuiește în sistemul juridic românesc modern sub 
denumirea de ,,profesionist” în măsura în care această noțiune este explicit menţionată în Noul 


Cod Civil cât și de norme speciale care conţin un sens propriu al acestei noțiuni, precum și într-o 

serie de acte normative menţionate expres de către legislator. Astfel putem întâlni dispozițiile Legii 
nr. 84/1998 privind mărcile și indicațiile geografice republicată, a Ordonanța Guvernului nr. 
130/2000 privind protecția consumatorilor la încheierea și executarea contractelor specifice la 
distanță, republicată, cu modificările ulterioare, a legii nr. 296/2004 privind Codul consumului, 
republicată, cu modificările ulterioare, a legii nr. 363/2007 privind combaterea practicilor nelegale 
anticoncurentionale ale comercianților în relația cu consumatorii și armonizarea reglementărilor 
cu legislația Europeană privind protecția consumatorilor, cu modificările ulterioare, a legii nr. 
158/2008 privind publicitatea înșelătoare și publicitatea comparativă, a legii nr. 321/2009 privind 
comercializarea produselor alimentare, cu modificările și completările ulterioare), a Legii nr. 
193/2000 privind clauzele abuzive din contractele încheiate între comercianți și consumatori, 
republicată, cu modificările ulterioare, a legii pomiculturii nr. 348/2003, republicată, cu modificările 
ulterioare. 

Prin definiția dată de Legea 71/2011, legea Română clarifică noţiunea de „profesionist“ 
arătând că această noțiune include categoriile de comerciant, întreprinzător, operator economic, 
precum și orice alte persoane autorizate să desfășoare activități economice sau profesionale, astfel 
cum aceste noțiuni sunt prevăzute de lege, la data intrării în vigoare a noului Cod Civil. 

Cu toate acestea, juridic, comerciantul nu este identic cu profesionistul, ci doar o specie de 
profesionist. 

Art. 6 din legea 71/2011 de punere în aplicare a Noului Cod Civil, arată faptul că referirile la 
comercianți se consideră a fi făcute la persoanele fizice sau, după caz, la persoanele juridice supuse 
înregistrării în Registrul Comerțului, potrivit prevederilor art. 1 din Legea nr. 26/1990 privind 
Registrul Comerțului, republicată, cu modificările și completările ulterioare, precum și cu cele aduse 
prin normele legale de punere în aplicare a acestora. 

După cum s-a subliniat în literatura de specialitate, dreptul comunitar al afacerilor prezintă 
următoarele caracteristici esenţiale. 

e Este un drept suprapus sistemelor juridice nationale, întrucât transferul anumitor 
competente ale statelor către Comunitatea Europeană se realizează în mod parțial și progresiv. 
Dreptul comunitar nu se substituie pur și simplu sistemelor juridice naționale, ci cuprinde reguli 
complementare sau, uneori, concurente celor din sistemele juridice ale statelor membre. În situația 
în care apar conflicte între normele comunitare și cele naționale, acestea sunt soluționate prin 
aplicarea normelor comunitare; 

e Este un drept descentralizat, deoarece particularii pot să invoce în fata organelor de 
jurisdicție ale statelor membre regulile dreptului comunitar al afacerilor, dacă acestea au efect 
direct. Dispoziţiile legale comunitare care au efect direct trebuie să fie clare, precise, 
necondiționate și să nu necesite măsuri de executare. Principalele reglementări din Tratatul 
Comunității Europene referitoare la libera circulaţie și la concurenţă corespund criteriilor arătate; 

e Este un drept integrator, pentru că Tratatul Comunităţii Europene este un tratat-cadru 


fundamental, care necesită existenta cât și adaptarea unui drept intern derivat. Ansamblul 

dispoziţiilor din dreptul derivat favorizează aprofundarea procesului de integrare a statelor 
membre. 

Din anul 1952 până în prezent, dreptul comunitar al afacerilor a cunoscut o dezvoltare inegală. 

Între 1952-1986 au fost adoptate majoritatea prevederilor legale fundamentale consacrate 
liberei circulații a mărfurilor, persoanelor, serviciilor și capitalurilor, precum și reglementările prin 
care se asigură protecția, menţinerea și stimularea concurenței. 

Prin Actul Unic European a fost afirmat intentional obiectivul realizării pieței interne 
europene, a fost restabilită încrederea europeană reciprocă între statele membre, revenindu-se la 
votul cu majoritate calificată. În cadrul Consiliului s-au introdus două noi texte în Tratatul 
Comunității Europene, art. 100 A și 100 B care stabileau, primul, instaurarea unei proceduri de 
armonizare a legislatiilor statelor membre europene, pe temeiul deciziei Consiliului, adoptată cu 
majoritate calificată, iar, cel de-al doilea, posibilitatea de a hotărî, tot prin decizie cu majoritate 
calificată, că dispoziţii în vigoare într-un stat membru trebuie recunoscute ca fiind echivalente cu 
cele aplicate de un alt stat membru, a fost institutionalizat Consiliul European. 

Prin Tratatul de la Nisa au fost create premisele lărgirii Uniunii Europene spre Europa Centrală 
și în special spre axa Est, a fost schimbat modul de formare a majorităţii calificate în Consiliu au fost 
îmbunătățite metodele de activitate ale Curţii de Justiţie, mentinandu-se posibilitatea informării 
corespunzătoare a acesteia cu privire la sistemele de drept ale statelor membre, întrucât fiecare 
tara din cadrul Uniunii Europene propune un judecător pentru Curtea de Justiție Europeană cat si 
pentru Tribunalul European de primă instanţă a fost extinsă, în continuare, la folosirea procedurii 
de codecizie. 

Constant, a sporit de la un tratat la altul puterea executivă a Comisiei, Parlamentul European 
a fost implicat într-o măsură tot mai mare în procesul normativ, s-a trecut la adoptarea, în Consiliu, 
a unui număr mereu mai însemnat de decizii cu majoritate calificată. 

Subliniem, totodată, contribuţia aparte a Curţii Europene de Justiţie la formarea si 
dezvoltarea dreptului comunitar al afacerilor, aceasta afirmând efectul direct al unor dispoziţii 
esențiale din Tratatul Comunităţii Europene care prezintă relevanţă în contextul acestui demers, 
precum cele privitoare la interzicerea, între statele membre, a drepturilor de vamă la import și la 
export și a taxelor cu efect echivalent (art. 25 din Tratatul Comunității Europene); interzicerea, între 
statele membre, a restricțiilor cantitative la import și a măsurilor cu efect echivalent (art. 28) 
interzicerea, între statele membre, a restricțiilor cantitative la export și a măsurilor cu efect 
echivalent (art. 29), obligația de adaptare a monopolurilor de stat cu caracter comercial (art. 31), 
libera circulație a lucrătorilor salariați (art. 39), dreptul de stabilire (art. 43), libera prestare a 
serviciilor (art. 49 și 50), libera circulaţie a capitalurilor și a plăţilor între statele membre (art. 56), 
înțelegerile monopoliste între întreprinderi (art. 81), abuzul de poziție dominantă (art. 82), taxele 
interne (art. 90). 

Evoluţia generală a Comunităţilor Europene a înregistrat și neajunsuri. Astfel, în absenţa unei 


politici industriale globale, dezvoltarea internaţională a societăților comerciale a fost stânjenită. 

Unele reglementări nu au putut să fie, în pofida eforturilor Comisiei Europene, adoptate. Între ele 
vom reține directivele consacrate grupurilor de societăți comerciale și fuziunii internationale a 
societăților pe acțiuni, precum și proiectul de instituire a societăților comerciale Europene. 
Amintim că tratatului încheiat la Porto, la 2 mai 1992, între Comunitatea Europeană și statele 
membre ale comunităţii, pe de o parte, și țările din Asociaţia Europeană a liberului schimb (Islanda, 
Liechtenstein și Norvegia), pe de altă parte, prin care a fost instituit Spaţiul Economic European, 
sunt similare reglementărilor din Tratatul Comunităţii Europene în domeniul liberei circulații a 
mărfurilor, persoanelor, serviciilor și capitalurilor, a înțelegerilor monopoliste între întreprinderi, 


abuzului de poziție dominantă și a ajutoarelor acordate de către statele contractante. 

MARI LEGIUITORI Al LUMII: ZEUTAS - PRECURSOR, 
ZAMOLSE - FONDATOR și DECENEU - 
CONTINUATOR, ILUSTRE FIGURI ALE FILOSOFIEI 
DREPTULUI EUROPEAN ȘI FILOSOFIEI SOCIALE 
EUROPENE 


dr. GEO STROE 


„Filosofia a fost și este, în primul rând, înţelepciune; 
adică: gând și faptă cumpănite. Gând cumpănit: 
prin ordinea și unitatea puse în cunoștințe; faptă cumpănită: 
prin stabilirea principiilor din care decurg normele de conduită. 
Sub ambele aceste raporturi, filosofia mijlocește omului 
orizonturi largi și luminoase. Un om, cu cultură filosofică, 
este presupus a fi înzestrat cu spirit critic în judecată 
și în același timp, stăpân pe hotărârile voinţei.” 
C. Rădulescu-Motru, Rolul educativ al filosofiei, 


Analele Academiei Române, Memoriile secțiunii literare, seria III, tomul XIII, mem. 2, Monitorul oficial si imprimeriile 
statului. Imprimeria Naţională, Bucuresti, 1944, comunicare făcută în ședința publică de la 18 februarie 1944. 


itlul pare să aducă elemente de noutate și interes deosebite. Conexiunile făcute ulterior între 

ultimele cercetări și informaţii de origine antică au pus într-o lumină nouă documentele 

existente ca premise pentru ipoteze de lucru îndrăznețe, demne pentru Societatea română de 
filosofie a dreptului și filosofie socială” și din care ar rezulta adevărul că rădăcinile filosofiei dreptului 
european sunt ancorate în pământul românesc. 

Elementul bibliografic central al comunicării îl reprezintă lucrarea lui Carolus Lundius, profesor de 
științe juridice la Universitatea din Upsala, asesor regal, mai apoi președinte al Curţii Supreme de Justiție 
care a fost însărcinat de Carol al XI-lea al Suediei cu revizuirea întregii legislații suedeze. Prin urmare, 
Lundius, președintele Academiei de Științe a Suediei, arhiepiscop creștin de Upsala, s-a documentat 
prin marile biblioteci al Europei, inclusiv la Biblioteca Vaticanului. A redactat lucrarea sa în latina 


“La data de 30 septembrie 2005, în Sala de consiliu a Institutului de cercetări juridice, în cadrul acestei societăți autorul a 
făcut prima comunicare cu acest conținut. 

medievală, intitulată Zalmoxis, primus getarum legislator, 1687**, publicată la 21 de ani, după începerea 
studiilor — cum aflăm din cuvântul adresat cititorilor — și împărțită în 9 capitole. Lucrarea a fost tradusă 
de doamna Maria Crișan, căreia autorul îi mulțumește și pe această cale pentru strădania sa temerară. 

În cele ce urmează, pentru a facilita parcurgerea textului, majoritatea referirilor sunt din această 
lucrare, iar unele comentarii sunt aduse pentru conexiuni la lucrările mai nou apărute în bibliografia de 
specialitate. 

lată, mai jos, doar câteva repere care ne invită la o reflecţie aprofundată referitoare la 
consecințele care se impun asupra paternității unor idei europene de filosofie a dreptului și de filosofie 
socială de largă circulație mondială. 


A. ZEUTAS. Iordanes (De origine actibusque Getarum) scrie că Zeutas a fost primul mare erudit 
care a dat legi, după care urmează Zamolse și Deceneu. Un comentariu se impune: să fie oare Zentas 
sau Sentes cum semnalau fraţii loannes și Olaus Magnus Joannes Magnus (cel care, pentru prima oară, 
a publicat alfabetul getic, precum și legile lui Zalmoxis în cartea Historia de omnibus Gothorum 
Sueonumque regibus, Roma, 1554)? Să fie Zen asiaticul filosof sau pur și simplu ZEUS, Dzyeus, Theseus, 
thestis transfigurat, tradus din latină în greacă? Geos, Gia, Geea, Egeea, adică un Taut de la fenicieni, un 
Theut de la egipteni, Theos, Allah de la mahomedani, deuths, Dac, Dacul theut-on, Attin? Redau textual: 
mai târziu ZEUTAS a fost considerat unul dintre regii externi, din afara Regatului Scandinaviei, care în 
ordine cronologică este primul mare legiuitor al lumii considerat a fi originar tot de la Dunăre și Carpaţi 
din Valahia, în opinia lui Joannes Magnus Gothus, precum sunt Dromichete, Burebista, Scorillo, 
Durpaneus, Decebal, Tomiris (sec VI î. Chr.). 


B. ZAMOLSE. Conform documentelor studiate, rezultă că acesta, grecizat Zalmoxis, ar fi cel de-al 
doilea mare legiuitor al dacoromânilor după Zeutas. Carolus Lundius ne arată mai întâi că numele corect 
al acestui mare legiuitor este cel de Samolse, pentru că așa apare în corpurile vechi de legi ale Nordicilor, 
precum și în manuscrise, si nu ZauoA&ic, cum corupt apare la scriitori greci. El a fost get, got si scit 
totodată, pentru că Getii descind din sciți. Deci, mai întâi au fost Scitii și apoi sueonii. Getii care s-au 
numit și ei Sueoni, sunt unul și același popor cu Gotii (unam eandemque gentem Getas et Gothos fuisse); 
Lundius este primul savant care lămurește probleme de importanţă majoră, cum este și cea legată de 
geți. 

Zamolse (după unii, 3 500î.d. Chr., mai recent aprox. 12 000 î.d. Chr.) rămâne zeul total, complex, 
simbol a monoteismului — poate prima religie monoteistă de pe Terra la acea vreme. Studii mai recente 
stabilesc faptul că el a fost asociat unui nume generic de ZALMOXE cu apariţie astrală, la echinoctii, 


solstitii, când lumina biruia întunericul. De unde și creșterea luminii, stăpânul luminii, al timpului, 


™ Carolus Lundius, Zalmoxis, primul legiuitor al geților, 1687, Editura Arvinpress, Bucuresti, 2004, în traducerea Maria Crișan, 
membră a Academiei Dacoromâne. Dintre alte cărți, publicate de el, amintim: De legibus Hyperboreis (Despre legile la 
Hiperboreeni) 1686, Collatio juris sueonici cum romano (Comparaţie între dreptul sueonic și cel roman) 1699, De justitia et jure 
Sueonum (Despre justiția și dreptul Sueonilor), 1708. 

crescătorul de lumină, creștinismul în cele din urmă. El devine de fapt întâiul lisus, prin filosofia lui 
zamolsiană, al dacoromânilor.”* Ca om, apoi rege, filosof, preot, purtător de credință, înțelept în 
consacrarea terminologică antică, întemeietor de credință în nemurire, a fost ulterior zeificat de 
dacoromâni (geți). Este considerat primul întemeietor de religie urmat mai târziu de Zarathustra (sec 
VII-VI î. Chr., după alţii XII-X, si de Moise (1230 î.Chr.). Avea capacitatea de a face minuni în sens biblic. 
Trimiterea periodică, la patru ani, zeului a unui sol (jertfă umană) aruncat spre cer ca să cadă în suliti, 
incinerarea morților, generalizată cu multe secole înainte de era noastră, filozofia plantelor medicinale 
extrem de bogate în principii active ale acestor locuri dau o componentă naturistă acestei religii 
zamolsiene care ajunsese la un nivel de spiritualizare superior religiilor popoarelor învecinate (Radu 
Florescu). Zamolse tămăduitorul este eternizat de Platon. Acesta religie nu a dispărut, nu s-a dizolvat în 
creștinismul venit ulterior aici, ea coexistă sub forma exoterică, a poporului și alta ezoterică, a preoților, 
a sihaștrilor înţelepţi dacoromani, a țăranilor bătrâni și buni, în tradiția simbolică și în obiceiurile 
nemuritoare, în folclor, în basmele vechi, în comportamente atemporale parțial secretizate, parțial 
inexplicabile pentru străini și neinitiati (ceremonialuri stranii, sărbătorile si vrăjile băbești, descantece, 
superstiții enigmatice, ritualuri magice, priveghiul mortului etc.). 

Atrăit conform lui Herodot (IV, 96), cu mult înainte de Pitagora, necum să fi fost sclav al acestuia. 

Zamolsianismul își avea rădăcini mai vechi decât orfismul și pythagorismul. El a contribuit la 
dezvoltarea acestor școli în Grecia. Grecie care a fost populată de triburi venite din Hiperboreea, de la 
nordul Dunării, din Carpaţi, cum o spun istoricii lor. Rădăcinile cultului lui Zamolse coboară spre vatra 
comună a euroindienilor, ca și înrudirea sa cu druidismul, atestată de Diodor din Sicilia. Interpretarea 
Zalmoxis — Zeul Mocsei — arată și legături cu cultura indică, iar tradiția ca marele preot să ia numele 
Zeului a făcut să fie comparat și cu credinţele tibetane și tradiția lui Dalai-Lama de azi. 

De obicei, marele preot și discipolii săi locuiau în munţi, iar muntele, numit de greci Cogaionon, 
era este și va fi un loc sfânt pentru dacoromâni (geto-daci). Acolo într-o peșteră, lângă o apă, era o 
sihăstrie. De altfel, toți călugării ortodocși români au continuat tradițiile geto-dace, dacoromânești, 
retrăgându-se în sihăstrii înălțate în creierul Munţilor Carpaţi. Contemplativi, echilibrati, optimiști si 
modești, ei se hrăneau cu vegetale și trăiau fără femei, fiind respectați și denumiți cuvioși sau călători 
prin nouri. și în secolul trecut ca și azi, o serie de oameni de cultură, cărturari, filosofi, mari oameni de 
spirit, credincioși ortodocși zamolsieni s-au retras la mănăstiri, în sihăstrii, pentru a continua cugetarea, 
redactarea unor opere de cultură și înțelepciune demne de identitatea noastră dacoromânească. 

Codul lui Hammurapi a fost conceput între 1792-1750 î.Chr. Foarte interesant este că el începe cu 
invocatia lui Zamolse, ceea ce arată că apariţia lui Zamolse în spiritualitate este anterioară apariției 
acestui cod, pentru că lucrarea ca atare, dacă este astfel promulgată, presupune o credință mai veche, 
cunoscută de câteva generații inclusiv în Mesopotamia. Este încă un argument în favoarea ipotezei 


conform căreia păstorii carpatini au fost fondatori acestei civilizații, iar pictogramele de la Tărtăria 


* dr. Geo Stroe, Tempus. În căutarea lui Zamolse în DacoRomânia, Ed. DacoRomână Tempus DacoRomânia ComTerra, 
București, 2005. 

(mileniul VI î.Chr.) sunt mai vechi cu un mileniu decât scrierea cuneiformă în care a fost redactat codul 
de mai sus. 

Un alt monument al vechilor epoci este Manava-Dharma-Sastra; sastra — carte și știință, dharma — 
lege, iar Manava — Manu - autor, „primul om”: cu datarea aproximativă sec. XIII î.Chr.VI d. Chr. 
Comparativ, lucrurile sunt evident posterioare celuilalt document juridic temporal și, bineînțeles, ale lui 


Zamolse. 


C. DECENEU este al treilea mare legislator la dacoromânilor. După unele documente ale vremii 
lui ar fi dat primele legi scrise pentru dacoromâni. Se știe că regii daci erau șefi de stat, șefi ai justiției și 
mari preoţi. Deceneu dă poporului primele legi scrise (conscriptos) potrivite cu structura societății. 
Probabil Deceneu a reformat și a adaptat legile lui Zeutas și Zamolse. Strabo (VII, 3,5) afirmă că "pentru 
a se face ascultat de geți, Burebista își ia ca ajutor pe Decaeneus, un fel de magician care călătorise mult 
în Egipt si care învățase acolo cunoașterea semnelor ca să tălmăcească vointele zeilor”. 

Nu vom insista asupra datelor de la 1 și 3 ci mai mult asupra punctului 2 adică asupra lui Zamolse 
și a zamolsianismului său care are componente multiple: religioase, filosofice, medico-terapeutice, 


doctrinare în ce privește organizarea statului, de filosofie a dreptului, temporale, pedagogice prin 


kk 


Școala instituită ca preacademie platoniană denumită Aula academica zamolsiană. 

Legendele spun, dar și documente juridice și istorice demne de încredere confirmă faptul că 
marele Zamolse, ulterior zeificat, a fost cel care a propovaduit primele legi, legile belagine, pelasgice în 
spaţiul carpato-danubiano-balcano-pontic. Bazându-se pe originea comună a geților și a popoarelor 


germanice, Lundius înțeleptul a descoperit înțelepciunea unui mare legiuitor al lumii, Zamolse. 


feet 


La începuturi, pe la 387 înainte de Christos, termenul denumea grădinile lui Akademos, de lângă Atena, un parc după cum 
ar spune azi un european. Platon a fondat Academia, ca pe o asociaţie în care tinerii dornici de învățătură puteau dezbate 
liber diverse teme de istorie și filosofie. Unii profesori, specialiști predau tinerilor lecţii de retorică și de științe exacte. 
Învățământul a fost la început privat, apoi a devenit public și o obligație a cetăţii, astfel că educația a devenit o misiune 
necesară a cetăţii pentru a avea cetățenii pregătiți pe care și-i dorea. După secolul XV un grup de umaniști italieni au redefinit 
termenul academie drept instituţie în care se reuneau umaniști pentru a discuta, a face un schimb de păreri referitoare la viața 
culturală a epocii, mersul culturii în lume. Ulterior, a devenit o modalitate, un loc, un punct în care se studia opera unui maestru 
deja consacrat, de regulă, sculptor, pictor, în care invataceii trebuiau să-și însușească toate cunoștințele, luând drept model 
pe maestru. În secolul următor Europa, îndeosebi Franța, a cunoscut fenomenul școlilor academice din care au ieșit mari 
poeţi, artiști, pictori sculptori și muzicieni, în general, artiști de mare clasă. Jean-Baptiste Colbert, cunoscut om de stat, a 
fondat vestita instituție Academia Regală de Pictură și Sculptură în secolul XVIII. Academia Regală Britanică a fost fondată la 
Londra în 1768. Ulterior, termenul de Academie a denumit o instituție de învățământ superior în care accesul era permis doar 
studenţilor eminenti care doreau să se specializeze în diverse domenii artistice sau științifice. Azi, Academia DacoRomana, 
reprezintă o instituție privată de cercetare fundamentală a problematicii tempologiei ca știința a timpului, dacoromânisticii 
ca știință despre conștiința naţiunii dacoromâne, a comterristicii ca știință a problemelor globale precepute din perspectivă 
dacoromânisticii, în care problemele de știința conducerii, dreptul, filosofia, istoria, lingvistica, artele, creativitatea în general 
sunt dezbătute împreună la manifestări săptămânale, planificate în fiecare joi, între orele 16-18. În prima joi, au loc comunicări 
ale rezultatelor unor cercetări fundamentale, a doua joie din fiecare lună, un laboratorul de creație, în penultima joie se 
abordează problemele nationale, iar în ultima joie a lunii — problemele comterriste, adică globale, internationale. Poate că nu 
este o academie în sens clasic, ci doar o organizație nonguvernamentald creată de Fundaţia TEMPUS și susținută financiar de 
editura cu același nume, ca o continuatoare a Aulei Zamolsiene despre care vorbea pr. cerc. ist. Dumitru Bălașa. La 
începuturile ancestrale Aula zamolsiană se reunea la umbra unor copaci bătrâni. Ei îi sunt datori Pitagora, Socrate, Platon, dar 
mai presus de toate, noi ca dacoromâni, îi suntem datori lui Zamolse - creatorul acestei școli a nemuritorilor în 
DACOROMÂNIA, în premieră mondială. 

Este cunoscut faptul că după ce ajungeau regi, prin înțelepciunea și faptele lor, unii oameni urmau 
a fi zeificati. Prin urmare Zamolse a fost întâi om, din getă, pătruns în elină ca omoios, adică de aceeași 
natură, asemănător, ființe cu aceleași preocupări ca oamenii, ca toți ceilalți. El ar fi fost instruit cu 
instrucție aleasă la școli ioniene și în Egipt, și întors în patria sa, a strâns în jurul său pe cetățenii de vază 
ai cetăţii, tinandu-le lecţii de filozofie, precum mai târziu filosofii elini (Socrate, Platon, Aristotel, Thales 
etc.) 

Se susține că învățătura lui era pur umană, insuflându-le iubire de glie și de neam, introducând 
conceptul de nemurire a sufletului, astfel că strămoșii lui erau viteji în războaie, avântându-se cu pieptul 
deschis în fața dușmanului, știind că după plecarea din această viață ajung la zeul lor Zamolse, unde îi 
aștepta un trai tihnit, lipsit de griji și o fericire veșnică, formulă care este regăsită în slujba de 
înmormântare la ortodocși: nu este nici întristare, nici suspin și viață fără de sfârșit. Prin doctrina pe care 
o recomanda semenilor săi contemporani, principiile de drept bazate pe dreptate, echitate si blandete, 
cerând pedepse meritate pentru toți cei vinovați, inclusiv pentru judecătorii corupți, tot astfel si după 
moarte, pe baza unei judecăți minutioase a trei judecători, corespunzând lui Minos, Rhadamantes și 
Aeakos la greci, vor fi date rasplati celor drepți și buni și pedepse celor răi. Astfel de judecăți, autorul 
Lundius le relatează pe baza Monumentelor literare Eddice (culegeri de legende-poeme din Islanda) 
narând despre fapte petrecute cu multe secole înainte de era creștină, legate de Zamolse. 

Lege și obicei, ca termeni, primul pare a fi venit din latinescul lex, legis, iar al doilea din slavonă, dar 
sunt pur dacoromânești (getice), fenomenul de împrumut având loc exact invers, primul a fost mai 
stravechiul lagh, trecând prin leage, ajuns actualul lege, iar obicei se trage din dacoromânul""""*(geticul) 
biuths, care stă la baza legilor bellagine, bijlagines, cum subliniază Lundius, după cum găsise el în 
manuscrisele vechi, mai apoi trecând prin lex antiqua valachorum, au devenit cutumă, obicei al 
pământului, fiind vorba de la origine de o lege nescrisă, un jus moribus constitutum — adică un drept 
constituit pe bază de obiceiuri. 

Un astfel de spirit de dreptate atât de pregnant la dacoromâni este explicat de Lundius datorită 
faptului că această semintie de gautai-gutar-gotar-goth-geti, respectiv dacoromani, ca fiind cea mai 
nobilă, cea mai aleasă dintre semintiile acestui pământ care a dat lumii întregi împărați, regi, domnitori, 
nobili și curteni, cum de altfel se considerau și suedezii din vremea lui Carol al XI-lea. Filosofia 
zalmoxiană a inspirat și jurisdicțiile germanice pornind de la principiile, zis geometrice, ale definiţiilor. 
Temelia unei astfel de filosofii este Cauza, ca fiind ceva de la care se pleacă, atunci când se întâmplă 
ceva, acel ceva de la care toate pornesc. Exista cauza primară de la care purced celelalte și cauze 


secundare care sunt acele care se raportează la cauzele primare, unde își au obârșia. Apoi Mișcarea este 


= Precizăm ca termenul de dacoromân reprezintă o denumire a identității comune de-a lungul a zece milenii pentru 
locuitorii pământurilor strămoșilor nostri, cunoscuţi ca fiind neamul dacilor, românilor, mai precis a 
atlanto-pelasgo-ramano-valaho-latino-romano-traco-geto-goto-scito-sarmato-iliro-macedo-daco-rumino-dacoromanilor, 
constituind împreună neintrerupta existență a populațiilor autohtone, creatoarea Matcă de Europa, a euroindienilor. Prin 
urmare, între Dacia și România nu există nici o deosebire, nici măcar o liniuta de despărțire a gramaticii. Cuvântul dacoromân 
semnifică, în opinia noastră cea mai bună expresie științifică a identităţii națiunii dacoromâne. 

izvorul oricărei acțiuni, chiar și în cazul lucrurilor neinsufletite, nu numai animalelor, atâta vreme cât 
acestea participau la ideea de bine și de frumos a celor vii. 

Este cunoscut faptul ca universitățile din Evul Mediu, îndeplineau și rolul de academii de știință 
de mai târziu. Carolus Lundius încă din capitolul 1 afirmă: Zamolxis(... ) la el sunt raportate începuturile 
legilor paternale și aceasta este o certitudine. Cine este el și de unde vine? El aparține Getilor, care sunt 
aceeași cu Gotii și Scitii. El s-a născut pe pământ tracic. Olaus Magnus relatează că a văzut cu ochii lui în 
Italia, la Perusia (in Etruria, între Lacul Trasimene și Tibru) un volum de legi gotice-getice scris cu 
caractere gotice, conservat, reunind un ansamblu de legi care sunt și azi în vigoare (la vremea lui - n.a.). 
Getii, când au plecat spre Italia, au luat cu ei și codurile de legi. Este cunoscut faptul că triburile 
ramano-dacice între anii 2000-1600 î. Chr. au migrat din Câmpia getă, triburile tities și luceres, iar din 
spațiul moldav - tribul roman probabil de lângă Roman, Roma veche, și i-au găsit acolo pe prisci si 
etrusci plecați mai dinainte din Munţii Apuseni si de pe Tisa. Totodată, după războiul Troiei, fondate de 
către dardanii de pe Istru, devenită centrul lumii la vremea ei, refugiații conduși de Enea au fondat 
ulterior, prin Romulus și Remus noua Troie, adică Roma de azi. Dacă la dacoromâni simbolul este lupul, 
la romani lupoaica este mama. 

Despre cele de mai sus a vorbit și Joannes Metellus Sequanus, un strălucit istoric al împăratului 
romanilor. În opinia noastră, probabil că legile erau cântate precum niște psalmi (probabil de aici și 
salmo, psalmodiere, psalmoxiere), dovedindu-se prin aceasta ca limba lor era armonioasa și melodioasă, 
așa cum a dovedit și Ovidiu care a putut adapta prosodia latină la limba dacoromână. 

Despre Lex Attinis, lex lata, asa cum demonstrează Messenius, grecii și alte popoare au luat 
literele alfabetului de la geți (dacoromâni). Iordanes recomandă cu toată convingerea legile scrise ale 
lui Zamolxe și Deceneu. Prin urmare, acestea erau scrise, scrisul se inventase cu mult înaintea legilor? 
De altfel, ce este mai ușor să faci un cod de legi sau să inventezi câteva duzini de litere ale alfabetului? 
Și la urma urmei, fără alfabet nu s-ar putea promova legile pe cale orală? Probabil că, întâi de toate, ele 
erau recitate, psalmodiate oral învățate pe deasupra, memorate. și pentru a fi ținute minte si de cei 
neinitiati, se trece la scrierea lor, Însemnarea, transcrierea lor grafică pare logică și ulterioară. Nevoile 
sociale de organizare, de constituire a unei ordini sociale trebuie să fie logice. Nevoia a creat scrisul ca 
memorie socială, ca regulă de viață, și reprezintă desacralizarea legilor, cultură a timpului celor care știu 
pentru cei ce vor să trăiască precum părinții lor. Înainte de toate, legile nescrise, ca și în natură, în regnul 
vegetal și cel animal, erau, asigurau progresul. Teopomp afirma că geții, dacoromanii, au învățat pe de 
rost legile, așa trecând cunoașterea lor din generație în generaţie. La dacoromâni, spune Lundius, s-a 
voit ca legile să fie stabilite după un ritual și să fie păstrate cu sfințenie, de aceea, pentru a fi mai temeinic 
păstrate în minte tuturor, în vechime, la o zi și la un loc dinainte stabilit, legile erau recitate și corectate 
în fiecare an, nu numai la sat și în provincii, ci și în municipii, spre a fi identice pe tot cuprinsul țării lor. 
Conflictul de legi ar putea fi prima formă de diferenţiere a societăților umane autohtone. Practic până 
unde tinea cultura proprie al legilor strămoșilor se întindea și puterea socială de aplicare ca factor de 
unitate spirituală și acțională. Limba și scrisul, conștiința descendentei din strămoși comuni constituiau 


liantul pentru societățile supraviețuitoare, alcătuind practic retemporizarea, resocializarea, renașterea, 

continuitatea neamului respectiv. Un alfabetul getic este cel de douăsprezece milenii, dinainte de 
glaciatiunea Wurm, iar evoluţia lui mai apropiată cu dovezi datează imediat după potop, identificat în 
timp la 7 500 de ani înaintea erei noastre. Prof. Ballard susține, conform cercetărilor sale efectuate 
recent în Marea Neagră, că Potopul biblic este consecința legendară a inundării acestei mări de către 
apele Mediteranei ca urmare a creșterii nivelului apelor oceanului planetar după glaciațiune. Tata Noe 
este patriarh dacoromân din Vechiul Testament Zamolsian. Poemele lui Ghilgameș sunt extrase din 
acest vechi testament. Araratul este mai aproape de Carpaţi decât de Sion. Acest fenomen teribil, 
planetar, a provocat ruperea pragului dintre ele și crearea strâmtorilor cunoscute pentru accesul 
corăbiilor în Marea Marmara. Până atunci legătura dintre Europa și Asia Mică era, evident terestră, 
relativ ușoară și explică transhumanta dacoromânească în Asia Mică, Orientul Apropiat și Mijlociu, 
ipoteza conform căreia hititii sunt fraţii noștri de sânge. Așa cum esenienii de la Marea Moartă, au 
propovăduit zamolsianismul ca paleocreștinism ortodox dacoromânesc, al întâiului lisus care a fost 
Zamolse pentru pelasgo-ramano-dacoromâni, la care s-a adăpat însuși lisus Christos înainte de a 
întemeia creștinismul iudeogrecesc. Manuscrisele de la Marea Moartă stau mărturie acestei ipoteze pe 
care unii încă o suspectează a fi erezie, blasfemie. 

Au a fost descoperite pe niște pietre splendide, de mărime considerabilă, asa cum spune Joannes 
Magnus în lucrarea sa Historia de omnibus Gothorum Sueonumque regibus, Roma, 1544, c. |, cap. 7, ca 
suport de publicitate astfel și legile lui Zamolse. 

Cl. Salmasius susține că primii oameni care au populat Grecia de azi sunt și autori ai limbii eline, 
au fost cei veniți din regiunea nordică și scitică. De fapt elinii, grecii înșiși spun ca au venit din Nord, de 
dincolo de Dunăre. Herodot spune că grecii, înainte de folosi literele aduse de la fenicieni de Cadmus, 
le-a adus unele corecturi adaptându-e la graiul lor. De fapt, nu fenicienii le-au inventat, ci le-au folosit, 
spunea Diodor din Sicilia. Popor al mării, buni navigatori și negustori, fenicienii au răspândit acest 
alfabet ca fiind al lor. De fapt la vremea aceea, dreptul de autor aparținea celui care îl folosea, iar 
recunoașterea inventatorului, ca și a inovatorului, nu era o instituție evoluată ca în vremea de azi. 

Conform traducerii textului, în fond, cuvintele de mai jos au semnificații fundamentale pentru 
filosofia dreptului contemporan. Să luăm de exemplul cuvintele Lag și biuts. De fapt biuthan înseamnă 
a porunci, deci poruncile erau Legile lui Zamolse. Este posibil ca Buda, budele de pe teritoriul 
dacoromânesc să fie de fapt locurile de păstrare și venerare a legilor belagine (frumoase, plăcutele, 
doritele, râvnitele). Acolo, la vatra de foc, acolo unde Vestalele zeiței Hestia, țineau focul aprins pentru 
societate, acolo trebuie să fi fost și legile păstrate, recitate, psalmodiate, imbogatite în jurul focului, de 
comunitatea de spirit și de acțiune. Lag ar putea fi la originea legăturilor, conexiunilor al acelui nexum 
dintre oameni din latină. Orice lege este o relație care leagă părțile, un acord ca lege consimtita a 
părților la un raport juridic. Laga ar însemna de fapt fundare, dispunere, ordinare, a stabili, așeza solid, a 
pune în ordine, a lega si de la a lega — lege, legal. Cato, în De re rustica, scria: Majores nostri sic habuere 
et sic in legibus stautere. Strămoșii noștri așa cum s-au administrat, tot astfel au statuat prin legi. Wulfila 
înlocuiește cuvântul ordinare cu lagian, ajuns azi legal. Înţelepciunea conducerii cerea ca ţinuturile să 


aibă nevoie de legi care să nu fie statuate prin forță, iar ocrotirea lor se urmărea prin cutuma, prin 

interpretarea și adaptarea corectă a legilor. Tribonianus, un vestit jurist care a alcătuit, din ordinul lui 
Justinian, Digestele, spunea că autoritatea legilor constă în acea că ea ordonează corect lucrurile divine 
și cele umane. 

În vremea lui Lundius exista o lege foarte veche. În toate procesele dubioase se aplica metoda 
fierului înroșit în foc spre a proba nevinovăția și astfel era supus judecății lui Dumnezeu; prin fier este 
purificat vinovatul, prin fier condamnatul este corect pedepsit, fierul este însăși judecata lui Dumnezeu. 

La geți era o lege străveche care permitea pedeapsa de a fi îngropat de viu. Gotii sunt geții 
nesedentarizati. Cicero afirma in De claris orationibus qui dicitur Brutus că au existat poeţi, ba chiar si 
înaintea lui Homer care l-au cântat pe Zamolse în poeziile lor festive. Ori acest lucru nu poate fi scos din 
istorie. Herodot afirma totodată: Zamolxis a fost cel dintâi care, cu un deosebit meșteșug și-a scris 
legile. Să înțelegem oare, ca Zeutas, doar le concepuse și le impusese pe cale orală? Atunci eruditia sa, 
confirmată tot de Herodot, ce semnificație mai are? El, care fusese sclav al lui Pitagora din Samos (poate 
nu este întâmplătoare asemănarea numelui locației cu cel al lui Zamolse) și s-a eliberat, a sosit la noi și 
comitiile formate din cetățeni strânși laolaltă (sueonilor, sueonii-suetoni sunt daci, dacoromâni), au 
venit pentru a-l sărbători. Cu înțelepciunea lui, care întrecea cu mult pe ce a celor adunați în for, el a 
construit o casă, în care a invitat ca oaspeți pe rege și pe toți nobilii. Acolo, printr-o cuvântare care a 
durat mai mult decât cina, a susținut impartialitatea zeilor și eroilor la scitii dispăruți, că nemuritor va fi 
și el și cei din neamul său dintre multe popoare, insuflându-le totodată că acesta este locul 
nemuritorilor; nu mult după aceea, a dispărut dintr-o dată. După o absenţă de trei ani, s-a întors din nou 
printre ai săi spunând ca aceasta are legătură direct cu spusele lui de mai înainte. Mă întreb — scria 
autorul — oare dacă mai exista un exemplu asemănător în care să se poate face dovada legături dintre 
vorbă și faptă? 

Joannes al III-lea: deja se născuse în acest neam al geților un copil care, de îndată ce se făcuse 
mare, s-a angajat sclav la filosoful Pitagora, vestit în toate Grecia care cunoștea ca în palmă succesiunea 
stelelor, cultul lui Zeus (sau Zeutas?) și diferențele dintre bine și rău. Apoi, ajungând în Egipt, s-a instruit 
în instituţiile religioase ale acelui popor. și în cele din urmă s-a întors acasă. Pe acesta regele l-a primit 
cu mare cinste și l-a numit/avut ca prim ministru, iar el, și treburile regale și pe cele divine, le administra 
pe toate prin vointa/prin semn cu capul (probabil da/nu). 

Acesta, din cauza oboselii a coborât în cavernă, iar acolo a întocmit legislația suetonilor- 
getilor/dacoromanilor pe care întregul popor o duce mai departe la urmași. Peștera, cu o intrare pe 
care o voia neștiută, era inabordabilă celorlalți. Getii socot sfânt pe Zamolse urmașul lui Cronos, 
relatează Herodot. Oricum ar fi, în Soare, și inclusiv în Zamolse, recunoaștem un Saturn, adică un 
Tempus pentru că Zamolse, ca zeu, mai este numit și Cronos, adică Saturnus. De aici, nu este departe 
denumirea de Tempus, ca timp. O secție a Academiei Dacoromâne, prima din cele trei, denumită 
Tempus, are ca patron spiritual pe Zamolse. A mai fost numit și Bal, Ballaur, Aballur și Apollo cum o 
demonstrează Lundius. | s-a zis și Soare. De unde și sintagma Soarele Dreptăţii din troparele bisericii 
creștin-ortodoxe de sorginte zamolsiană. Este o identificare a lui cu Attin, Osiris și Horus care indica tot 
Soarele. 

Legile hiperboreenilor s-au răspândit la egipteni, sirieni și la greci. Așa probabil se explică de ce 
tablitele de la Tărtăria sunt datate cu cel putin un mileniu înaintea scrisului în Sumer (su — divin, me — 
este, ra - soare, ca și la vechii egipteni), adică pământul însorit sacru. Alte denumiri din Lundius: Samnaa, 
Samnaltius, Samnmalses, Samalses, Samolses, Samel, Samelitz, El, Bel, Belsamen. 

Diodor din Sicilia afirmă: Toţi făuritorii vestiți de legi susțin că ei îi datorează lui Dumnezeu 
invenţia, acesta fiind redat prin diferite nume, Zoroastru la bactrieni și persani, făcând legi prin 
Horomasis, Trismegistul la egipteni, prin Mercur, Moise la iudei, prin Jove (lahwe), Charonda la 
cartaginezi prin Saturn, Lycurg la spartani prin Apollo, Draco și Solon la atenieni prin Minerva, Pompilius 
la romani prin Egeria (Geea, Egeea), Mahomed la arabi prin arhanghelul Gabriel, Zalmoxe la sciți, prin 
Vesta, Platon al nostru (cetatea autorului antic) la magnezieni și sicilieni prin Jupiter și Apollo. Zeița 
Themis este Zeița Dreptăţii, fiică a Cerului și Pământului. 

Se crede ca Pitagora a fost primul care a vorbit despre nemurirea sufletului. Cineva însă a spus că 
Perekide Sirianul, dascălul lui Pitagora a fost primul care a susținut că sufletele oamenilor sunt 
nemuritoare, această părere a transmis-o discipolului său care a întărit-o și mai mult. Pitagora profetise 
ca fiul lui Pantous care fusese ucis de Menelau la Troia va învia și a înviat, iar profeția lui Pitagora a fost 
luată în seamă întrucât a fost recunoscut după scutul pe care îl purtase acesta. Troia a fost Roma lumii 
cu un mileniu înaintea Romei italice. Se cunoaște că Troia însăși a fost fondată de dardanii 
(dacoromânii) lui Tros, de unde și zamolsianismul continuator. 

Sufletele sunt veșnice sempiterni, sau immortales, nemuritoare cum zice Cicero. Herodot 
amintea că nemuritorii acționează în felul următor, ei nu credeau despre ei că mor, ci că individul 
decedat se duce la Zamolse, pe care oamenii acestui neam îl socotea a fi același cu Gebeleizis. Așa sunt 
relatate lucrurile/de fapt, trăiesc la fel ca Zeul și pe picior de egalitate, acolo sus își găsesc tihna starea 
de liniște fiind departe de tulburările celor invidioși, o duc într-adevăr în fericire. Desigur ei erau convinși 
că toate aceste așa se vor întâmpla, iar viața își va urma cursul. Gebeleisis este un dătător de odihnă, 
cel dătător de fericire și nu tunătorul, fulgerătorul, tunând în înaltul cerului, bucurându-se de fulger. 
Altminteri nu ar avea logică nemurirea. 

Vulcanius, citat de Lundius afirmă: "Nu pot să trec sub tăcere faptul că întotdeauna a fost 
admiratorul mai mult decât al tuturor, al acestui nume prin excelenţă nobil al unui neam care crede din 
adâncul inimii lui în nemurirea sufletelor, căci, după judecata mea, condamnând puternic moartea, ei 
capătă un curaj netarmurit de a înfăptui orice. După cum se vede neamul geților s-a ivit dintotdeauna 
așa de la natura, el a fost și este un popor cu totul aparte și veșnic. Zeul să fie mai binevoitor cu sufletul 
acestuia. Zeul să ajute sufletul acestuia, zeul să facă numai bine sufletelor tuturor acestora. Zeul să se 
bucure veșnic sufletele tuturor acestora." 

Cercetătorul dacoromân Constantin Pașcu-Tașbuga în lucrarea sa lansată la Academia 

Dacoromână, intitulată Graiul lui Zamolxis ar un punct de vedere original. El susține că, pornind de 


la ideea preconcepută că toate credințele religioase își căutau originea în totemism, etnologii și istoricii 

Constantin Pașcu-Tașbuga, Graiul lui Zamolxis, Editura Paco, București 

religiilor au căutat semnificația apelativului Zamolxis în existența unui totem al dacilor. Porphyrus, 
precum și alți istorici din antichitatea greacă, precum și unii scriitori contemporani, cum este și Romulus 
Vulcănescu citează, în lucrarea Mitologie română, pe Barengott, Rey Carpenter, care, preluând ideea lui 
Porphyrus, afirmă că etimologia numelui Zalmoxis (înlocuind numele omului Zamolxis, cu Zalmoxis, 
numele divinității) este explicabilă prin divizarea arbitrară (după C.P.T. - n.a.) a acestui apelativ în 
zalmos — care ar fi însemnat piele cojoc, nebridă — o piele neargăsită și olxis, care în limba tracă ar fi 
însemnat urs. Prin urmare Zalmos-oxis ar fi definit pielea de urs pe care sacerdotii primitivi o purtau pe 
timpul oficierii ritualului religios. Carpenter traduce chiar prin urși adormiti. Numai profesorul Miulescu 
în lucrarea sa Daksa, Tara Zeilor afirmă corect (după C.P.T. — n.a.), că etimologia apelativului Zalmoxis 
provine din expresia dacică Zăul Mokșa, în sensul de divinitate stăpână a sufletelor celor decedați. 
Mokșa, mokisa, ar proveni din expresia inițială mo ki șa, lexeme care fac parte din vocabularul 
monosilabic primitiv pelasgo-ramano-dacic, în care mo înseamnă moarte, ki înseamnă pământ, moșie, 
iar șa este sacru de la teonimul Dumnezeu din ramano-dacică adică Șău, Zău, Zeu. Așadar, el exprima o 
ipostază a lui șău — ca zeu nenumit, ca divinitate stăpână a toate pe care le des-fiinteazd si pe care tot ea 
le-a înființat în calitate de Gebeleizis adică ge - pământ, bele — frumoasă, albă, bălană, attis — atta is tată 
puternic, ca mamă și tată în același timp, ca Părinte divin ceresc. 

Herodot, din lipsa de informații directe a creat această confuzie care face din Zalmoxis, ca 
ipostază a divinității și Zamolse, grecizat Zamolxis, ca preot genial dacoromân, omul care s-a retras 
într-o peșteră etc. etc. de unde și faptul că ulterior exegetii au interpretat a fi numele unei divinități 
ctonice, legate de lumea subpământeană unde ar merge sufletele celor decedați. Ori acestea merg în 
cer, sus pe tărâmul celălalt prin vămile văzduhului în al noulea cer, și nu sub pământ. A se vedea Făt 
Frumos cel care l-a înlocuit pe călugărul luptător Cavalerul Trac, ori Cabir, care nu ajunge pe tărâmul 
celălalt coborând, ci zburând în văzduh, purtat spre înalt de calul fermecat ce mănâncă foc, ori de o 
pasăre măiastră, nu de vreo barcă a vreunui luntraș spre infern. 

lulian Apostatul, împărat și filosof (331-373) scriind despre Traian, cel care a ocupat militar o parte, 
după unii doar a zecea, din Dacia nemuritoare, amintește lucruri semnificative: "lar eu, O! Jupiter, zice 
Traian adresându-se zeilor, și voi zei, primind de la început imperiul și găsindu-l într-o stare de letargie, 
aprins înlăuntrul său de o tiranie destul de lungă și în afară de năvălirile geților, am fost totuși și singurul 
care am îndrăznit să pornesc împotriva popoarelor de dincolo de Dunăre și am subjugat poporul geților, 
cei mai războinici din câte au fost vreodată, nu atât prin puterea trupurilor, cât prin învățăturile lui 
Zamolxis, cel mai de cinste dintre ei, că nu vor muri, ci socotind că-și schimbă locuinţa merg la moarte mult 
mai degrabă decât ar merge într-o oarecare altă călătorie. și eu n-am întrebuințat pentru aceasta decât 
cinci ani”. 

A. Nour face o binemeritată precizare: "geto-dacii mureau bucuroși în luptă, fără teamă de 
moarte, dar nu aruncându-se în ce dintâi suliță dușmană ivită în cale, fără nici o opunere și veseli că 
scapă de viata. Ei luptau și încă cu îndârjire, cu hotărâre, cu aprigă vitejie, fiindcă numai moartea 
dobândită prin această dârzenie era plăcută lui Zamolse și deschidea poarta nemuririi.” De aceea 


dacoromânii se bucurau la moartea și plângeau la nașterea unui om. Această credință în nemurire avea 

adânci reflexe în viața de toate zilele a geto-dacilor. Austeritatea traiului cu masa frugală de lapte și 
legume, lipsită de carne, cu locuința simplă până la sărăcia cea mai expresivă, cu ocolirea tuturor 
poftelor trupești, izvora, spune A. Nour, fără îndoială, din marea credință a nemuriri sufletului. Altfel se 
negau pe ei înșiși. Trecerea la nemurire se făcea nu prin rătăcire sub pământ, ca la egipteni și 
asiro-chaldeeni, ci prin înălțare la cer, prin elevatiune, precum lisus. De aceea apostolului Andrei i-a fost 
atât de ușor să creștineze pe dacoromânii zamolsieni care aveau rădăcinile paleocreștine în credința 
lor. 

A. Nour identifica cinci concluzii demne pentru noi: 

1. trimiterea solului la Zamolse nu este un sacrificiu în sensul chtonic, deci nu este un dar 
anticipativ pentru vreo rugăciune sau drept mulțumire pentru înfăptuirea unei dorințe, ci o misiune 
către zeu a întregului popor, când cel trimis este zvarlit spre cer, nu în fundul pământului, ci împiedicat 
în vârful lăncilor de a mai atinge pământul. 

2. tunetele și fulgerele din cer sunt un semn pentru cei de pe pământ că acolo, în împărăţia lui 
Zamolse, a năvălit un zeu străin și dușman, contra căruia el se apără cu tunetele și fulgerele sale, ajutat 
de săgețile pământenilor, dacă zeul nu s-ar afla în cer, ci sub pământ sau în vreo peșteră oarecare, nu 
ne putem explica acest text precis al lui Herodot; 

3. lipsa totală de stiri despre ospaturile orgiastice și despre sărbătorile epifanice, atât de 
caracteristice și de esenţiale în cultul lui Dionysos-Sabazius, este încă un indiciu că nu existau, astfel că 
nici raportul de dependență sau de contingenta între religia tracilor (în general-n.a.) și a geților (în 
special — n.a.) nu putea să existe; 

4. de asemenea, lipsa oricărui indiciu metempsihozic în concepția nemuririi, atât de limpede 
definită de Herodot, este încă o dovadă că acest cult al lui Zamolse se menţine pe un plan de totală 
independenţă fata de influențele sud-mediteraniene, în marea lor majoritate chtoniene; 

5. astfel fiind, religia geto-dacilor, așa cum o înfățișează textele analizate mai sus se dovedește a 
fi de cel mai pur caracter uranian, ca toate religiile nord-europene, total deosebită din acest punct de 
vedere de religiile sudului mediteranean, care sunt sau numai chthoniene ca a egiptenilor, sau o 
țesătură de chthonism și uranism ca a grecilor și romanilor. 

Reinviere nu exista în cultul lui Zamolse pentru ca dacoromanii nu știau ce este moartea, ei NU 
mureau, ci își slobozeau sufletul din cătușele trupului, se înălțau la cerul zeului ca într-o schimbare de 
locuință. 

Viața se desfășoară între cer și pământ, iar dualismul aparent privește însă adevărul că numai 
cerul stăpânește pământul ca parte a unui întreg în tot cerul. 

Aurora Petan în comunicarea ,,Pldcutele de plumb de la Sinaia — o sursă excepţională a istoriei și 
civilizaţiei” aduce argumente în sensul că legea belasgină după care trăiau dacii ar fi Codul de norme 
elaborat de Zamolse-omulu samo lexis. Nu întâmplător aceste tăblițe, la origine de aur, topite de regele 
României de atunci pentru a-și construi Palatul Peleș cu legile lui Zamolse, au fost găsite la poalele 
Bucegilor sub Sfinx, nu departe de Vârful Omu si de Peștera Ialomiţei. Ialomița, ca râu sacru, ca Iordan 
al dacoromânilor este apa sfântă pentru spiritualitatea zamolsiană dacoromânească. Copiile de plumb 

trebuie descifrate interdisciplinar urgent și în totalitate pentru ca adevărul să fie adus la lumina culturii 
europene și universale. În Delos, Opis (un alt nume dat Dianei) primise niște tăblițe de aramă de la 
hiperboreeni pentru a învăța că după ce sufletul a ieșit din trup coboară undeva într-un loc sub pământ 
necunoscut în care se vede palatul lui Pluton, nu mai mic decât cel a lui Joe.““***** > 

Filosofia dreptului zamolsian se baza pe următoarele teze: 

t1. Cauza este acel ceva din care se naște ceva, înseamnă ceva de la care se pornește. 

t2. Cauza primară este aceea din care se nasc toate celelalte. 

t3. Cauze secundare sunt acele care trimit la origine se afla în cauza primară, și prin urmare, 
depind de ea. 

t4. Orice mișcare este și izvor al acțiunii, în cadrul căreia se disting și obiectele neinsufletite, chiar 
și animalele care, în diverse chipuri, participă la calitățile și operațiunilor oamenilor, determinând ideea 
lor de bine și frumos. Astfel, prin aceste premise nu însemnă deloc că eu îmi iau ceea ce vreau, ci numai 
ceea ce îmi este îngăduit de către toți. 

Așadar, cer dimpreună cu strămoși noștri ca să fie îngăduit. 

i. Orice se întâmplă s-a iscat dintr-o cauză. Căci dacă nu s-ar fi ivit cauza, ar fi fost și acum același 
lucru de mai înainte. Ceea ce este socotit de către toți a fi absurd din punct de vedere juridic și pe bună 
dreptate. 

ii. Nu este îngăduit progresul la infinit. De aceea orice rațiune de a filosofa corect este sigur 
înlăturată. Așadar, după ce a atins apogeul, va fi oprit, deși mintea, rațiunea lui, forța, întreaga-i putere 
ar putea să funcționeze mai departe. De aceea, chiar si Cicero (De. N.D., lib III, p. 61 și urm.) afirma că 
dintre fleacurile naturii până la cea mai înaltă perfecțiune a ei, apără ceea ce urmează să se nască. 

Adică principiile: 

A. Primul a fost Dumnezeu, căci el a apărut înaintea tuturor. Zic Dumnezeu a fost unul singur și 
făuritor al cerului și al pământului și semănător al tuturor lucrurilor, săditor și hrănitor al tuturor: en to 
pan EN, căci ca unul care sare în ajutor, stând la îndemâna oamenilor, din ignoranță, multe nume i s-au 
mai adăugat. Să socotim și disertatiunea lui Cotta și a lui Maximus din Tyr: unicul Dumnezeu este 
înțelept, puternic si dătător de fericire. Să luăm aminte: cei din tabăra scepticilor, cu Pyrrhonii în frunte, 
susțineau că atâta vreme cât nu poate fi văzut, nici auzit nu există: sigur că pentru filosofi este rușine 
să (nu - n.tr.) te indoiesti, de ce atunci nu s-ar îndoi și cei care trăiesc la țară (... ). Cât de mult se îndoiesc 
țăranii dacoromani de toate cele, chiar fără a fi citit Glossa lui Eminescu zamolsianul care spunea: vreme 
trece, vreme vine, ce e val ca valul trece, de te-ndeamnă, de te cheamă, tu rămâi la toate rece, nu spera 
și nu ai teamă... 

B. Așa stând lucrurile, rămâne de văzut principiul care urmează. Așadar, nu încape îndoială că 
Dumnezeu domnește peste toate cele care le-a creat, inclusiv peste cugetări. 

C. Dumnezeu este acela care hotărăște cu dreptate în această viata rasplatile și pedepsele 


oamenilor. Căci dacă Dumnezeu domnește, dacă se îngrijește de oameni, este firesc ca binele să fie 


A se vedea A.Nour, Cultul lui Zalmoxis, Ed. ANTETXX PRESS, Alecu Mioara Călușiță, Zalmoxis, Ed. Miracol, 1992 

răsplătit cu cele bune, iar răul cu cele rele și cu pedepse, chiar dacă uneori, mai târziu, totuși, ele trebuie 
să fie. Să fie oare fundamentul zamolsian al filosofiei pedepsei în penal? 

Dar aceste pedepse nu pot fi admise mai înainte de fi fost cântărite faptele din punct de vedere 
al stăpânirii și al perfecțiunii divine. Căci altminteri poate avea loc o perturbare a lucrurilor umane, a 
vieţii și o confuzie imensă, având drept consecințe pierderea încrederii în societatea umană, o 
degradare a neamului omenesc. De aceea Justiţia lui Jupiter, după cum o demonstrează antichitatea, 
este prezentă prin acel act de blandete (...). 

D. Ideea perfectă a Dreptății Divine nu poate fi înțeleasă de mintea umană. Căci atâta vreme cât 
Dumnezeu este infinit, mintea noastră — după cum este știut — este finită, prin natura ei, ea nu este în 
stare să priceapă universalitatea ei. 

E. După plecare din aceasta viata, pe toți ne așteaptă răsplăți și pedepse. Căci, după cum se vede, 
nici familia si nici statul nu sunt întemeiate pe o rațiune justă, dacă în ele nu sunt prevăzute rasplati 
pentru fapte bune și nu sunt impuse pedepse pentru delicte; tot astfel guvernarea divină a lumii și a 
oamenilor este socotită nulă, dacă în ea nu se face deosebirea dintre faptele bune și cele rele, între 
oamenii buni și oamenii răi), în acea zi în care judecata va avea loc în fata tribunalului divin. Ca să nu-și 
piardă încrederea în speranță, strămoșii noștri au făcut apel la superstiții, ceea ce este nemuritor 
trebuie potrivit la ceva nemuritor. 

Lundius extrage din înțelepciunea lui Zamolse preceptele zamolsiene: p1. Pe primul loc este 
cinstirea lui Dumnezeu; p2. Să-ţi cinstesti părinţii, p3. Să trăieşti în cinste: p4. Să nu faci rău altuia; p5. Să-ţi 
însușești numai ceea ce este al tău, însemnând că trebui să dai fiecăruia ceea ce merită. 

Si din aceste principii optime ale naturii se trag nu numai drepturile civile, ci și acel drept pe care 
îl numim al popoarelor, adică al ginţilor — ridicând nivelul de afirmare de la cel inter-uman, 
inter-individual, la cel inter-neamuri, international, cu totul distinct de dreptul civil sau de cel natural, 
cum spune Lundius. 

Acum este de înțeles de ce dacii erau cei mai viteji și mai drepţi dintre traci. Cei trei înaintași ai 
noștri, Zeutas, Zamolse, Deceneu, constituie temeiul ca acele cuvinte scrise despre strămoșii noștri nu 
erau deloc întâmplătoare: Herodot în celebrele sale Istorii: Getii sunt cei mai viteji și cei mai drepţi dintre 
traci (IV, 93). lată în ce mod sunt ei nemuritori. Ei nu (cred că) mor, dar cred că cei care au răposat, merg 
la zeul Zalmoxis; unii din ei dau acestui (zeu) numele Gebeleizis (IV, 94). 

Prin urmare, analizând preceptele fundamentale ale filosofiei drepturilor omului, religia 
mileniului III, putem identifica originile înțelepciunii zamolsiene ca fundament al dreptului european 
contemporan. 

Un loc deosebit de important îl are filosofia pedepsei la dacoromâni, care, după cum este știut, îi 
alungau din obște, ceea ce însemna că le mai dea o șansa infractorilor, sau îi îngropau de vii. Nici 
judecătorii strambi nu mai aveau o soartă mai bună, gândindu-ne la reforma justiţiei de azi si la 
fenomenul corupției ca obiectiv de toleranţă zero, cel putin programatic afișat în politică. Spectrul 
filosofiei dreptului din România reflectă oarecum pregătirea externă, influența germană, franceză, 


italiană, rusă, americană etc. și nu în mod necesar necesitățile culturii naționale, spiritului 

dacoromânesc la care să se adapteze ca o scoala de filosofie a dreptului românească. Așa cum remarca 
și C. Rădulescu-Motru la începutul anului 1944, parcă tocmai acest filon intern lipsește acum, ca și 
atunci. În acest sens, cred că trebuie să ne aplecăm mai mult asupra înțelepciunii zamolsiene și să o 
identificam în folclor, basme, proverbe, aforisme, cuvinte înțelepte din popor. 

Astfel putem spune cu certitudine, iată filosofia dreptului proprie naţiunii noastre, iată de ce este 
ea aproape de spiritul românesc și cel european deopotrivă. Parcă avem un fel de reținere să ne 
întoarcem la originile filosofiei noastre. Nu mai este un secret faptul ca filosofia greacă este, provine 
din spațiul de la nord de Dunăre de unde chiar grecii spun că ei au venit ca și vechii elini, nici ca dreptul 
roman este vechiul drept din Carpaţi din primul val etrusc, cultura Vilanova, apoi de Eneia refugiat de la 
Troia, constituită tot de tracodardano-dacoromâni, din care Eneea cu legile sale, prin Romulus și Remus 
reface spiritul nostru, alături de vechiul strat extins în peninsula italică, tot de la Dunăre, cu un mileniu 
înaintea Romei, pe fundamentul dreptului din Cele 12 table, aduse de vestalele de la Dunăre și Carpaţi, 
cel care a influențat întreaga lume euroasiatică și africană. Azi, studiem filosofii ale dreptului la modă, 
ne raportăm la ele, în afara zamolsianismului autohton. Este ora renașterii filosofiei dreptului autohton 
zamolsian. Ar trebui să afirmăm acest lucru cu tărie, este dreptul și proprietatea noastră intelectuală, 
face parte din patrimoniul nostru cultural și european, din marca de identitate europeană. Dialogul 
deschis, critic, comparativ și creator cu celelalte școli moderne și contemporane este util, vital chiar. 
Filtrul rațiunii și cumpătarea în fapta românească trebuie sa fie privită prin prisma autohtoniei filosofiei 
dreptului european. Mihai Eminescu este în Glossa sa, ca și în Luceafărul, unul dintre marii zamolsieni, 
poate cel mai mare. 

Noi suntem acasă, strămoșii noștri sunt născători ai filosofiei dreptului european, avem înaintași 
recunoscuți pe plan mondial, dar nu i-am cunoscut, nu i-am studiat. Nu am făcut decât să studiem și să 
copiem pe alții când rădăcinile lor, ale altora sunt de fapt la noi. Dacă noi nu afirmăm acest lucru, dacă 
noi nu suntem în stare să eternizăm valorile acestei filosofii zamolsiene nu o vor face alţii care nu au 
interes în numele lor. Este de înțeles interesul unor cercetători autohtoni care afirmă existența unui 
vechi testament zamolsian dacoromânesc. El mai subzistă în folclorul românesc, în basmele initiatice 
precum Povestea porcului sau Tinerețe fără bătrânețe și viata fără de moarte, în dansuri ancestrale 
precum Călușarii, Ciuleandra cu profunde simbolistici initiatice. Sunt proiecte de cercetare și redactarea 
unui Testament Zamolsian Dacoromânesc, ca o restituire a Cărţii de învățătură pentru dacoromanii cu 
vocație europeană. Cosonii dacoromânești de aur par mai presus decât simple monezi folosite în 
schimburile comerciale; după ultimele cercetări ele ar fi cărți de înțelepciune dacoromânească cu 
pictograme-idei, astfel că o grămadă de cosoni de aur reprezintă o bibliotecă inestimabilă pentru 
înţelepţi și nu o comoară banală cum o percep comercianți. 

Probabil că istoria filosofiei, chiar și cea a dreptului vor confirma existenţa celor trei titani înaintași 
și atunci se vor remarca aceste adevăruri de către oamenii onești. Deocamdată, nici un dicționar, nici o 
lucrare de sinteză nu se referă la acest lucru. Nici din România, nici, poate, din lume. Este adevărat că, 


așa cum cere Consiliul Europei prin Recomandarea nr. 1283, din 1996, în art. 1: popoarele au dreptul la 

trecutul lor (numai unele!), așa cum, ele au dreptul să și-l renege (adică tocmai originarii, autohtonii, mai 
ales noi, ca națiune matcă a Europei!). 

Să încercăm să îi facem noi cunoscuţi prin filiala noastră, în tara noastră mai întâi. Avem datoria 
morală la această restituire, să scriem în limba dacoromână, precum și în alte limbi europene de 
circulație internațională. Suntem datori pentru că zamolsianismul este în noi, în profunzimea gândului 
și spiritul nostru pe care ni l-au lăsat părinţii din părinţi înainte de a aborda filosofia europeană ca stat în 
curs de aderare și ca viitor stat membru plin al Uniunii Europene, ca dacoromâni cu dublă cetățenie, 
românească și europeană în același timp. 

În primul trimestru al anului 2016 va apăra prima Revistă română de filosofie a dreptului sub 
semnul Gânditorului de la Hamangia, care, sub egida asociației cu același nume, va dezvolta abordarea 


academică dacoromânească pentru o școală zamolsiană europeană. 

